શું ખરેખર વારાણસી પહોંચેલા વડાપ્રધાન નરેન્દ્ર મોદીના વિરોધમાં લોકોએ નારેબાજી કરી...? જાણો શું છે સત્ય.... - FactCrescendo | The leading fact-checking website in India\nDecember 25, 2021 January 13, 2022 Vikas VyasLeaveaComment on શું ખરેખર વારાણસી પહોંચેલા વડાપ્રધાન નરેન્દ્ર મોદીના વિરોધમાં લોકોએ નારેબાજી કરી…? જાણો શું છે સત્ય….\nતાજેતરમાં સોશિયલ મીડિયા પર વડાપ્રધાન નરેન્દ્ર મોદી અને યોગી આદિત્યનાથનો એક વીડિયો વાયરલ થઈ રહ્યો છે. આ વીડિયો સાથેના લખાણમાં એવો દાવો કરવામાં આવી રહ્યો છે કે, વડાપ્રધાન નરેન્દ્ર મોદી અને યોગી આદિત્યનાથ જ્યારે વારાણસી પહોંચ્યા ત્યારે લોકો દ્વારા તેમના વિરુદ્ધમાં નારેબાજી કરવામાં આવી. પરંતુ ફેક્ટ ક્રેસેન્ડોની પડતાલમાં આ દાવો ખોટો અને પાયાવિહોણો હોવાનું સાબિત થાય છે કારણ કે, પોસ્ટમાં જે વીડિયો મૂકવામાં આવ્યો છે એ વીડિયોને એડિટીંગ કરીને તેમાં બીજો અવાજ મૂકવામાં આવ્યો છે. આ વીડિયોને સોશિયલ મીડિયા પર ખોટી માહિતી સાથે લોકોને ગેરમાર્ગે દોરવા વાયરલ કરવામાં આવી રહ્યો છે.\nR C Solanke નામના ફેસબુક યુઝર દ્વારા 21 ડિસેમ્બર, 2021 ના રોજ એક પોસ્ટ શેર કરવામાં આવી હતી. પોસ્ટમાં મૂકવામાં આવેલા વીડિયો સાથેના શીર્ષકમાં એવું લખવામાં આવ્યું છે કે, 2022 ની તૈયારી થઈ ચુકી છે ભારતીય જનતા હવે જાગી હોય એવું લાગે છે मोदी हाय हाय.. चोर है चोर है… मोदी और योगी नज़रे भी नहीं मिला पा रहे हैं। वरना हाथ हिलाते थकते नहीं थे भक्तो के पापा … . પોસ્ટમાં મૂકવામાં આવેલા લખાણમાં એવો દાવો કરવામાં આવી રહ્યો છે કે, વડાપ્રધાન નરેન્દ્ર મોદી અને યોગી આદિત્યનાથ જ્યારે વારાણસી પહોંચ્યા ત્યારે લોકો દ્વારા તેમના વિરુદ્ધમાં નારેબાજી કરવામાં આવી.\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતાં અમે અમારી પડતાલ/તપાસ કાર્યવાહી શરૂ કરી હતી. સૌ પ્રથમ અમે ગુગલનો સહારો લઈને જુદા-જુદા કીવર્ડથી સર્ચ કરતાં અમને ABP News Hindi દ્વારા તેના સત્તાવાર યુટ્યુબ પર પોસ્ટમાં મૂકવામાં આવેલા આજ વીડિયો સાથેના સમાચાર 14 ડિસેમ્બર, 2021 ના રોજ પ્રસારિત કરવામાં આવ્યા હોવાની માહિતી પ્રાપ્ત થઈ હતી. આ વીડિયોને ધ્યાનથી જોતાં અમને એ માલૂમ પડ્યું હતું કે, જ્યારે વડાપ્રધાન નરેન્દ્ર મોદી અને યોગી આદિત્યનાથ વારાણસી પહોંચ્યા ત્યારે લોકોએ મોદી-મોદીના નારા લગાવ્યા હતા. આ સંપૂર્ણ વીડિયોમાં વડાપ્રધાન નરેન્દ્ર મોદીના વિરુદ્ધમાં નારેબાજી કરવામાં આવી હોય એવું ક્યાંય પણ સાબિત થતું નથી. આ વીડિયોમાં તમે 0.32 મિનિટ પછી પોસ્ટમાં મૂકવામાં આવેલા વીડિયોના દ્રશ્યો પણ તમે જોઈ શકો છો.\n‘આજ તક’ દ્વારા પ્રસારિત કરવામાં આવેલા વીડિયોમાં પણ લોકો વડાપ્રધાન મોદીના સમર્થનમાં નારા લગાવી રહ્યા છે. આ વીડિયોમાં પણ ક્યાંય મોદી વિરૂદ્ધ નારા સંભળાતા નથી. ‘મોદી હાય હાય’ અને ‘મોદી સરકાર ચોર હૈ’ જેવા નારા આ વીડિયોમાં પણ ક્યાંય સંભળાતા નથી.\nઅમારી વધુ તપાસમાં અમને પત્રકાર રોહન દુઆએ પણ અહીં વીડિયો શેર કર્યો હોવાની માહિતી પ્રાપ્ત થઈ હતી. તેમણે લખ્યું છે કે, “વડાપ્રધાન મોદી અને મુખ્યમંત્રી યોગી આદિત્યનાથ વારાણસીની ગલીઓમાં ફરવા નીકળ્યા છે. રસ્તામાં લોકો દરેક ખૂણેથી સેલ્ફી લઈ રહ્યા છે.”\nઉપરોક્ત સંશોધન પરથી અમને એ માલૂમ પડ્યું હતું કે, નરેન્દ્ર મોદી અને .ગી આદિત્યનાથના વીડિયોમાં ક્યાંય પણ ‘હાય હાય મોદી’ અને ‘મોદી સરકાર ચોર હૈ’ એવું સાંભળવા મળતું નથી. આ વીડિયોમાં મોદી સરકાર વિરુદ્ધની નારેબાજીને એડિટીંગ કરીને સોશિયલ મીડિયા પર વાયરલ કરવામાં આ રહી છે.\nતમે નીચે આપેલા તુલનાત્મક વીડિયોમાં મૂળ વીડિયો અને વાયરલ વીડિયો વચ્ચેનો તફાવત જોઈ શકો છો.\nઆમ, અમારી પડતાલમાં ઉપરોક્ત પોસ્ટમાં કરવામાં આવેલો દાવો ભ્રામક હોવાનું સાબિત થાય છે કારણ કે, પોસ્ટમાં જે વીડિયો મૂકવામાં આવ્યો છે એ વીડિયોને એડિટીંગ કરીને તેમાં બીજો અવાજ મૂકવામાં આવ્યો છે. આ વીડિયોને સોશિયલ મીડિયા પર ખોટી માહિતી સાથે લોકોને ગેરમાર્ગે દોરવા વાયરલ કરવામાં આવી રહ્યો છે.\nTitle:શું ખરેખર વારાણસી પહોંચેલા વડાપ્રધાન નરેન્દ્ર મોદીના વિરોધમાં લોકોએ નારેબાજી કરી…?\nTagged Narendra modiSlogansVaranasiYogi Adityanathનરેન્દ્ર મોદીનારેબાજીયોગી આદિત્યનાથવારાણસી\nSeptember 2, 2020 January 13, 2022 Yogesh Karia


તથ્યો અને હકીકતો – Page 30 – Gujaratidayro\nમાતા સરસ્વતીએ લખી દીધું છે આ પાંચ રાશિના જાતકોનું ભાગ્ય | આ પાંચ રાશિની કિસ્મતમાં થશે આવા બદલાવ | જાણો કઈ કઈ રાશી\nમાતા સરસ્વતીએ લખી દીધું છે આ પાંચ રાશિના જાતકોનું ભાગ્ય…. જિંદગીના દરેક પડાવ પર મળશે સફળતા અને પ્રગતિ….\nહિંદુધર્મમાં સરસ્વતી માતાને સંગીત, કળા અને જ્ઞાનના દેવી માનવામાં આવે છે. બધા જ્ઞાનીઓ માતા સરસ્વતીની સાધના અને આશીર્વાદથી જ જ્ઞાનની પ્રાપ્તિ કરે છે. જ્યોતિષ શાસ્ત્ર અનુસાર માતા સરસ્વતીની કૃપા અમુક રાશિના જાતકોના જીવનમાં થશે અને માતા સરસ્વતીની કૃપા થવાથી તે રાશિના જાતકોને દરેક જગ્યાએ સફળતા અને પ્રગતિ મળશે. તો ચાલો જાણીએ કે એવી કંઈ કંઈ રાશીઓ છે જેના પર માતા સરસ્વતીની અસીમ કૃપા રહેશે.\nઆ લીસ્ટમાં સૌથી પહેલું નામ મેષ રાશીનું આવે છે. માતા સરસ્વતીની કૃપાથી મેષ રાશિના જાતકોનો આવનારો સમય ખુબ જ લાભદાયી રહેશે. એક બાજુ તેમને રોજગારની ઘણી તકો મળશે અને આવક વધશે તો બીજી તરફ તેમના વેપારમાં ખુબ લાભ થશે. આ ઉપરાંત જે જાતકો નોકરીની શોધ કરી રહ્યા છે તેને નોકરી અવશ્ય મળશે. સરળ ભાષામાં કહીએ તો આવનાર સમય કારોબાર માટે તેમજ આર્થિક સ્થિતિ માટે ખુબ જ શુભ રહેશે.\nબીજી રાશિ છે મિથુન. આવનાર સમયમાં મિથુન રાશિના જાતકો પર સરસ્વતી માતાની અપાર કૃપા થવાથી મિથુન રાશિના જાતકોને એ બધું મળશે જે તે ઈચ્છે છે. જે પામવા માટે મિથુન રાશિના જાતકો મહેનત કરે છે તેનું પરિણામ અવશ્ય મળશે. જે કાર્યમાં આ લોકો સફળતા મેળવવા ઈચ્છે છે તેમાં સફળતા મળશે. આ ઉપરાંત મિથુન રાશિના જાતકોને અચાનક ધનમાં વૃદ્ધિ પણ થશે.\nત્યાર બાદ આવે છે સિંહ રાશિ. તો મિત્રો તમને જણાવી દઈએ કે માતા સરસ્વતીની કૃપાથી સિંહ રાશિના જાતકોના દરેક કાર્યો પૂર્ણ થઇ જશે. અધૂરા કાર્યો ઝડપથી પૂર્ણ થશે. આ રાશિના જાતકોને ધન પ્રાપ્ત થશે તેમજ તેઓ કોઈ ધાર્મિક યાત્રા પર પણ જશે. સિંહ રાશિના જાતકોનો આવનાર સમયમાં ભાગ્યોદય થશે. જેના કારણે કાર્ય કરવાની ક્ષમતામાં વધારો થશે. આ રાશિના જાતકો કોઈ પણ નવું કાર્ય શરૂ કરશે તો તેમને તે કામમાં લાભ પ્રાપ્ત થશે.\nત્યાર બાદ કર્ક રાશિના જાતકો પર પણ માતા સરસ્વતીની અસીમ કૃપા થશે. આ રાશિના જાતકોને જેટલા અવસર પ્રાપ્ત થશે તેમાં તેમને સફળતા અવશ્ય મળશે. વેપારમાં ખુબ લાભ થશે તેમજ માતા સરસ્વતીની કૃપાથી આ રાશિના જાતકોને સફળતાના નવા નવા માર્ગ પણ મળશે. જેથી તેઓ પોતાના જીવનમાં ઝડપથી પ્રગતિ કરશે. જે લોકો પરણિત છે તેમને જીવન સાથીનો પૂરે પૂરો સાથ મળશે અને સંબંધોમાં ચાલતા વાદ વિવાદો ખતમ થઇ જશે. તેમના સંબંધોમાં મજબૂતી આવશે. વિદ્યાર્થીઓ માટે આવનાર સમય ખુબ જ સારો રહેશે. તેમને સ્પર્ધાત્મક પરીક્ષાઓમાં સફળતા મળવાના યોગ બની રહ્યા છે.\nપાંચમી રાશિ છે ધન રાશિ કે જેના પર માતા સરસ્વતીની અસીમ કૃપા રહેશે. ધન રાશિના જે જાતકો શિક્ષાના ક્ષેત્ર સાથે જોડાયેલા છે તેમને ખુબ મોટી સફળતા પ્રાપ્ત થશે. સરસ્વતી માતાની કૃપાથી ધન રાશિના જાતકોની દરેક ઈચ્છા પૂર્ણ થશે. આ સાથે આ રાશિના જાતકોના પરિવારમાં પણ ખુશીનું વાતાવરણ છવાયેલું રહેશે. સરળ શબ્દોમાં કહીએ તો ધન રાશિના જાતકોની ખુશીઓ અને ધન બંનેમાં વૃદ્ધિ થશે અને આવનારો સમય તેમના માટે ખુબ જ શુભ અને લાભદાયી રહેશે.\nતો મિત્રો આ પાંચ રાશિના જાતકો પર માતા સરસ્વતીની કૃપા રહેશે જેના કારણે તેમને કાર્યક્ષેત્રમાં સફળતા તેમજ પ્રગતિ બંને મળશે અને તેની સાથે સાથે તેમની આવક અને વેપારમાં પણ વધારો થશે. જેથી તેમને ધનલાભ પણ થશે અને આર્થિક સ્થિતિ પણ ખુબ જ સારી રહેશે.\nAuthor bipin gauswamiPosted on May 13, 2019 Categories તથ્યો અને હકીકતો, ધાર્મિકTags mata saraswati, saraswati blessing, ZODIACLeaveacomment on માતા સરસ્વતીએ લખી દીધું છે આ પાંચ રાશિના જાતકોનું ભાગ્ય | આ પાંચ રાશિની કિસ્મતમાં થશે આવા બદલાવ | જાણો કઈ કઈ રાશી\nPrevious page Page 1 … Page 29 Page 30 Page 31 … Page 736 Next page


Gujarati News » Business » Market » Upcoming IPO: 10 companies to launch IPO in December, targeting Rs 10,000 crore\nUpcoming IPO : ડિસેમ્બરમાં 10 કંપનીઓ IPO લાવશે, 10000 કરોડ એકત્ર કરવાનો લક્ષ્યાંક\nRateGain નો રૂ. 1,335 કરોડનો IPO7થી9ડિસેમ્બર સુધી લોકો માટે ખુલ્લો રહેશે. બીજી તરફ, આનંદ રાઠી વેલ્થનો IPO2ડિસેમ્બરે રિલીઝ થશે. આ સિવાય બીજી ઘણી કંપનીઓ છે જેણે IPO માટે તૈયારી કરી છે.\nDec 02, 2021 | 8:38 AM\nનવેમ્બરની જેમ ડિસેમ્બર મહિનો પણ IPO ની ભરમાર રહેવાની છે. ડિસેમ્બર મહિનામાં 10 કંપનીઓ કતારમાં છે જે IPO દ્વારા તેમના શેર વેચશે. આ મહિનામાં શેરબજારમાં આશરે રૂ 10,000 કરોડનો IPO આવશે. મર્ચન્ટ બેન્કિંગના સૂત્રોમાંથી આ માહિતી બહાર આવી છે. આ સાથે સ્ટાર હેલ્થ એન્ડ એલાઈડ ઈન્સ્યોરન્સ અને ટેગા ઈન્ડસ્ટ્રીઝના આઈપીઓનું સબસ્ક્રીપ્શન હજુ ચાલુ છે.\nઆ કંપનીઓ રોકાણની તક લાવશે RateGain નો રૂ. 1,335 કરોડનો IPO7થી9ડિસેમ્બર સુધી લોકો માટે ખુલ્લો રહેશે. બીજી તરફ, આનંદ રાઠી વેલ્થનો IPO2ડિસેમ્બરે રિલીઝ થશે. આ સિવાય બીજી ઘણી કંપનીઓ છે જેણે IPO માટે તૈયારી કરી છે. તેમાં ગ્લોબલ હેલ્થ લિમિટેડનો સમાવેશ થાય છે જે મેદાંતા બ્રાન્ડ હેઠળ હોસ્પિટલ ચેઇન ચલાવે છે. ફાર્મસી રિટેલ ચેઇન મેડ પ્લસ હેલ્થ સર્વિસિસ અને હેલ્ડિયમ મેડડેટ પણ કતારમાં છે. આ કંપનીઓ ઉપરાંત મેટ્રો બ્રાન્ડ, શ્રીરામ પ્રોપર્ટીઝ, AGS ટ્રાન્ઝેકટ ટેક્નોલોજીસ, શ્રી બજરંગ પાવર એન્ડ ઈસ્પાત અને VLCC હેલ્થકેર પણ તેમના IPO લાવી શકે છે. આ કંપનીઓના દસ્તાવેજો હાલમાં સમીક્ષાના તબક્કામાં છે.\nબજારમાં તેજીનો લાભ ઈન્વેસ્ટમેન્ટ બેન્કર્સે પીટીઆઈને જણાવ્યું હતું કે આ તમામ કંપનીઓ ડિસેમ્બર મહિનામાં આઈપીઓ દ્વારા રૂ. 10,000 કરોડ એકત્ર કરી શકે છે. કંપનીઓ IPOની મદદથી ફંડ એકત્ર કરશે અને તેનાથી બિઝનેસ વધારવામાં મદદ મળશે. આમાંથી કેટલાક IPO OFS એટલે કે ‘ઓફર ફોર સેલ’ હેઠળ જારી કરવામાં આવશે. OFS ની મદદથી, ખાનગી ઇક્વિટી કંપનીઓ અથવા પ્રમોટર્સ તેમના હોલ્ડિંગ વેચીને રોકડ એકત્ર કરી શકે છે. LearnApp.comના સ્થાપક અને CEO પ્રતિક સિંહા કહે છે કે IPO આવવાના કારણે ઈક્વિટી માર્કેટમાં મોટો ઉછાળો જોવા મળી શકે છે.\nપ્રતીક સિન્હા કહે છે, “બુલ માર્કેટમાં કોઈપણ કંપની માટે IPO એ શ્રેષ્ઠ તક છે. આ જ કારણ છે કે દરેક કંપની એવા સમયે IPO લાવવાની રાહ જોતી હોય છે જ્યારે બજારમાં શેરના ભાવ ઊંચા હોય છે. કંપનીઓ બજારમાં લોકોના ઉત્સાહનો લાભ લેવા માંગે છે અને આમાં તેમને સફળતા પણ મળે છે. અત્યારે IPOમાં રોકાણકારો તરફથી ઘણી અરજીઓ મળી રહી છે અને IPOનું સબ્સ્ક્રિપ્શન અનેકગણું વધી રહ્યું છે. આ કારણે કંપનીઓ IPO દ્વારા જંગી રકમ એકત્ર કરી રહી છે.\nઆ પણ વાંચો : Petrol Diesel Price Today : આજે દિલ્લીમાં 1 લીટર પેટ્રોલની કિંમત 95.41 રૂપિયા, જાણો તમારા શહેરની કિંમત શું છે?\nInitial public offeringIPO LaunchIPO NewsIPO trackerlic ipo


defence minister rajnath singh arrived in delhi from france reacts over rafale puja row mb – News18 Gujarati\nરાફેલ શસ્ત્ર પૂજા વિવાદ અંગે રાજનાથે કહ્યુ- નાનપણથી માનું છું કે કોઈ મહાશક્તિ છે\nફ્રાંસમાં રાફેલની પૂજા કરતાં રક્ષા મંત્રી રાજનાથ સિંહ\nરાફેલ પૂજનને ખડગેને ગણાવ્યો હતો તમાશો ; રક્ષા મંત્રીએ કહ્યુ, જે મને યોગ્ય લાગ્યું તે મેં કર્યુ\nLast Updated : October 11, 2019, 07:38 IST\nનવી દિલ્હી : રક્ષા મંત્રી રાજનાથ સિંહ (Rajnath Singh) ગુરુવાર મોડી રાત્રે ફ્રાંસ (France) પ્રવાસથી સ્વદેશ પરત આવ્યા. તેઓ રાફેલ (Rafale) પ્લેન લેવા માટે ફ્રાંસ ગયા હતા. દેશ પરત ફરતાં જ રક્ષા મંત્રીએ રાફેલની પૂજા કરવા પર ઊભા થયેલા વિવાદ પર જવાબ આપ્યો હતો.\nરક્ષા મંત્રી રાજનાથ સિંહે કહ્યુ કે, જે મને યોગ્ય લાગ્યું મેં તે જ કર્યું. આ અમારી આસ્થા છે કે કોઈ 'સુપરપાવર' છે અને હું તેની પર નાનપણથી વિશ્વાસ કરી રહ્યો છું. મને લાગે છે કે કૉંગ્રેસ પાર્ટીમાં પણ આ મામલે મત-મતાંતર હશે. જરૂરી નથી કે દરેકનો આવો જ મત હોય.\nરાફેલ પૂજનને મલ્લિકાર્જુન ખડગેને ગણાવ્યો હતો તમાશો\nવરિષ્ઠ કૉંગ્રેસ નેતા મલ્લિકાર્જુન ખડગેએ રક્ષા મંત્રી રાજનાથ સિંહ દ્વારા કરવામાં આવેલી રાફેલની પૂજાને તમાશો ગણાવ્યો હતો. તેઓએ કહ્યું હતું કે જ્યારે કૉંગ્રેસ પાર્ટીએ બોફોર્સ તોપ ખરીદી હતી ત્યારે કોઈ તેને આ પ્રકારના દેખાડો કરીને લેવા નહોતું ગયું.\nરાફેલ પૂજાના સમર્થમાં આવ્યા નિરૂપમ, કહ્યુ- શસ્ત્ર પૂજા તમાશો નથી, ખડગે નાસ્તિક છે\nરાફેલ પ્લેનની રક્ષા મંત્રી રાજનાથ સિંહ દ્વારા કરવામાં આવેલી પૂજા વિશે કૉંગ્રેસમાં જ મતભેદ બહાર આવ્યો છે. પહેલા મલ્લિકાર્જુન ખડગેએ શસ્ત્ર પૂજાને તમાશો ગણાવ્યો તો સંજય નિૂરપણ તેમની પર ભડકી ગયા. સંજય નિરૂપમે કહ્યુ છે કે, શસ્ત્ર પૂજાને તમાશો ન કહી શકાય. આપણા દેશમાં શસ્ત્ર પૂજાની જૂની સંસ્કૃતિ છે. સમસ્યા એ છે કે ખડગેજી નાસ્તિક છે પરંતુ કૉંગ્રેસ પાર્ટીમાં દરેક વ્યક્તિ નાસ્તિક નથી.\nFirst published: October 11, 2019, 07:37 IST\nTags: Mallikarjun Kharge, Rafale, Rajnath Singh, અમિત શાહ, કોંગ્રેસ, ભાજપ


હવે લગ્નમાં થતા ખર્ચનો હિસાબ આપવો કેન્દ્ર ફરજીયાત કરે : સુપ્રીમ કોર્ટની સલાહ\nનવી દિલ્હી :સુપ્રીમકોર્ટે ગુરુવારે કેન્દ્ર સરકારને સલાહ આપી છે કે લગ્ન થતા ખર્ચનો હિસાબ આપવો સરકાર ફરિજયાત કરે. હવે જો સરકાર સુપ્રિમકોર્ટની સલાહનો અમલ કરે તો આવનારા દિવસોમાં તમારે પોતાના ઘરમાં થતા લગ્નનો આખો હિસાબ સરકારને આપવો પડશે. આ દ્વારા કાળા નાણાની તપાસ કરવી સરળ બની રહેશે અને સરકારની ટેક્સ વસૂલી વધી શકશે.\nલગ્નના ૩ વર્ષ પછી પતિ શંકા કરી પત્નિને ત્રાસ આપતો હતો access_time 10:09 pm IST\nસોના-ચાંદીના વેપારીઓ ૩ દિવસ સ્વંભૂ બંધ રાખશે access_time 10:05 pm IST\nલગ્નમાં આમંત્રણ નહીં આપો તો પણ પોલીસ મહેમાન બનશે access_time 10:04 pm IST\nચાકુનાં ૨૦ જેટલા ઘા ઝીંકી બે મિત્રોની ઘાતકી હત્યા access_time 10:04 pm IST\nસંઘપ્રદેશના દાદરા નગરહવેલી અને દમણમાં કોરોના નોન સ્ટોપ: એક જ દિવસ માં ૨૨૧ નવા કેસ access_time 10:02 pm IST\nગોંડલમાં ઓક્સીઝન ભરવા માટે લાંબી લાઈનો : લાઈટગુલ થતા લોકોએ મોબાઈલ ટોર્ચ ચાલુ કરી access_time 10:01 pm IST\nદિલ્હી-NCRમાં મૂશળધાર વરસાદ : તાપમાનમાં ઘટાડો access_time 7:31 pm IST\nધો.૧૨ પછી જરૂરીયાતમંદ તેજસ્વી છાત્રોને સ્કોલરશીપ access_time 4:16 pm IST\nજુનાગઢમાં રેસ્ટોરન્ટ માલિક તેમના ગ્રાહકોને એક વૃક્ષનો છોડ વાવવા આપે છે!! access_time 10:12 am IST\nકેશોદ કોંગ્રેસ દ્વારા કાયદો વ્યવસ્થા સહિતના મુદ્દે મામલતદારને આવેદન પાઠવ્યું access_time 12:29 am IST\nસુરતમાં ભારે વરસાદને પગલે ચૌયાસી - લીંબાયતની ખાડીઓમાં ઘોડાપુર આવ્યું access_time 11:39 am IST


Action against 84 factories polluting Sabarmati river AMC cuts sewage connections- સાબરમતી નદી પ્રદૂષિત કરનાર 84 ફેક્ટરી સામે કાર્યવાહી, AMCએ ગટર કનેક્શન કાપ્યા – News18 Gujarati\nLast Updated : November 27, 2021, 13:20 IST\nઅમદાવાદ શહેરના મધ્યથી પસાર થતી સાબરમતી નદીનાં પ્રદુષણ અંગે હાલમાં હાઇકોર્ટમાં અરજી પર સુનાવણી ચાલી રહેલ છે.. હાઇકોર્ટના આદેશ બાદ અમદાવાદ મહાનગર પાલિકા દ્વારા ગેરકાયદે ગટરની લાઇનમાં કેમિક્લ છોડતા એકમ સામે લાલ આંખ કરી શહેરના 84 થી વધુ એકમના ગટર કનેક્શન કાપી નાંખ્યા છે\nઅમદાવાદ મહાનગર પાલિકીએ અખબારી યાદીમાં જણાવવાનું કે અમદાવાદ શહેરમાં કુલ 14 એસ.ટી.પી. કાર્યરત છે જેમાં નદીની પુર્વ બાજુએ આવેલા એસ.ટી.પી.માં આવતાં ઇનકમીંગ સુએજના પેરામીટર્સ ડિઝાઇન લીમીટ કરતાં ઘણા વધારે જોવા મળે છે . જેનું મુખ્ય કારણ સુએજ લાઇનોમાં આવતું ઇન્ડસ્ટ્રીટલ એફલુઅન્ટ છે .\nઅમદાવાદ શહેરમાં મુખ્ય4ઇન્ડસ્ટ્રીયલ એસ્ટેટ નરોડા વટવા , ઓઢવ અને નારોલ આવેલ છે પરંતુ આ ઉપરાંત શહેરના ઉત્તર , પુર્વ , મધ્ય અને દક્ષિણ ઝોનમાં નાનાં - નાનાં ધણા ઇન્ડસ્ટ્રીયલ એસ્ટેટ આવેલાં છે . મોટાં ઇન્ડસ્ટ્રીયલ એસ્ટેટમાં એફલુઅન્ટ માટે CETP બનાવેલ છે સુએજ ટ્રીટમેન્ટ પ્લાન્ટ ધરગથ્થુ ગંદા પાણી ( Domestic Sewage ) ના શુધ્ધિકરણ માટે બનાવેલ છે પરંતુ અ.મ્યુ.કો.ની સેવેજ લાઇનોમાં ઇન્ડસ્ટ્રીયલ કનેકશનો મારફતે ઇન્ડસ્ટ્રીયલ એફલુઅન્ટ ઠલવાતાં હોવાથી એસ.ટી.પી.ના ડોમેસ્ટીક સીવેજના ડિઝાઇન ઇનલેટ પેરામીટર જળવાતાં નથી.જેના કારણે પ્લાન્ટની માઇક્રોબીયલ પ્રોસેસમાં બેકટેરીયલ ડેવલોપમેન્ટમાં હાનિ પહોંચતી હોવાથી આઉટલેટ પેરામીટર GPCB નાં નોર્મ્સ અનુસાર જળવાતાં નથી તેમજ ઇન્ડસ્ટ્રીયલ એફલુઅન્ટના કારણે એસ.ટી.પી.ની મશીનરીને પણ નુકસાન થતું રહે છે .\nઉપરોકત બાબતે નામદાર હાઇકોર્ટમાં કરેલ રજુઆતના સંદર્ભે નામદાર હાઇકોર્ટ દ્વારા તા .20.10.2021 ના રોજ કરેલ ઓર્ડર અનુસાર અ.મ્યુ.કો.દ્વારા પોતાની યુટીલીટીના મેન્ટેનન્સ માટે તાકીદે ડ્રેનેજ લાઇનોમાં કરેલ ગેરકાયદેસર જોડાણો કાપવાની કામગીરી કરવાની થાય છે . જેના અનુસંધાને અ.મ્યુ.કોર્પો . દ્વારા વિવધિ ઝોનમાં 84 થી વધુ એકમોના ગટર કનેક્શન કાપી નાખવામા આવ્યા છે\nનોંધનિય છે કે એએમસી કાર્યવાહી બાદ ચેમ્બર ઓફ કોમર્સ દ્વારા પણ વિરોધ કરવામાં આવ્યો હતો . તેમજ શહેરના બે ફેક્ટરી માલિકો દ્વારા આ મુદ્દે હાઇકોર્ટમા અરજી પણ કરવામાં આવી હતી . જો કે હાઇકોર્ટે અરજદારને ખખડાવતા કહ્યું હતુ કે તમને માત્ર તમારા બિઝનેશની પડી છે . પણ તમારા સ્વાર્થને લીધી નદીની શું સ્થિતિ થઇ છે ? કોઇ પ્રકારે કોર્ટ પાસે સહાનુભૂતિની અપેક્ષા ન રાખશે . ઉદ્યોગોને બચાવવા રાજકારણીનો પણ દખલગીરી કરી રહ્યા છે . અમને રાજકારણીના નામ મળશે તો તેમની સામે પણ પગલા લઇશું\nFirst published: November 27, 2021, 13:16 IST\nTags: Ahmedabad news, AMC cuts sewage connections, એએમસી`


મજબૂત મનોબળથી ગેઇમ ચેન્જર બની જાઓ… | game changer withastrong fortune - Sambhaav News\nમજબૂત મનોબળથી ગેઇમ ચેન્જર બની જાઓ…\nમાણસનું મન જ પોલાદ છે\nભૂપત વડોદરિયાના ચિંતનાત્મક લેખોમાંથી ચૂંટેલા લેખની પ્રસ્તુતિ\nએક વયોવૃદ્ધ સજ્જને કહ્યું, ‘એક મોટો આઘાત લાગે તો માણસને હૃદયરોગનો હુમલો આવે. પણ જીવનમાં જે નાના મોટા આઘાતો મનને લાગે છે તો મન ઉપર એની શી અસર થાય ? મારો દાખલો આપું તો મનના ઘણા આંચકા મેં વેઠ્યા છે પણ એનાથી મન નબળું પડી ગયું હોય એવું તો કદી જોવા મળતું નથી. મનને કોઈક વાર આઘાત લાગે છે પણ ધરતીકંપનો આંચકો જેમ પૃથ્વી પચાવી લે છે તેમ મન પણ આવા નાનામોટા આંચકા હજમ કરી જાય છે.\nહૃદય શરીરનું એક અંગ છે પણ મનની સ્થૂળ હસ્તી નથી. મનનો કોઈ આકાર નથી. મનની કોઈ આકૃતિ નથી અને સુખદુખના બધાં અનુભવો આપણા મન દ્વારા જ આપણે કરીએ છીએ. તો એ માણસ કહે છે કે મારું મન ખાટું થઈ ગયું છે. કોઈ કહે છે મારું મન બહુ દુભાયું છે. કોઈ કહે છે કે મારું હડહડતું અપમાન ભૂલી શકતો નથી. સાચું કહીએ તો માણસનું મન એટલાં બધાં સુખદુઃખની હારમાળા અનુભવી ચૂક્યું હોય છે. કોઈ કામ આપણે કરીએ અને તે બરાબર કરી ના શકીએ ત્યારે આપણે કહીએ છીએ કે હું એમાં મારું મન પરોવી શક્યો નથી. મન એ તો એક એવો જીવનનો આધાર છે કે આપણે કહીએ છીએ કે મન હોય તો માળવે જવાય. મન મક્કમ હોય તો મુશ્કેલ પરિસ્થિતિનો સામનો પણ થઈ શકે. મન જો સંકલ્પ વિકલ્પમાં પડે તો માણસ એક પણ ડગલું આગળ થઈ શકે નહીં. જવું કે ના જવું, અમુક કામ કરવું કે ના કરવું, આ દિશામાં જવું કે પેલી દિશામાં જવું એ બધા નિર્ણયો મનના જ હોય છે.\nએટલે આપણે જેને નિશ્ચયનું બળ કહીએ છીએ તે નિશ્ચય મનનો જ હોય છે ને! કોઈના ખમીરની પ્રશંસા કરીએ ત્યારે આપણે કહીએ છીએ કે એનું મનોબળ ખૂબ છે અને એક વાર મનોબળ કરે તો તે કદી પાછી પાની કરતો નથી. પગમાં દોડવાની શક્તિ, હાથમાં મુશ્કેલ કામ કરવાનું બળ તે બધું મનને આધીન જ છે ને! કોઈ મોટી આપત્તિ સામે આવે તો મુકાબલો કરવો કે નાસી છૂટવું એ મન જ મનોબળ કરે છે. આપણે જોયું છે કે નબળા-દુબળા માણસો કેટલીક વાર ખૂબ મક્કમ મનના હોય છે. મહાત્મા ગાંધી તો મુઠ્ઠી હાડકાંનો માળો કહેવાતા. પણ બ્રિટિશ સૈનિકોના ઉગ્ર પ્રહારો વેઠી શક્યા હતા. શરીરમાં એટલી શક્તિ ન હતી પણ મન અત્યંત બળવાન હતું. ગમે તેવા વિકટ પ્રસંગોમાં પણ એ કદી ડગ્યા ન હતા.\nબીજી બાજુ આપણે ઘણા બધા એવા માણસો જોઈએ છીએ કે જે મનની લગામને મજબૂત રીતે પકડી શકતા નથી. એટલે તો નબળા મનના માણસને વિશે આપણે કહીએ છીએ કે એનું મન તો પાણીના પોટલા જેવું છે. પોટલામાં પાણી બંધાય નહીં. આવા માણસો એક ક્ષણે એક નિર્ણય કરે અને બીજી જ ક્ષણે બરફનો ટુકડો ઓગળે તેમ નિશ્ચય ઓગળી જાય. કેટલાક માણસો એવો નિર્ણય કરે છે કે આવતી કાલથી હું રોજ સવારે છ વાગે ઊઠી જઈશ અને એક-બે કિલોમીટર ચાલીશ પણ ઘડિયાળમાં છનો કાંટો જોયા પછી પણ એ પથારીમાંથી બેઠા થઈ શકતા નથી. બચાવમાં કહેશે કે હું શું કરું? મારી ઊંઘ જ પૂરી થઈ નથી! એક વિદ્યાર્થી પરીક્ષાને કારણે રાત્રે બે વાગ્યે જાગીને અભ્યાસ કરવાનું નિશ્ચય કરે છે અને એ બે વાગ્યે ઊઠી પોતાનું કામ હાથ ધરે છે. આંખમાં ઊંઘ ભરી હોય છે તો આંખમાં ઠંડું પાણી છાંટીને ઊંઘને ઉડાડી મૂકે છે. આપણે જોઈએ છીએ કે ઘણા બધા માણસોએ પોતાના કર્તવ્ય પ્રત્યેના લગાવથી નિશ્ચયપૂર્વક ઊંઘ અને જાગૃતિના સીમાડા ભૂંસી નાખ્યા હોય છે.\nમાણસમાં શારીરિક શક્તિ વધારે હોય કે ઓછી હોય, મન જ કોઈ પણ વાતને અમલમાં મૂકવાનું ચાલકબળ પૂરું પાડે છે. એમ કહેવાય છે કે મહાન નેપોલિયન ઘોડા પર જ સૂઈ જતો અને તે ઊંઘમાં પણ ક્યારેય ઘોડા પરથી ગબડી પડ્યો નથી. સાચું કહીએ તો માણસનું મન જ પાણી છે અને માણસનું મન જ પોલાદ છે. પોતાના મનને સંકલ્પવિકલ્પના પ્રવાહમાં ભરવા દેવું કે તેને અભેદ્ય દીવાલ જેવું બનાવવું એ એના પોતાના હાથની વાત જ હોય છે. આપણે બધા નાના મોટા સંકલ્પો તો કરીએ છીએ પણ એ સંકલ્પને વળગી રહીને કામ પાર પાડવા માટે જરૃરી મનોબળ હોતું નથી. એક ક્ષણે એક નિર્ણય કરીએ છીએ, બીજી ક્ષણે બીજો નિર્ણય કરીએ છીએ. પછી કોઈ ત્રીજો નિર્ણય કરીએ છીએ, પણ આમાંથી કોઈ પણ નિર્ણયને અમલમાં મૂકવાની ત્રેવડ હોતી નથી. એટલે જ તો કોઈ જૂના સુભાષિતમાં કહ્યું છે કે મન જ બંધન અને મોક્ષનું કારણ છે. ભગવાન શ્રીકૃષ્ણે એવું કહ્યું છે કે ‘પાપ શું કે પુણ્ય શું, એ મનનો નિર્ણય હોય છે.’\nઆપણે જોઈએ છીએ કે આનંદ અને શોકની લાગણી, સુખ અને દુખની લાગણી, માન કે અપમાનનો ભાવ એ બધું માણસનું મન કેવો અભિગમ અપનાવે છે તેની પર જ આધાર રાખે છે. એટલે કોઈ પણ માણસની આપણે પ્રશંસા કરીએ ત્યારે એવું જરૃર કહીએ છીએ કે એનામાં સારું કે ખરાબ જે કંઈ હોય તે, પણ સૌથી મોટી વાત એ છે કે એનું મન બહુ મજબૂત છે અને એટલે જ આપણે એમ પણ કહીએ છીએ કે માણસનું મન મજબૂત હોય તો પાંગળો માણસ પણ પર્વત ચઢી જાય. આમાં ઈશ્વરની કૃપા તો અભિપ્રેત છે જ અને સંભવતઃ મૈંમ મનને પણ ઈશ્વરી કૃપા સમજીને તેનું અભિવાદન કરવું જોઈએ.\nજીવન ઘડતર અને લાઇફ મોટીવેશનને લગતા વડોદરિયાના ચૂંટેલા લેખો નિયમિત વાંચવા ‘સમભાવ-મેટ્રો’ પોર્ટલ પર નિયમિત મુલાકાત લો…\nભૂપત વડોદરિયાચિંતનાત્મક લેખોમોટીવેશન\nરથ કા તહેવાર હૈ, ભારી સંખ્યા મેં જનમેદની હોગી\nદિલ્હીઃ નેશનલ મ્યુઝિયમ ઓફ નેચરલ હિસ્ટ્રીની બિલ્ડિગમાં આગ\nઅજાણ્યા વાહને એક્ટિવાને ટક્કર મારતાં બે બાળકીનાં મોતઃ એકની હાલત ગંભીર\nહિટવેવ માટે તૈયાર રહો: બે ત્રણ દિવસમાં ગરમી ૪૪ ડિગ્રી થશે\nરાજા પહાડીનું શિવ મંદિર એટલે દરેક માનતા પૂર્ણ કરનાર, એક વખત અચૂક લેજો મુલાકાત\nમહેન્દ્રસિંહ ધોનીએ બનાવ્યો એક નવો રેકોર્ડ


હરતાંફરતાં...: નિયમો અને નાગરિક : શસ્ત્ર વિનાનું શાસ્ત્ર\nનિયમો અને નાગરિક : શસ્ત્ર વિનાનું શાસ્ત્ર\n(આપણા રોજબરોજના જીવનમાં જન્મથી લઈને મૃત્યુ વાયા લગ્ન સુધીની અનેક બાબતોમાં અનેક નિયમો એવા હોય છે, જે જાણવાથી કે ન જાણવાથી આપણા જીવનમાં મોટો ફેર પડી શકે છે. આવા કેટલાક ગંભીર નિયમોની રમતિયાળ શૈલીમાં પ્રાથમિક જાણકારી.)\nદુનિયાના કોઈ પણ દેશમાં દિવસ ચોવીસ જ કલાકનો હોય છે. કુદરતી ક્રમમાં કરોડો – અબજો વર્ષોથી ચાલી આવતો આ અફર નિયમ છે, જે કોઈનાથી અજાણ્યો નથી. છતાં આ ‘બ્રહ્મજ્ઞાન’ આપણને આપણા ભારત દેશની સરકારી ઑફિસોમાં વિના મૂલ્યે અને છૂટથી પીરસવામાં આવે છે. આવી કોઈ ઑફિસમાં કામ લઈને જઈએ અને એ કામ એક ધક્કે પૂરું થઈ જાય તો ભલભલા નાસ્તિકો ઈશ્વરના અસ્તિત્વમાં માનતા થઈ જાય એની ગેરંટી. આપણા ઇચ્છેલા કામમાં વહેલું-મોડું થતું જણાય અને સહેજ અધીરાઈના ભાવ આપણા ચહેરા પર આવ્યા તો ગયા કામથી. ટેબલની પેલી બાજુ બેઠેલા સરકારી મહાશય (કે મહાનારી) તાડૂકીને તમને જ્ઞાન આપતાં કહેશે, ‘મારે બે જ હાથ છે.’ આ જ્ઞાનના ભજિયા પર માહિતીની ચટણી પીરસતાં એ જણાવશે, ‘મારી પાસે પણ તમારી જેમ ચોવીસ જ કલાક છે.’ આ ભૌગોલિક માહિતી આપવાનો અર્થ એટલો જ કે કામ તો એની તરાહમાં થતું રહેશે – બિલકુલ નિયમબદ્ધ. પણ તમારે નિયમોની ઉપરવટ જઇને કરાવવું હોય તો એની તરાહ જુદી છે અને ટેબલ પણ.\nઆનો અર્થ એવો જરાય નથી કે કેવળ સરકારી ક્ષેત્રે જ પારાવાર નિયમો છે. ખરેખર તો લખેલા અને વણલખ્યા અનેક નિયમો આપણા જીવનના દરેક પાસાને સ્પર્શે છે, અને ક્યારેક તો ભીંસે છે. આવા કેટલાક નિયમોની એક ઝલક લઈએ તો ખ્યાલ આવશે કે નિયમ આપણા માટે છે કે આપણે નિયમો માટે છીએ?\nમોટા ભાગના લોકોની સવાર છાપાથી પડે છે. માનો કે તમારે વધુ દિવસ માટે ગામ-પરગામ કે વિદેશ જવાનું થયું તો તમને સ્વાભાવિકપણે થશે કે ફેરિયો એટલા દિવસ પૂરતું છાપું ન નાખે. તમે એને એ મુજબની સૂચના આપી દો એટલે બીજા દિવસની સવારથી તમારા દરવાજે છાપું મૂકવાનું બંધ થઈ જશે એવી સમજ તમે કેળવી હોય તો એ મોટી ગેરસમજ છે. ફેરિયાભાઈ તમને જણાવશે, ‘છાપું તો આવતા મહિનાની પહેલી તારીખથી જ બંધ થશે.’\n‘એમ કેમ?’ના જવાબમાં તે જણાવશે કે તેણે એટલે કે ફેરિયાભાઈએ પોતાના એજન્ટ પાસે આખા મહિનાની નકલ નોંધાવી દીધી હોય છે. તમારા જેવા અધવચ્ચેથી છાપું મંગાવવાનું બંધ કરે તો તમારા ભાગની વધેલી નકલનો એ ચેવડો બનાવે? કળિયુગમાં ક્યારેક સતયુગી અપવાદ જોવા મળી જાય એ રીતે અમુક નગણ્ય અપવાદને બાદ કરતાં આ નિયમ સાર્વત્રિક છે. માટે નિયમ નંબર એક : છાપું આપણી મરજીથી ગમે ત્યારે મંગાવી શકાય છે, પણ આપણી મરજી મુજબ ગમે ત્યારે બંધ થઈ શકતું નથી.\n‘પણ એમ કેટકેટલું અને શું શું યાદ રાખીએ?’ આ સવાલ મનમાં ઊગે એ પહેલાં જ તેને ડામી દેજો.\nજન્મ, લગ્ન અને મૃત્યુ મનુષ્યજીવનની મહત્વની ઘટનાઓ કહી શકાય. પણ જન્મ અને મરણ આપણા હાથમાં નથી. એમ તો લગ્ન પણ આપણા હાથમાં નથી, એવી દલીલ થઈ શકે. પણ દલીલને બાજુએ મૂકીને નિયમ જાણી લો. ઘરમાં – પરિવારમાં બાળકનો જન્મ થાય એટલે જન્મ થયાના ચૌદ દિવસમાં નોંધણી કરાવી લેવી જરૂરી છે. બાળકનો જન્મ થયો હોય તે નર્સિંગ હોમ – હૉસ્પિટલના ડૉક્ટરે સ્થાનિક વહીવટીતંત્રને આ બાબતની લેખિત જાણ ચૌદ દિવસની સમયમર્યાદામાં કરી દેવી પડે એવો નિયમ છે. પણ માનો કે કોઈ કારણસર એમ ન થઈ શકે તો? તો જુદો નિયમ લાગુ પડે અને પ્રતિ દિન મુજબ દંડ ભરવાનો રહે. જો કે, એ રકમ એટલી નજીવી છે કે ડૉક્ટરને, તેમના સ્ટાફને કે બાળકનાં મમ્મી-પપ્પાને નોંધણી કરાવવાની આળસને પાળવાનું – પંપાળવાનું પોસાય છે. જન્મની નોંધણી કરાવતી વખતે બાળક કે બાળકીનું નામ હજી પાડ્યું ન હોય તો કંઈ વાંધો નહીં. બાળકનું નામ તેની ફોઈ પાડે એવી હિન્દુ પરંપરા છે. હવે તો માતા કે પિતા પણ આ ભૂમિકા ભજવતા થયા છે. નામકરણ જે કરે તે, પણ બાળક ત્રણસો પાંસઠ દિવસનું થાય તે પહેલાં તેનું નામ નક્કી કરીને નોંધાવી દેવું જોઈએ તેવો નિયમ છે.\nમાનો કે, નામકરણનો ફોઈનો હક તેમને બજવવા દેવાનું નક્કી થાય છે. એ માટે ફોઈને આમંત્રણ આપવા માટે ‘ફ્રેશ ફાધર’નો હાથ ફોન પર જાય અને ક્રૅડલ પરથી તે રિસીવર ઉપાડે ત્યારે તેને જાણ થાય છે કે પોતાનો ટેલિફોન ‘ડેડ’ થઈ ગયો છે. હવે? કરો કમ્પલેન. લાઇન ફોલ્ટ ક્યાં અને કેવા પ્રકારનો છે એ તો જાણવા મળે ત્યારે ખરું. પણ તરત કમ્પલેન નોંધાવી હોય તો એ દિવસથી જ ગણતરી ચાલુ થઈ જાય. શેની? એ જ કે ટેલિફોન સતત સાત દિવસથી વધુ સમય માટે બંધ રહે તો એટલા સમયગાળા માટે તમે ભાડામાં રિફન્ડ માંગી શકો. ટેલિકમ્યુનિકેશન ડિપાર્ટમેન્ટનો આ નિયમ છે. લૅન્ડલાઇન ફોન બંધ થયાની ફરિયાદ કરવા માટે પણ સૌથી પહેલો તો લૅન્ડલાઇન ફોન જ શોધવાનો. પાડોશી પાસે હોય તો ઉત્તમ. ટેલિફોન બંધ થયાની પહેલી ફરિયાદ તો ફોનથી જ રજિસ્ટર કરાવવી પડે એવો નિયમ છે. એ પછી પણ ફોન ચાલુ ન થાય અને તમે લખાપટ્ટીથી માંડીને લમણાઝીંક કરે રાખો એ જુદી વાત છે.\nનવાસવા પપ્પાનો હરખ સમાય નહીં તે સમજી શકાય એવું છે. કોઈ પણ રીતે બહેનને નામકરણ માટે બોલાવવા માંગતો ભાઈ છેવટે મોબાઇલના શરણે જાય છે. ‘ઓળી ઝોળી પીપળ પાન, ફોઈએ પાડ્યાં એક્સ વાય ઝેડ નામ’ એવી કહેવત અને આડીઅવળી વાતો બહેનને સંભળાવીને ભાઈ મૂળ મુદ્દા પર આવે એટલે બહેન તરત જ વ્યવહારુ સમજણ આપતાં કહે છે, ‘ભઈલા...ભાભીના સીમંતની વિધિમાં આવી ત્યારે જ તારે મને કહી દેવાની જરૂર હતી કે નામ મારે પાડવાનું છે. ખબર હોત તો શું કે સાઠ દિવસ પછીનું રિઝર્વેશન લઈ લેતી ને!’ મતલબ કે ટ્રેનમાં આરક્ષિત-રિઝર્વ્ડ ટિકિટ પર મુસાફરી કરવી હોય તો વધુમાં વધુ સાઠ દિવસ પહેલાં જ બુકિંગ કરાવી શકાય.\nકોઈ પણ ભોગે બહેનને બોલાવવા માગતો ભાઈ છેવટે બનેવીનું શરણું લે છે. ‘બનેવીલાલ...તમારે ત્યાં ‘તત્કાલ’નું કેમનું છે?’ આ સાંભળતાં જ બનેવીલાલ તાડૂકી ઉઠે કે ‘તત્કાલની બારીએ મને ઊભો રાખીને ઑફિસનું બારણું મારા માટે કાયમ બંધ કરાવવું છે કે શું, સાલેસા’બ? મારે ઑફિસમાં નવને પચીસે હાજર થવું પડે. ઉપર એક મિનિટ પણ થાય એટલે અડધી રજા ગણાઈ જાય એવો અમારે નિયમ છે.’ સરકારી, અર્ધસરકારી અને ખાનગી નોકરીઓમાં આ નિયમનો કેટલાક ખડ્ડુસ બોસ એ હદે કડકાઈથી અમલ કરતા હોય છે કે પાંચ મિનિટ મોડો પડેલો કર્મચારી અડધી રજા ભોગવવા કાં તો સિનેમાનું શરણું લે અથવા તો સુપરમાર્કેટમાં આંટાફેરા મારતો થઈ જાય.\nઅડધી રજા ગણાઈ જાય એની તો મોટી મોંકાણ છે. ઉછીનાપાછીના અને લોનના હપ્તા ભરવાનો જોગ કરીને વસાવેલી મોટરસાઇકલ પર સમયસર ઑફિસે પહોંચીએ તો માલિકથી માંડીને ચપરાસી સુધીના સૌને સારા લાગીએ. પણ એ જ નવીનક્કોર મોટરસાઇકલને ‘કંપની ફ્રી સર્વિસ’માં સોંપવા માટે કલાક આઘાપાછા થવાની રજા માંગીએ તો આપણી ‘કંપની’ના માલિકોના ભવાં તંગ થાય. એમાંને એમાં પહેલી ‘ફ્રી સર્વિસ’ જાય. તોય આપણને થાય કે વાંધો નહીં, બીજી સર્વિસ વખતસર કરાવી લઈશું.\nબીજી સર્વિસનો વખત થાય અને એ માટે તમે સર્વિસ સ્ટેશને પહોંચો એ સાથે જ તમારી જ્ઞાનસંપાદન પ્રક્રિયા શરૂ થઈ જાય. વાહનને ચકાસીને મિકેનિક મહાશય રિપોર્ટ આપે છે કે એમાં અમુક-તમુક સ્પેરપાર્ટ ખરાબ થઈ ગયા છે. સુપરવાઇઝર સાહેબ એ રિપોર્ટ પર મત્તું મારતા જણાવે કે એ સ્પેરપાર્ટ બદલવાના રોકડા ગણી આપવા પડશે. ક્લચ દબાયેલો રાખીને અચાનક છોડવામાં આવે એવો આંચકો આપણા હૃદયમાં લાગે. આપણે પૂછીએ કે ભાઈ, કંપનીએ આપેલી વૉરન્ટીનું શું? કે જેમાં ચોક્કસ સમયગાળામાં બગડતા સ્પેરપાર્ટને બદલી આપવાનું લેખિત આપેલું હોય છે. પૂછતાં તમને બ્રહ્મજ્ઞાન થાય કે જેના પર મુસ્તાક હતા એ વૉરન્ટી તો ચાલી ગઈ છે. કેમ કે પહેલી સર્વિસ કરાવવાનું આપ મહાશય ચૂકી ગયા છો. ‘એમાં શું? ફ્રી સર્વિસ – મફત જ હતી ને. ના પણ કરાવીએ. એથી શું થઈ ગયું?’ આવી દલીલોનો અર્થ રહેશે નહીં. એનું કારણ પણ જાણી લો.\nકંપનીએ આપેલી વાહનની ફ્રી સર્વિસનો લાભ ખરીદનાર તરીકે ન લો, તો ઉત્પાદક કંપની માટે એ ખોટનો સોદો બની રહે છે. એટલા માટે કે ભાવિ ગ્રાહક આવી ફ્રી સર્વિસનો લાભ લેશે એમ માની લઇને જ ઉત્પાદક કંપની સ્પેરપાર્ટના ઉત્પાદન સામે કેટલીક એક્સાઇઝ અને ટેક્સ રાહતો સરકાર પાસેથી આગોતરા ધોરણે મેળવી લે છે. વર્ષે દહાડે તેનું ટેક્સ ઑડિટ પણ થાય. એ રાહતો ગ્રાહક સુધી પહોંચી છે તેની ખાતરી કરાવવાનો એક જ રસ્તો ઉત્પાદક કંપની પાસે હોય છે. એ રસ્તો એટલે ‘ફ્રી સર્વિસ’ની કૂપન. ‘ફ્રી સર્વિસ’નો લાભ નહીં લઈ શકવાની તમારી બેદરકારી કંપનીની ટેક્સ રાહતોની બાદબાકી કરી દે છે. એમ ન થાય એટલે તેને વૉરન્ટીના લાભાલાભ સાથે સાંકળી લેવામાં આવી છે.\nકલાક, દિવસ, માસિક, ત્રિમાસિક, છમાસિક (અર્ધવાર્ષિક), વર્ષથી લઈને દાયકા સુધીના નિયમો હોય. દાયકા સુધીના નિયમો હોય? કેમ ન હોય? જમીન કે સ્થાવર-જંગમ મિલકત માટે ભાડાપટાનો કરાર નવ્વાણું વર્ષનો થાય છે. એટલું ખરું કે કરાર કર્યા પછી તેને રિન્યૂ કરવાનું કે પૂરો કરવાનું એ કરનારના ભાગે ભાગ્યે જ આવે.\nવળી પાછા જન્મની વાત પર આવીએ. બાળકનો જન્મ થાય એની નોંધણી કરાવવી પડે એ સાચું, પણ એ પહેલાં એના મમ્મી-પપ્પાનું લગ્ન નોંધાયેલું હોવું જોઈએ એવો નિયમ છે. બાળકના જન્મની કાયદેસરતા તો જ નક્કી થઈ શકે. કલાકોના લગ્નજીવનની કે ક્ષણિક આવેશમાં લેવાતા છૂટાછેડાની નવાઈ નથી તેવા યુરોપીય દેશોમાં એવા પણ દાખલા નોંધાયા છે કે છૂટાછેડા લેવા માટે પણ લગ્નની નોંધણી કરાવવી પડી હોય. ભારત દેશે એ પરિસ્થિતિ – મનઃસ્થિતિએ પહોંચવાનું હજી બાકી છે.\nઆવું જ મૃત્યુની બાબતમાં છે. સ્વજનોએ મૃત્યુ પામનારની નોંધણી મૃત્યુ થયાના એકવીસ દિવસમાં કરાવી લેવી જોઈએ એવો નિયમ છે. એ જ રીતે ગુમ થયેલી વ્યક્તિની ભાળ મેળવવા માટે બોત્તેર કલાકમાં વિધિસરની પોલીસ ફરિયાદ દાખલ કરવી પડે એવો નિયમ છે. અને એવી વ્યક્તિ સતત તપાસના અંતે પણ ના મળી શકે તો સાત વર્ષ પછી તેને મૃત માની લઈ એ બાબતની સત્તાવાર જાહેરાત કરાવવા માટે કૉર્ટનું શરણું લઈ શકાય એવો નિયમ છે. કૉર્ટના ચુકાદાના આધારે જ સત્તાવાળા એવી વ્યક્તિ માટે મરણનું પ્રમાણપત્ર આપી શકે છે. આ પણ નિયમ. કેદારનાથ દુર્ઘટનામાં ગુમ થયેલા કેટલાક હતભાગીઓના સ્વજનોએ આ નિયમોનો મને-કમને ઉપયોગ કરવો પડ્યો હશે.\nજન્મ, લગ્ન અને મૃત્યુની નોંધણીની વાત જાણ્યા પછી એ પણ નવાઈ લાગે એવી વાત છે ને કે જે તે વ્યક્તિના ભાગે પોતાના લગ્નની નોંધણી કરાવવાની જ જવાબદારી આવે છે કે જ્યાંથી તેની જવાબદારી ખરેખર શરૂ થાય છે.\nતમે જવાબદાર નાગરિક હો તો તમને ભૂત-વર્તમાન અને ભાવિના તમામ નિયમોની જાણકારી છે એમ માની લેવાયું છે. કાયદાની પરિભાષા કંઈક એવી છે કે ગુનો કર્યો હોય તો તેની સજા શું પડે એ બાબતથી તમે અવગત છો એમ માની જ લેવાયું છે. એવું જ નિયમોની બાબતમાં છે. તમે નાગરિક છો તો સઘળા નિયમોની જાણકારી છે જ એવું માની લેવાયું છે. પણ થાય છે એવું કે આ નિયમોની જાણકારીનો આપણને ખપ પડે ત્યારે તે બદલાઈ ગયા હોય છે. કેમ કે નિયમો પણ આ સંસારની જેમ પરિવર્તનને આધીન હોય છે. પણ નિયમોમાં ફેરફાર કરવામાં આવે તો સંબંધિત અસરકર્તાઓને (ખરેખર તો અસરગ્રસ્તોને) જણાવવું જ પડે એવો કોઈ નિયમ નથી.\n‘આધીન’ અને ‘અસરકર્તા’ શબ્દો પરથી યાદ આવ્યું કે નિવૃત્તિની અવસ્થામાં ભરણપોષણ માટે તમે ભાવિ પેઢી પર પરાધિન ન હો, એટલે કે આપ સરકારી પેન્શન મેળવતા હો, તો તમારે બાર મહિનામાં દિવાળીની સાથે સાથે નવેમ્બર મહિનો પણ અચૂક યાદ રાખવો રહ્યો. મોટે ભાગે નવેમ્બર મહિનામાં આવતા દિવાળીના તહેવારમાં પૂરતા ફટાકડા ફોડી લીધા પછી તમને પેન્શન મળે છે તે બૅન્કમાં પહોંચીને તમારે પોતાની હયાતીનો ધડાકો કરવાનો હોય છે કે ‘હું જીવતો છું’. તમે આ માટે તમારું વાહન જાતે ચલાવીને જાવ કે ભાડાની રિક્ષામાં બેસીને જાવ એ અગત્યનું નથી.\nવાહન પોતાનું હોય તો એ વાહનની પહેલી વાર નોંધણી કરાવ્યાના પંદર વર્ષ પછી રી-રજિસ્ટ્રેશન કરાવવું પડે એવો નિયમ છે. એમ ન કરાવીએ તો એવા વાહનનો વીમો આપવા માટે વીમાકંપની નનૈયો ભણી શકે છે. ‘હવે આજકાલ ક્યાં પહેલાં જેવાં વાહનો બને છે તે પંદર-પંદર વર્ષ ટકે ને નોંધણીની જફામાં પડવું પડે?’ આવું શાબ્દિક આશ્વાસન લેવું હોય તો લઈ શકાય, કેમ કે આશ્વાસન લેવા આડે એકેય નિયમ આડો આવતો નથી.\nએ જ રીતે નવા વાહનનું રજિસ્ટ્રેશન તેને ખરીદ કર્યાના સાત દિવસમાં કરાવી લેવાનો નિયમ છે. તમે ઇચ્છો એ સિરિઝ કે અનુક્રમ નંબર આવવાને સમય લાગે તેમ હોય તો હંગામી નંબર મેળવવાનું રજિસ્ટ્રેશન કરાવી લેવું એવો નિયમ છે. ડ્રાઇવિંગ લાઇસન્સ તેની મુદત વીત્યે ત્રીસ દિવસમાં રિન્યૂ કરાવી લેવાનો નિયમ છે. સંજોગોને આધીન તેને એકાદ મહિનો વહેલું રિન્યૂઅલ કરાવી શકાય, પણ એથી પહેલાં નહીં. નિયમ છે.\nઉંમર વધે છે એટલે નિવૃત્તિ આવે છે કે નિવૃત્તિને કારણે ઉંમર વધે છે એ દિશામાં સંશોધન થવું બાકી છે. પણ વધતી ઉંમર અને નવરાશને કારણે માંદગી આવે એ અફર છે. તમને થાય કે મેડિક્લેમ વીમા પૉલિસી છે પછી ચિંતા શાની? વાત બરાબર છે. પણ આ પૉલિસી રિન્યૂ થયેલી હોવી જોઈએ. એમાં એક પણ દિવસનો ખાડો પડે એ ન ચાલે. પણ માનો કે એવો ખાડો પડ્યો તો શું? તો જમા થયેલું બધું જ બોનસ અને બીજા લાભાલાભ શૂન્ય થઈ જાય અને પછી જીવતા રહેવું હોય...સૉરી...પૉલિસીને જીવતી કરવી હોય તો એકડે એકથી શરૂ કરવી પડે. આ નિયમ છે.\nજીવનવીમાની પૉલિસીની બાબતમાં પણ આમ જ છે. પૉલિસી મેળવતી વખતે અને પહેલું પ્રીમિયમ ચૂકવતી વખતે તેની નિયમિત ચૂકવણી માટે જે પણ વિકલ્પ અપનાવ્યો હોય તેમાં એ ચૂકવવા માટે છૂટના દિવસો મળે છે. એ દિવસો વીતી જાય પછી દંડનીય વ્યાજની રકમ ગણાવાની શરૂ થાય એવો નિયમ છે.\nજેટલી વાર માંદા પડો એટલી વાર ડૉક્ટર અને હૉસ્પિટલ બદલાઈ જાય. એવું જ મેડિક્લેમના નિયમોનું છે. સારવારક્ષેત્રે જેટલાં સંશોધનો થતા રહે છે તેનાથી અધિક સંશોધનો તેના નિયમો બાબતે થાય છે. તેમાં પારંગત થવાના બે જ રસ્તા છે. એક તો એ કે મેડિક્લેમ પૉલિસી મેળવો અને બીજો છે એ લીધા પછી માંદા પડો. માંદા પડો ત્યારે એ નિયમ યાદ રાખો કે હૉસ્પિટલમાં દાખલ થયાના ચોવીસ કલાકમાં વીમા કંપની કે તેની નિયત કરેલી થર્ડ પાર્ટી આર્બિટ્રેટર કંપની (TPA)ને આ બાબતની જાણ કરી દો અને સારવારનાં બિલ ફાઇલમાં સાચવી રાખો.\n‘ફાઇલ’ શબ્દ પરથી યાદ આવ્યું કે આવકવેરાનું રિટર્ન ફાઇલ કર્યું કે નહીં? જવાબ ‘હા’ કે ‘ના’, પણ ખાતરી રાખજો કે નિયમો લાગુ પડવાના જ છે. એ નિયમો તમે કમાણી કરવી શરૂ કરી ત્યારે અને આવકવેરો ચૂકવવા જાવ ત્યારે જુદા જુદા હોવાના. તમને કયો નિયમ લાગુ પડે છે તે જાતે અથવા નિષ્ણાતની મદદ લઈ ચકાસી લેવું એવો નિયમ પાળવો હિતાવહ છે.\n‘હાથ ઊંચો કરો અને બસમાં બેસો’ એવા બોર્ડ એસ.ટી. બસ પર જોવા મળે છે. તમારા હાથમાં ટિકિટ હોય અને પ્લૅટફૉર્મ છોડતી ટ્રેને ગતિ ન પકડી હોય તો ચાલુ ગાડીએ ડબ્બામાં પણ ચઢી શકાય છે. પણ હવાઈ મુસાફરીમાં એ શક્ય નથી. તમારી પાસે એર ટિકિટ ભલે હોય, પણ બોર્ડિંગ પાસ મેળવવા માટે મુસાફરીના સમયથી એક કલાક પહેલાં એરપોર્ટ પહોંચવું પડે એવો નિયમ છે. પરદેશ જવાના હો તો આ એક કલાકમાં બીજો એક કલાક ઉમેરી દેવાનો. દરિયાઈ માર્ગે થતી મુસાફરીમાં પણ આવો જ નિયમ લાગુ પડે છે. વિદેશની મુસાફરી શરૂ કરતાં પહેલા પાસપોર્ટ તો જોઈ તપાસી લીધો છે ને? મુલાકાત લેવાની છે એ દેશનો વિઝા ભલે મેળવ્યો હોય, પણ મુસાફરીના દિવસે એ પાસપોર્ટ ઓછામાં ઓછા છ મહિનાની માન્યતા ધરાવતો હોવો જોઇએ. નહીં તો પરદેશના એરપોર્ટ પરથી આપ લીલા તોરણે પાછા આવી શકો છો. નિયમ છે. એમાં આપણું કશું ન ચાલે.\nપરદેશની મુસાફરી તો સંભવતઃ લાંબા સમય માટે જ હોય એમ સામાન્યપણે માની લેવાયું છે. તો ઘરથી લાંબો સમય બહાર રહીને ઘરની દેખભાળ રાખવા માટે પણ ચોક્કસ નિયમો પાળવા પડે. ટેલિફોન અને લાઇટ બિલ ચુકવવાની વ્યવસ્થા તમે કરીને ગયા હો એમ માની લઈએ. પણ એલ.પી.જી. સિલિન્ડરનું શું ? સળંગ 180 દિવસ યાને છ મહિના સુધી નવા રીફિલનું બુકિંગ ન કરાવો તો આપનું ગૅસજોડાણ રદ થઈ શકે છે. આ સંજોગોમાં લાગુ પડતા નિયમ અન્વયે માની લેવામાં આવે છે કે છ મહિના સુધી આપને ગૅસની જરૂર નથી પડી તો હવે ભવિષ્યમાં પણ ક્યારેય પડશે નહીં. એટલે આની વ્યવસ્થા પણ કરી જવી. ભાડું ભરવાની અને તેનું એડવાન્સ પેમેન્ટ કરવાની શરતે ટેલિફોન કનેક્શનને તેના ડિપાર્ટમેન્ટ પાસે જમા કરાવી શકાય છે, પણ એલ.પી.જી. સિલિન્ડર કનેક્શનમાં આવી કોઈ સુવિધા હોતી નથી.\nબુકિંગ કરાવાયેલો રીફિલ ગ્રાહકના નોંધાયેલા સરનામે જ ડિલિવર કરવો એવો નિયમ છે. એલ.પી.જી. વપરાશ સાથે સંકળાયેલાં જોખમોને લીધે આ નિયમનો એવો કડકાઈથી અમલ થાય છે કે ઘર બંધ હોય તો ડિલિવરી માટે બીજો પ્રયત્ન કરવામાં આવે. ત્યારે પણ ઘર બંધ હોય તો ‘સિલિન્ડરની ડિલિવરી ઑફિસે આવી જાતે લઈ જશો’ તેવો સંદેશો પાઠવવામાં આવે છે. પરંતુ કોઈ પણ સંજોગોમાં અડોશ-પડોશના ઘરમાં ડિલિવરી કરવી નહીં તેવી ડિલિવરી-પર્સનને સ્પષ્ટ સૂચના હોય છે. આનું શું કરવું એ તમે જાણો.\nવૅકેશનમાં ભાણિયા – ભત્રીજાઓની કે પછી કોઈ શુભ-અશુભ પ્રસંગને લઈને ઘરમાં મહેમાનોની અવરજવર વધી પડી છે અને ગૅસ સિલિન્ડર સામાન્ય દિવસોની સરખામણીએ ઝડપથી ખલાસ થઈ જાય છે. કરવું શું? કશું નહીં. એક રીફિલ બુકિંગ કરાવ્યા પછી એકવીસ દિવસ દરમિયાન બીજો રીફિલ બુક થઈ શકતો નથી એમ નિયમ કહે છે.\nબૅન્કના વ્યક્તિગત કે વ્યવસાયી ખાતા અને બૅન્ક લૉકર (સેફ ડિપોઝિટ વોલ્ટ) માટેના સંચાલન માટેય નિયમ છે. ખાતામાં સળંગ છ મહિનામાં લેવડદેવડ ન કરો તો એ ખાતું નિષ્ક્રિય (ડૉર્મન્ટ) થઈ જાય અને ખાતાધારક પોતે જ તેનો ઉપયોગ ન કરી શકે. બૅન્‍કના લૉકરનો ઉપયોગ વર્ષમાં એક વાર અચૂક કરવો જ એવો નિયમ અત્યાર સુધી હતો. છેલ્લામાં છેલ્લો નિયમ એવો છે કે એક વરસમાં લૉકરનો ઉપયોગ વધુમાં વધુ બાર વખત કરી શકાશે. તેનાથી વધુ વખત લૉકરનો ઉપયોગ કરનારે વધારાનો ચાર્જ ભરવો પડશે. એ જ રીતે વરસમાં ઓછામાં ઓછો ત્રણ વખત લૉકરનો ઉપયોગ કરવો ફરજિયાત છે. તેનાથી ઓછી વખત લૉકર વાપરનારે દંડ ભરવો પડશે. ટૂંકમાં મહિને કે બે મહિને એક વાર લૉકરના દર્શન કરવાનો નિયમ રાખો તો વધારાના ભાડાથી બચી શકાય. એ લૉકરની ચાવી સાચવીને રાખવી. પણ એ ખોવાઈ જાય તો? તો એ ચાવી માટે ફૂટપાથ પર બેસતા કારીગરને બોલાવવા રખે જતા! ડુપ્લિકેટ ચાવી બૅન્ક સત્તાવાળાઓની સૂચના-ભલામણથી માત્ર લૉકર બનાવનાર કંપની પાસેથી જ મળી શકે એવો નિયમ છે.\nમાનો કે તમારા બૅન્ક ખાતાનું કે લૉકરના વપરાશસંબંધી યોગ્ય નૉમિનેશન કરાવવાનું રહી ગયું છે. તો ભાવિ પેઢીના વારસદારોએ તે હક્ક મેળવવા માટે કૉર્ટનો આશરો લેવો એવો બૅન્કનો નિયમ છે. બૅન્કમાં કરેલા લેવડદેવડના વ્યવહારોસંબંધી માહિતી પાસબુક કે બૅન્ક સ્ટેટમેન્ટ મારફતે મળે છે. એમાં કોઈ ભૂલ હોય તો પંદર દિવસની સમયમર્યાદામાં બૅન્ક સત્તાવાળાઓનું લેખિતમાં ધ્યાન દોરવું એવો નિયમ છે. નહીં તો એ વ્યવહારો આપને બંધનકર્તા છે એમ માની લેવાયું છે. આ જ નિયમ નાણાંકીય લેવડદેવડના વ્યવહારોની એસ.એમ.એસ. મારફત મળતી સૂચનાને પણ લાગુ પડે છે, જેમાં જાણ કરવા માટેની મર્યાદા બારથી ચોવીસ કલાક વચ્ચેની બાંધવામાં આવી છે.\nએસ.એમ.એસ. સેવા શેના દ્વારા આપણા સુધી પહોંચે છે? મોબાઇલ ફોન દ્વારા. એના નિયમોની વાત ના કરીએ તે કેમ ચાલે? પણ એ નિયમો ગ્રાહકોના ‘લાભાર્થે’ સતત બદલાતા રહે છે એટલે તેની જાણકારી માટે તો જે તે મોબાઇલ સર્વિસ પ્રોવાઇડર કંપનીની વેબસાઇટની મુલાકાત લેવી એ જ ઉત્તમ રસ્તો છે. જો એમ કરતાં આપને તમામ નિયમોની જાણકારી મળી જાય, અને એમાં સમજણ પણ પડે તો આપને પીએચ.ડીની માનદ ઉપાધિ આપીને મોબાઇલની કાયમી ‘ઉપાધિ’માંથી મુક્તિ અપાવવાનો ખયાલ છે.\nઆ બધી ભાંજગડમાં એ ન ભૂલતા કે લેખના પ્રારંભે પેલું બાળક જન્મ્યું છે એને ભણાવવા માટે બાળમંદિરમાં મૂકવાનું છે. એ ત્રણ વર્ષનું થાય ત્યાં સુધીમાં તેને મૂકી દેવાનો નિયમ છે.\nઅને છેલ્લો, પણ અગત્યનો નિયમ. દીપાવલી નૂતન વર્ષના દિવસોમાં પ્રકાશિત થયેલો આ લેખ દેવદિવાળી સુધીમાં વાંચી લેવો એવો પણ નિયમ છે-અને નહીં હોય તો હવે થશે. હા, ઉનાળા વૅકેશન ટાણે બ્લોગ સ્વરૂપે પુનઃપ્રકટ થતા આ લેખ-પોસ્ટને ઉઘડતી સ્કૂલ – કૉલેજ પહેલા વાંચી લેવો. નિયમ છે, જાણો છો ને?\n(નોંધ: બીરેન કોઠારી, દીપક સોલિયા, ઉર્વીશ કોઠારી અને ધૈવત ત્રિવેદીના સંપાદન હેઠળ પ્રકાશિત થયેલા અર્ધવાર્ષિક વિશેષાંક ‘સાર્થક જલસો’ના દિવાળી 2013 અંક – પુસ્તક 1 માં ઉપરોક્ત લેખ પ્રકટ થયો હતો.)\n(તસવીરો અને ઇમિજસ : નેટ પરથી)\nPosted by Binit Modi at 1:27 pm\nLabels: As and When, Binit Modi, Informative Article, પ્રસંગોપાત, બિનીત મોદી, માહિતી લેખ\nBinit Modi 15 August 2014 at 19:30\nબ્લોગની 100મી પોસ્ટ (1 એપ્રિલ 2014)ના વાચન માટે આભારી છું.\nબિનીત મોદી (અમદાવાદ) / શુક્રવાર, 15 ઑગસ્ટ 2014


ગ્લોબલ વોર્મિંગ : કલાઈમેટ ચેન્જ માટે પહેલ — વિકાસપીડિયા\nહોમ પેજ / ઊર્જા / પર્યાવરણ / ગ્‍લોબલ વોર્મિંગ / ગ્લોબલ વોર્મિંગ : કલાઈમેટ ચેન્જ માટે પહેલ\nકલાઈમેટ ચેન્જ માટે પહેલ વિશેની માહિતી આવરી લેવમાં આવી છે\nગુજરાત સરકારનો પર્યાવરણ વિભાગ સુદ્ઢ વિકાસ અને પર્યાવરણ સંબંધિત મુદ્દાઓ માટે કાર્યરત છે. આ વિભાગ અંતર્ગત ગુજરાત પ્રદૂષણ નિયંત્રણ બોર્ડ, ગુજરાત ઈકોલોજી કમિશન, ગુજરાત ઇન્સ્ટીટ્યુટ ઓફ ડેઝર્ટ ઈકોલોજી અને ગુજરાત એન્વા ર્યમેન્ટલ મેનેજમેન્ટ ઇન્સ્ટીટ્યુટ એમ મુખ્ય ચાર સંસ્થાાઓ કામ કરે છે.\nરાજ્ય્માં કેટલાક મહત્વિના ક્ષેત્રોને અલગ તારવી તેના પર વિશેષ ધ્યા ન કેન્દ્રિ ત કરવામાં આવ્યું છે. એન્વાાર્યમેન્ટા મેનેજમેન્ટા અને સસ્ટેધનેબલ ડેવલપમેન્ટક ( સુદ્ઢ વિકાસ) માટે વિવિધ અભ્યાદસ હાથ ધરવામાં આવ્યાન છે. તદુપરાંત, રાજ્ય માં ગ્રીન કવર(વૃક્ષ વિસ્તાવર)ની જાળવણી માટે વિશેષ પ્રયાસો હાથ ધરવામાં આવ્યાા છે. ગુજરાતના વન્યા વિસ્તામરોમાં વસતા લોકોને ધ્યાનમાં રાખી વન અને પર્યાવરણ વિભાગે સાઈઠ ટકાથી વધુ યોજનાઓ આ વિસ્તાજરોમાં અમલી બનાવી છે. રાજ્યસ સરકારે ગ્રામીણ વિસ્તાારોમાં પડતર અને બિનઉપજાઉ રહેતી જમીનને નવસાધ્ય કરવાના કામને પણ અગ્રતા આપી સુદ્ઢ વિકાસની દિશામાં મહત્વઅપૂર્ણ કામગીરી કરી છે.\nરાજ્યેના વન વિભાગે સામાજીક વનીકરણ કાર્યક્રમ હેઠળ બિનજંગલની જમીનમાં વૃક્ષ-ઉછેરની પ્રવૃત્તિને વેગવંતી બનાવી રાજ્યીને હરિયાળુ બનાવવાની દિશામાં કદમ માંડયા છે. આ કાર્યક્રમનો મુળભુત હેતુ રાજ્યતમાં વૃક્ષનું વાવેતર વધારવાનો, આ ક્ષેત્રે લોકભાગીદારી વધારવાનો અને આ માટે પ્રવૃત્ત લોકો અને સંસ્થાવઓને પ્રોત્સાાહિત કરવાનો છે. વૈશ્વિક પર્યાવરણ બદલાવ એ માનવજાત સામેનો સૌથી મોટો પડકાર છે. આ પડકારને ઝીલવા ગુજરાતે ‘ડિપાર્ટમેન્ટ ફોર ક્લાપયમેન્ટ. ચેન્જન' ના નામે અલગ જ વ્યવસ્થા તંત્ર કાર્યાન્વિત કર્યું છે. રાજ્યત સરકારે આ વિભાગ શરુ કરી નોખો ચીલો ચાતર્યો છે. માત્ર ભારત જ નહિ પણ એશિયાના દેશો માટે પણ ગુજરાત સરકારનું આ પગલું અનુકરણીય છે. ગુજરાત એશિયામાં એવું પહેલું રાજ્યન છે જેને ક્લાસયમેન્ટ ચેન્જ્ માટે જુદો જ વિભાગ શરૂ કર્યો હોઈ. વિશ્વમાં માત્ર ચાર જ દેશ- પ્રદેશ એવા છે જેમણે ક્લા્યમેન્ટે ચેન્જે માટે જુદો વિભાગ શરુ કર્યો છે.\nફેબ્રુઆરી, ૨૦૦૯માં આ વિભાગનો પ્રારંભ થયો. ક્લા યમેન્ટશ ચેન્જષના પડકારને પહોંચી વળવા માટે શરુ થયેલા આ વિભાગના અધ્યમક્ષ તરીકે શ્રી નરેન્દ્ર મોદી માર્ગદર્શન પુરું પાડશે. રાજ્યડ સરકારની આ પહેલ પર્યાવરણના મુદ્દાને માનવીય સ્વકરૂપ આપવામાં મદદરૂપ બનશે. આ વિભાગનો હેતુ પ્રજાને જાગૃત કરી આ પડકારને પહોંચી વળવા સહભાગી બનાવવાનો અને પર્યાવરણના મુદ્દે લોકોના દ્રષ્ટીકકોણમાં પરિવર્તન લાવવાનો છે. આ પહેલથી ભાવિ ગુજરાત વધુ સમૃદ્ધ થશે, સલામત બનશે. રાજ્યા સરકારના ઉર્જા અને પેટ્રો-કેમિકલ, શહેરી-પરિવહન,વન અને પર્યાવરણ, ગ્રામીણ વિકાસ, ઉદ્યોગ અને ખાણ-ખનીજ જેવા વિવિધ વિભાગોમાં સ્વલચ્છા ઊર્જા માટે ઓગણચાળીસથી વધુ કદમ ઉઠાવાયા છે. રાજ્યજના ૧૬૦૦ કિલોમીટર લાંબા દરિયાકાંઠા પર ગ્લોઓબલ વોર્મિંગની અસરો અંગે પણ અભ્યાછસ કરવામાં આવશે. સમગ્ર દેશની કાર્બન ક્રેડીટનો ૨૯ ટકા હિસ્સોબ ગુજરાત પાસે છે. રાજ્ય્ સરકારનો ઈરાદો કાર્બન ક્રેડીટની જેમ જ ‘ગ્રીન ક્રેડીટ મુવમેન્ટ્' શરુ કરવાનો છે. જો કોઈ ઉદ્યોગ સ્થાખપવા માટે વૃક્ષો કાપશે તો તે ઉદ્યોગ ગૃહે તેણે કાપ્યાુ હશે તેટલા જ વૃક્ષો ઉછેરવા પડશે.\nવન અને પર્યાવરણઃ વર્ષ ૨૦૦૮-૨૦૦૯ માટેના સ્માગર્ટ ગોલ\nક્‍લાયમેન્‍ટ ચેન્‍જ અંગે જાગૃત્તિ લાવવી તેમ જ તે સંદર્ભમાં પગલાં ભરવા\nગીરના સિંહની જાણવણી માટે વિશેષ પ્રયાસો હાથ ધરવા\nવન વિસ્‍તારમાંથી વિસ્‍થાપિત થયેલા લોકોની સમસ્‍યાઓ ઉકેલવી અને તેમના હક્કોનું રક્ષણ કરવું\nવનીકરણ માટે જેબીઆઈસીના ભંડોળનો ઉપયોગ કરવો\nજોઈન્‍ટ ફોરેસ્‍ટ મેનેજમેન્‍ટનું નેટવર્ક વિસ્‍તારવું અને ઈકો-ક્‍લબોની સંખ્‍યા વધારવી\nસર્વે હાથ ધરી પર્યાવરણ માટે જોખમ સર્જાયુ હોય તેવા વિસ્‍તારો નક્કી કરવા\nઈકો- બેઝ્‍ડ ટુરિઝમ સ્‍પોટ અને નવા વન વિસ્‍તારો વિકસાવવા.\nછારી ઢાંઢને આરક્ષિત વિસ્‍તાર જાહેર કરવો\nમાલધારીઓને વસાવવા વૈકલ્‍પિક વ્‍યવસ્‍થા ઉભી કરવી\nવાયબ્રન્‍ટ ગુજરાત અંતર્ગત આવેલી દરખાસ્‍તોને ધ્‍યાનમાં રાખી આગામી દસ વર્ષ માટે ઉદ્યોગો અને કંપનીઓ માટે એન્‍વાર્યમેન્‍ટ ઈન્‍ફ્રાસ્‍ટ્રક્‍ચર પ્‍લાન તૈયાર કરવા અને પ્રદૂષણ અટકાવવા માટે પગલાં લેવા\nપ્રદુષણ નિયંત્રણ માટેના કાયદાઓના વધુ ચોક્કસ અમલ માટે પબ્‍લીક પ્રાઈવેટ પાર્ટનરશીપ અમલી બનાવવી.\nઔદ્યોગિક વિસ્‍તારોને ગ્રીન ઝોન તરીકે વિકસાવવાના ઉદ્દેશથી જોખમી કચરાના નિકાલ માટે એફલ્‍યુએન્‍ટ લાઈન નાંખવી.\nડી સી સીની પ્રાથમિકતા\nપર્યાવરણને અનુકુળ ટેકનોલોજી વિકસાવવી\nમહત્તમ કાર્બન ક્રેડિટ મેળવવી\nવીજ બચત કરવી\nભૂગર્ભ જળની જાળવણી કરવી\nસી.એન.જી. નેટવર્કને પ્રોત્‍સાહિત કરવું\nમેન્‍ગ્રોવ વિસ્‍તાર વધારવો\nપર્યાવરણ ટેકનિકીના સંશોધન માટે ભંડોળ વધારવું.\nગુજરાતે બહુઆયામી ક્‍લાયમેન્‍ટ ચેન્‍જ પોલિસી ઘડવી. આ પોલિસી દ્વારા જમીન, જળ અને હવાની જાળવણી કરવી.\nવિવિધ વિભાગો સાથે સંકલન સાધી ક્‍લાયમેટ ચેન્‍જ અંગે અભ્‍યાસક્રમ તૈયાર કરવો અને દાખલ કરવો\nયુનિવર્સિટી ક્‍લાયમેન્‍ટ ચેન્‍જ અંગે સંશોધન અને વિકાસ કાર્યક્રમો હાથ ધરશે. આ વૈશ્વિક સમસ્‍યા અંગે અભ્‍યાસ લઈને નવા અભ્‍યાસક્રમ ઘડવા, શિક્ષકો માટે ટ્રેઈનિંગ મોડયુલ તૈયાર કરવા\nક્‍લાયમેન્‍ટ ચેન્‍જની સમસ્‍યાને પહોંચી વળવા જનતાની ભાગીદારી વધારવી તેમ જ જનતામાં જાગૃત્તિ ઉભી કરવી\nરાષ્‍ટ્રીય અને આંતર રાષ્‍ટ્રીય સંસ્‍થાઓ સાથે સહકાર સાધવો. નેશનલ ક્‍લીન ડેવલપમેન્‍ટ ઓથોરિટી અને યુનાઈટેડ નેશન્‍સની સંસ્‍થાઓ સાથે સતત વિચારોનુ આદાન પ્રદાન કરવું.\nપર્યાવરણની સુરક્ષા માટે ગુજરાતના પ્રયાસો\nસૌર ઉર્જાના ૫૦૦ મેગાવોટના ઉત્‍પાદનના ધ્‍યેય સાથે ગતિશીલ અને રોકાણકારોને અનુકુળ સૌર ઊર્જા નીતિ.\nરાજ્‍યમાં પવન ઉર્જાની ઉત્‍પાદન ક્ષમતા ૧૩૦૦ મેગાવોટથી વધારી ૮,૦૦૦ મેગાવોટ કરવા માટે પ્રો-એક્‍ટિવ પવન ઉર્જા નીતિ.\nએનર્જી અને પેટ્રોકેમિકલ, શહેરી પરિવહન, વન અને પર્યાવરણ, ગ્રામીણ વિકાસ, ઉદ્યોગ અને ખાણ-ખનિજ જેવા ખાતાઓમાં ૩૯ ક્‍લિન ડેવલપમેન્‍ટ મિકેનિઝમ (સીએમડી) વિકસાવવામાં આવ્‍યા.\nદેશના ક્‍લિન ડેવલપમેન્‍ટ મિકેનિઝમ(સીએમડી) માર્કેટનું નેતૃત્ત્વ ગુજરાત કરે છે. પહેલી ફેબ્રુઆરી, ૨૦૦૯ સુધીમાં ભારતના કુલ સર્ટીફાઈડ એમિશન રીડકશન(સીઈઆર)ના ૪૦ ટકા ગુજરાતને ફાળે જાય છે.\nએનર્જી કન્‍ઝર્વેશન પ્રોગ્રામ (ઉર્જા બચત કાર્યક્રમ) અને તેના સીડીએમ પ્રોજેક્‍ટ અંતર્ગત ગાંધીનગર સોલર એનર્જી પ્રોજેક્‍ટ અમલીકરણના તબક્કામાં છે.\nબસ રેપિડ ટ્રાન્‍સિટ સિસ્‍ટમ (બીઆરટીએસ)ની શરુઆતના પગલે પબ્‍લીક ટ્રાન્‍સપોર્ટ (જાહેર પરિવહન)ના ઉપયોગમાં નોંધપાત્ર વધારો થયો. અંદાજે ચાળીસ ટકા મુસાફરો ખાનગી પરિવહનના બદલે જાહેર પરિવહનનો ઉપયોગ કરતા થયા.\nભારતના શહેરી સત્તા વિકાસમંડળના કુલ ૯૬ કોમ્‍પોસ્‍ટ પ્‍લાન્‍ટમાંથી ૭૦ પ્‍લાન્‍ટ ગુજરાતમાં કાર્યરત છે.\nઅર્બન એફિસિઅન્‍સી પ્રોગ્રામ (શહેરી કાર્યક્ષમતા કાર્યક્રમ) હેઠળ ગુજરાતની નગરપાલિકાઓ અને મહાનગરપાલિકાઓમાં ઊર્જા બચત અભિયાન હાથ ધરવામાં આવ્‍યું. જેના પગલે અંદાજે ત્રીસ ટકા ઊર્જા બચત થઈ.\nરાજ્‍યમાં ૨૨૦૦ કિલોમીટર ગેસ ગ્રીડનો અમલ થઈ રહ્યો છે. ૮,૦૦૦ કરોડ રૂપિયાના માસ્‍ટર પ્‍લાનમાં ૨૦ લાખ ઘરેલું જોડાણ અપાશે તેમ જ વાહનો માટે સી.એન.જી. સ્‍ટેશન ઊભાં થશે. મોટી ઔદ્યોગિક વસાહતોને ઈંધણ તરીકે ગેસ પુરો પાડવામાં આવશે.\nભારતનું પ્રથમ લિક્‍વીફાઈડ નેચરલ ગેસ (એલ.એન.જી) ટર્મિનલ ઊભું કરવાનું ગૌરવ ગુજરાતને ફાળે જાય છે. ગુજરાતમાં આવેલા દહેજ અને હજીરા એ દેશના માત્ર બે જ એલ.એન.જી. ટર્મિનલ છે. આગામી સમયમાં મુંદ્રા અને પીપાવાવમાં વધુ બે એલ.એન.જી. ટર્મિનલ સ્‍થપાશે.\nરાજ્‍યમાં છેલ્લા સાત વર્ષમાં ૩.૬ લાખ વાહનો સ્‍વચ્‍છ ઈંધણનો વપરાશ કરતા થયા. પેટ્રોલ કે ડીઝલથી ચાલતા વાહનોમાં સી.એન.જી. - એલ.એન.જી.નો વપરાશ થાય છે. અમદાવાદ એક સમયે દેશનું ચોથા નંબરનું પ્રદૂષિત શહેર ગણાતું હતું. સ્‍વચ્‍છ ઈંધણના કારણે છેલ્લા ચાર વર્ષમાં તેનો ક્રમ ૬૬એ પહોંચ્‍યો છે.\nગુજરાતના દરિયાકાંઠે ૨૫,૦૦૦ હેક્‍ટર વિસ્‍તારમાં મેન્‍ગ્રોવનો જંગલ વિસ્‍તાર વધ્‍યો છે. મેન્‍ગ્રોવ હેક્‍ટરદીઠ પચાસ ટન કાર્બન શોષે છે, જેના કારણે પર્યાવરણમાં નોંધપાત્ર સુધારો થયો છે.\nસામાજીક વનીકરણમાં ગુજરાતે સિમાચિહનરૂપ કાર્ય કર્યુ છે. હાલ રાજ્‍યમાં હેક્‍ટરે ૧૪ વૃક્ષનું પ્રમાણ છે.\nરાજ્‍યની વોટર ગ્રીડનો લાભ પંચોતેર ટકાથી વધુ પ્રજાને મળે છે. આ ગ્રીડના કારણે ભૂગર્ભજળ પરનું અવલંબન ઘટયું છે. પ્રજાને પીવાના શુદ્ધ પાણીનો નિયમિત પુરવઠો મળે છે.\nરાજ્‍યમાં છેલ્લા પાંચ વર્ષમાં ત્રણ લાખથી વધુ વોટર હાર્વેસ્‍ટિંગ સ્‍ટ્રક્‍ચર (જળસંચયના માળખા) બનાવવામાં આવ્‍યા છે, જેના કારણે કૃષિ આવકમાં ચાર ગણી વૃદ્ધિ થઈ છે.\nરાજ્‍યમાં જળસંચય માટે એકવીસ નદીઓનું જોડાણ કરાયું. જળના અસરકારક વપરાશ માટે ડ્રીપ ઈરિગેશન સિસ્‍ટમ દાખલ કરાઈ.\nફેક્ટોરપિડીયા ગ્લોુબલ વોર્મિંગ\nગ્‍લોબલ વોર્મિંગ અંગે સમગ્ર વિશ્વ ચિંતાતુર છે. ઔદ્યોગિક પ્રદુષણ અને ઈંધણના આડેધડ વપરાશના કારણે પૃથ્‍વીનું તાપમાન વધી રહ્યું છે. આ પ્રક્રિયાના કારણે વાતાવરણમાં ગ્રીનહાઉસ ગેસ( કાર્બન ડાયોક્‍સાઈડ, મિથેન, નાઈટ્રસ ઓક્‍સાઈડ અને ક્‍લોરોફલોરોકાર્બન)નું પ્રમાણ વધી રહ્યું છે.એ વાત સૌ જાણે છે કે ૧૮૯૬થી કાર્બન ડાયોક્‍સાઈડ સૂર્યના કિરણોને પૃથ્‍વી પર સીધા પડતા રોકવામાં મદદરૂપ નીવડે છે, આ પ્રક્રિયા પૃથ્‍વીના તાપમાનને નિયંત્રિત કરવામાં મહત્‍વની ભૂમિકા ભજવે છે.આ પ્રક્રિયાને ગ્રીનહાઉસ ઈફેક્‍ટ કહે છે.\nદુનિયાના મોટા વૈજ્ઞાનિકોએ આ વિષે ઝડપથી કામ કરવા માટે આગ્રહ કરે છે અને આ સમસ્‍યા સામે આંતરરાષ્‍ટ્રીય સહયોગ બોલાવવામાં આવેલ છે. ઘણા વૈજ્ઞાનિકો એમ માને છે કે તાપમાનમાં વધારાને લીધે ધ્રુવીય પ્રવેશના બરફના પીગળવાને લીધે સમુદ્રની જળસપાટી વધશે અને કિનારાના શહેરો ડૂબી જશે. વર્ષ ૨૦૩૦ સુધી ૧૩૦ થી ૩૦૦ મી.મી. જળસ્‍તરમાં વધારા થવાનો અંદાજ છે. જેના કારણે દુનિયાભરના દેશો માટે ખતરનાક છે. પરમાણું વિસ્‍ફોટોના ખતરાએ પણ પર્યાવરણમાં અસંતુલિત બનાવ્‍યું છે. જેના કારણે પણ તાપમાનમાં વધારો થાય છે.\nસ્ત્રોત: ગુજરાત રાજ્ય સરકારનું પોર્ટલ\nકિશન પટેલ Oct 26, 2017 05:08 PM\nગ્લોબલ વોર્મિંગ વિષે વર્ષ ૨૦૧૫ થી ૨૦૧૭ ની નવી માહિતી હોય તો આપવા વિનતી\nજગદીશ ડી ચાડ May 13, 2015 12:45 PM\nસરકાર શ્રી દ્વારા મોટા પ્રમાણમાં સામુહિક ,પડતર જમીનમાં મનરેગા માંથી વ્રુક્ષો નું વાવેતર કરવું જોઈએ જે આવતી જનરેશન માટે ખુબ ઉપયોગી થશે ,સ્થાનિક સ્વરાજની સંસ્થાઓ મોટું કામ કરીશકે fes સંસ્થા આણંદ દ્વારા મોડેલ ઉભા કરવામાં આવેલછે.જેમાંથી શીખવું જોયેએ સરકાર બહોળા પ્રમાણ માં લઈ શકે .


જમ્મુ અને કાશ્મીરમાં વ્યાપક મતદાન એ છે ભારતીય ઉપખંડની લોકશાહીવાંછુ પ્રજાનું પૉલિટિકલ સ્ટેટમેન્ટ - news\nજમ્મુ અને કાશ્મીરમાં વ્યાપક મતદાન એ છે ભારતીય ઉપખંડની લોકશાહીવાંછુ પ્રજાનું પૉલિટિકલ સ્ટેટમેન્ટ\nPublished: 27th November, 2014 06:23 IST\nઆટલા બહોળા મતદાનના રાજકીય સૂચિતાર્થો કરતાં લોકતાંત્રિક સૂચિતાર્થો મહત્વનાં છે. નૅશનલ કૉન્ફરન્સ સામે લોકોનો રોષ છે એ બહુ મહત્વનું નથી. મહત્વનું એ છે કે એક બાજુ લોકોને આતંકવાદીઓ અને લશ્કરની ગોળીથી પોતાનો જીવ બચાવવાનો છે, બીજી બાજુ તેઓ ભારત સરકાર સામે અધિકાર માટે લડે પણ છે અને એ સાથે લોકતાંત્રિક અધિકારનો ઉપયોગ પણ કરે છે. રાજકીય પક્ષોનો વિજય અથવા પરાજય મહત્વનો નથી, મહત્વ લોકતંત્રના વિજયનું છે\nકાઠમાંડુમાં સાર્કની શિખર પરિષદ મળી રહી છે ત્યારે જમ્મુ અને કાશ્મીરમાં વિધાનસભાની ચૂંટણીના પહેલા રાઉન્ડના મતદાનમાં મતદાતાઓએ એટલો ઉત્સાહ બતાવ્યો છે કે એ પોતે જ સાર્કની પરિષદમાં ભારતનું એક રાજકીય નિવેદન બની શકે એમ છે. સાર્કના આઠ સભ્ય-દેશોમાં માત્ર ભારત અને શ્રીલંકામાં જ ટકાઉ લોકશાહી છે. પાકિસ્તાન, બંગલા દેશ અને અફઘાનિસ્તાનમાં અત્યારે ચૂંટાયેલી સરકાર છે, પણ ત્યાં હજી ટકોરાબંધ લોકતંત્ર નથી. આ દેશોમાં ક્યારે લોકતંત્રનું કાસળ નીકળી જાય એ કહી શકાય નહીં. નેપાલ એક દાયકાથી લોકતાંત્રિક બંધારણ ઘડી રહ્યું છે જેમાં આપસી ખેંચતાણને કારણે સફળતા નથી મળતી. ભારતીય ઉપખંડમાં લોકશાહીના પ્રયોગની સફળતા-નિષ્ફળતા પોતે જ એક અભ્યાસનો રસપ્રદ વિષય છે.\nજમ્મુ અને કાશ્મીર મુસ્લિમ બહુમતી રાજ્ય છે. આમાં કાશ્મીરની ખીણમાં તો ૯૫ ટકા વસ્તી મુસલમાનોની છે. લદ્દાખમાં બૌદ્ધો બહુમતીમાં છે અને બીજા ક્રમે મુસલમાનો છે. જમ્મુમાં અનુક્રમે હિન્દુઓ, મુસલમાનો અને સિખોની વસ્તી છે. આ ત્રણ પ્રદેશો વચ્ચે સાંસ્કૃતિક અનુબંધ બહુ ઓછો છે એટલે એકંદરે જમ્મુ અને કાશ્મીર રાજ્ય તરીકે કૃત્રિમ રાજ્ય છે. ઇતિહાસના કેટલાક અકસ્માતોના પરિણામે જમ્મુ અને કાશ્મીરની રચના થઈ હતી અને ઇતિહાસના બીજા કેટલાક અકસ્માતોને કારણે એ રાજ્ય એમને એમ પુનર્રચના વિના ટકી રહ્યું છે. જો કાશ્મીરનો વિખવાદ પેદા ન થયો હોત તો અત્યારના જમ્મુ અને કાશ્મીરનું પૂવર્‍ના અવિભાજિત આસામનું જે રીતે વિભાજન થયું અને ઈશાનનાં રાજ્યોની જે રીતે પુનર્રચના થઈ હતી એમ થઈ હોત. જોકે વર્તમાન એક અફર વાસ્તવિકતા છે એને ઇતિહાસના જો અને તો સાથે જોડવાનો ખાસ કોઈ અર્થ નથી હોતો.\nએક તો આ ટિફિનબૉક્સ જેવું રાજ્ય છે જેમાં અલગ-અલગ પ્રદેશમાં અલગ-અલગ પ્રજાની બહુમતી છે. એમાં પાછો ભારત અને પાકિસ્તાન વચ્ચે ઝઘડો છે. કાશ્મીરની ખીણમાં અલગતાવાદી આંદોલન ચાલી રહ્યું છે અને બે દાયકા સુધી હિંસાના તાંડવનો અનુભવ કર્યો છે. આ રાજ્યમાં વિધાનસભાની ચૂંટણી યોજાય અને ચૂંટણીમાં મતદાતાઓ મોટી સંખ્યામાં ભાગ લે એ ઐતિહાસિક ઘટના છે. ખાસ કરીને, સાર્કની બેઠક ચાલી રહી છે ત્યારે તો આ ભારતનું અને માત્ર ભારતનું જ નહીં, ભારતીય ઉપખંડની લોકશાહીવાંછુ પ્રજાનું પૉલિટિકલ સ્ટેટમેન્ટ છે : અમને લોકશાહી જોઈએ છે અને આ ઉપખંડની દરેક પ્રજા લોકશાહીને અપનાવવા અને પોષવા તૈયાર છે.\nજમ્મુ અને કાશ્મીરની વિધાનસભાની સત્તાવાર રીતે કુલ બેઠકો ૧૧૧ છે. આમાંથી ૨૪ બેઠકો પાકિસ્તાનના કબજા હેઠળના કાશ્મીરમાં છે એટલે ત્યાં અત્યારના તબક્કે ચૂંટણી યોજાઈ શકતી નથી. ટૂંકમાં ૨૪ બેઠકો કાયમ માટે ખાલી રહે છે. બાકીની ૮૭ બેઠકો ભારતના જમ્મુ અને કાશ્મીરની છે જેમાં ૪૬ બેઠકો કાશ્મીરની ખીણમાં છે, ૩૭ બેઠકો જમ્મુમાં છે અને ચાર બેઠકો લદ્દાખમાં છે. બેઠકોની સંખ્યા પર એક નજર કરશો તો ખ્યાલ આવશે કે ખીણની બેઠકો બહુમતી માટે જરૂરી ૪૪ બેઠકો કરતા બે વધુ છે. ખીણના મુસલમાનો ધારે તો સમગ્ર જમ્મુ અને કાશ્મીર પર રાજ કરી શકે છે, પણ એવું લોકતંત્રમાં બનતું નથી. લોકશાહીની એ તો ખૂબી છે. બીજું, ૮૭માંથી ૪૬ બેઠકો એ બહુ મોટી સંખ્યા પણ નથી એટલે ખીણના મુસલમાનોએ, પછી એ ગમે એ પક્ષના હોય, જમ્મુ અને કાશ્મીરમાં રાજ કરવું હોય તો બાકીના પ્રદેશને સાથે રાખવો પડે. રાજકીય વાસ્તવિકતા સ્વીકારીને અનુકૂળ થવાની આ જે ખૂબી છે એ માત્ર લોકશાહીમાં જોવા મળે છે.\nજમ્મુ અને કાશ્મીરની વિધાનસભાની ચૂંટણી પહેલા રાઉન્ડમાં ૧૫ બેઠકો માટે યોજાઈ હતી. છ બેઠકો જમ્મુમાં, પાંચ બેઠકો ખીણમાં અને ચાર બેઠકો લદ્દાખમાં. ખીણમાં જ્યાં ચૂંટણી યોજાઈ હતી એ બધી જ અંકુશરેખાને લાગીને છે, જ્યાં હજી હમણાં સુધી અલગતાવાદી અને આતંકવાદી પ્રવૃત્તિ એની ચરમસીમાએ હતી. આ મતદારક્ષેત્રોમાં સરહદે ભારત અને પાકિસ્તાન વચ્ચે છમકલાં થઈ રહ્યાં છે અને સૌથી મોટી વાત એ કે અહીં આમ્ડર્ ફોર્સિસ સ્પેશ્યલ પાવર ઍક્ટ હેઠળ લશ્કરને મળતાં અમર્યાદિત અધિકારો સામે આંદોલન ચાલી રહ્યું છે. ટૂંકમાં જે પ્રજાએ લાંબી યાતના ભોગવી છે, જ્યાં હજી ભારેલા અગ્નિ જેવી સ્થિતિ છે અને જે પ્રજા ભારત સરકાર સામે લશ્કરની સત્તા ઘટાડવા લડી રહી છે એ પ્રજા મોટા પ્રમાણમાં મતદાન કરીને લોકતંત્રમાં નિષ્ઠા વ્યક્ત કરે એ નાચવા જેવી ઘટના નથી? ૭૧ ટકા મતદાન આ બેઠકોમાં થયું છે એવા પ્રાથમિક અહેવાલો છે. ગઈ લોકસભાની ચૂંટણી કરતાં સરેરાશ ૨૦ ટકા વધુ મતદાન થયું છે. ગઈ વિધાનસભાની ચૂંટણી કરતાં પણ ૨૫થી ૩૦ ટકા વધુ અને કેટલેક સ્થળે તો બેવડું મતદાન થયું હતું.\nઆટલા બહોળા મતદાનના રાજકીય સૂચિતાર્થો કરતાં લોકતાંત્રિક સૂચિતાર્થો મહત્વના છે. નૅશનલ કૉન્ફરન્સ સામે લોકોનો રોષ છે એ મહત્વનું નથી, મહત્વનું એ છે કે એક બાજુ લોકોને આતંકવાદીઓ અને લશ્કરની ગોળીથી જીવ બચાવવાનો છે, બીજી બાજુ તેઓ ભારત સરકાર સામે અધિકાર માટે લડે પણ છે અને એ સાથે લોકતાંત્રિક અધિકારનો ઉપયોગ પણ કરે છે. રાજકીય પક્ષોના વિજય-પરાજય મહત્વનો નથી, મહત્વ લોકતંત્રના વિજયનું છે.\nઅને કેમ ન હોય? ભારતમાં રિયાસતો સામે પ્રજાકીય અધિકારો માટે જ્યાં આંદોલનો થયાં હતાં એમાં કાશ્મીરની ખીણના હિન્દુઓ અને મુસલમાનો અગ્રેસર હતા. સમગ્ર ભારતમાં રજવાડાંઓમાં પ્રજા પરિષદો રચાઈ હતી જેના નેતાઓમાં શેખ અબદુલ્લા એક હતા. જમ્મુ અને કાશ્મીરનો મહારાજા કોમવાદી હિન્દુ હતો અને શેખ અબદુલ્લાનો તેની સામેનો સંઘર્ષ લોકતંત્ર માટેનો સેક્યુલર હતો. આ વારસો એનો પ્રભાવ બતાવી રહ્યો છે.\nબિહારની 50 બેઠકો પર શિવસેના ચૂંટણી લડશે : અનિલ દેસાઈ


OHM ॐ AUM-SIVOHM: સાઈબાબા (શીરડી)\nવીસ વર્ષના વયનો એક ફકીર હાથમાં પતરાનું ડબલું લઈને રોજ શીરડી ગામની બજારમાં તેલ માગવા નીકળતો. વેપારીઓ રાજીખુશીથી એને તેલ આપતા.\nપણ એક દિવસ બધાએ સંપ કરી કહ્યું` બાબા, તેલ નથી!' બાબા તરત પાછા ફરી ગયા.\nએમને મુકામ હતો એક જુની મસીદમાં. મસીદમાં આખી રાત દીવા બાળવાનો એમનો નિયમ હતો.\nરોજનો વખત થયો એટલે એમણે કોડિયાં સાફ કર્યા, એમાં દીવેટો મૂકી અને આજે તેલ નહોતું તો તેલની જગાએ પાણી પૂર્યુ ને દીવા કર્યા! એ દીવા આખી રાત બળ્યા એમ કહે છે.\nએ જોઈને પેલા વેપારીઓ તો આભા બની ગયા, તેમણે બાબાના પગમાં પડી એમની માફી માગી. આ બાબા તે સાંઈબાબા. આ એમનો પહેલો ચમત્કાર હતો.\nસાંઈબાબાનો જન્મ ક્યાં થયો, ક્યારે થયો અને એમનાં માતાપિતા કોણ એ વિષે કોઈ જ કંઈ નિશ્ચયપૂર્વક કહી શકતું નથી. પરંતુ બાબા કોઈ કોઈ વાર પોતાના વિષે કંઈ બોલતાં તે પરથી એવું માલૂમ પડે છે કે\nઆંઘ્રના પાટડી નામે ગામમાં બ્રાહ્મણ માતાપિતાને ત્યાં ઓગણીસમી સદીના મધ્ય ભાગમાં એમનો જન્મ થયો હતો, અને નાની વયે માબાપના મૃત્યુના કારણે અથવા તો કોઈ બીજા કારણે કોઈ મુસલમાન ફકીરે એમને ઊછેર્યા હતા. ચારપાંચ વર્ષ બાબા એ સૂફી ની સાથે રહ્યા હશે. તે પછી સૂફીનું મરણ થયું અને બાબા ગોપાલરાવ નામે એક સરકારી અધિકારીની સાથે રહ્યા. ગોપાલરાવ વિદ્વાન હતા, અને ધર્મભાવનાવાળા હતા. તેમની પાસે બાબાને સારી તાલીમ મળી.\nઆમ કેટલાંક વરસ વહી ગયાં. ગોપાલરાવને થયું કે હવે મારો સમય પૂરો થઈ ગયો છે એટલે એમણે સૌ ભક્તોને ભેગા કર્યા, તેમની સાથે બેસી પૂજા પ્રાર્થના કરી અને પોતાની યોગવિદ્યાના બળે તક્ષણ શરીરનો ત્યાગ કર્યો.\nહવે બાબા શીરડી આવ્યા. ઈ.સ.1872. એમનો વેશ જોઈ કોઈ બોલી ઊઠયું`આવો સાંઈ!' ત્યારથી એમનું નામ સાંઈબાબા' પડી ગયું. સાંઈબાબાએ ગામની જૂની ભાંગેલી મસીદમાં મૂકામ કર્યો અને જીવ્યા ત્યાં સુધી તેઓ આ એક જ જગાએ રહ્યા.\nતેમણે હિંદુ યોગીની પેઠે મસીદમાં રાત ને દિવસ ધૂણી સળગતી રાખી હતી. એમની અંગત મિલકત ગણો કે જે ગણો તે માટીની ચલમ, પતરાનું ડબલું, લાંબી કફની, માથે બાંધવાનો લૂગડાનો કકડો, ને એક નાનો દંડૂકો! પગમાં ચંપલ કે જોડા કંઈ જ નહિ!\nએમણે મસીદનું નામ પાડયું દ્વારકામાઈ, દ્વારકામાઈમાં હિંદુ મંદિરની પેઠે ઘંટ વાગે, ઝાલર વાગે, શંખ ફૂંકાય, આરતી થાય, ભજન કીર્તન થાય, વિધિપૂર્વક મંત્રોચ્ચાર સાથે બાબાનું પાદપૂજન થાય ને પ્રસાદ વહેંચાય!\nકોઈ કોઈ વાર બાબા લહેરમાં હોય તો પોતાને વિષે કહેતાઃ` આ બ્રાહ્મણ છે, પવિત્ર બ્રાહ્મણ છે. આ બ્રાહ્મણે લાખો લોકોને સન્માર્ગે વાળ્યા છે, અને શીરડીના લગભગ તમામ હિંદુ મંદિરોનો જીર્ણોદ્ધાર કરાવ્યો છે.\nકોઈ વાર સ્નાન પહેલાં તો કોઈ વાર સ્નાન પછી તેઓ ધ્યાનમાં પણ બેસતાં. તેમની યોગસિદ્ધિઓ વિષે અસંખ્ય ચિત્રવિચિત્ર વાતો પ્રચલિત છે. કહે છે કે તેઓ પોતાના પેટમાંથી આંતરડાં કાઢી ધોઈને ઝાડ પર સૂકવવા મૂકતા! તો કોઈ કહે છે, તેઓ શરીરનાં અંગોને છૂટાં કરી દેતા ને ફરી બેસાડતા!\nએક વાર તેમણે એક ભક્તને કહ્યું`હું અલ્લા પાસે જાઉં છું; ત્રણ દિવસમાં પાછો આવીશ. પણ કદાચ ન આવું તો મારા શરીરને પેલા લીમડા હેઠળ દાટજો.' આમ કહી તેઓ શરીરનો ત્યાગ કરી ગયા. દાક્તરોએ જડ શરીરને મરેલું જાહેર કર્યું ને તેની અંતિમ ક્રિયા કરવાનો હુકમ કર્યો. પણ પેલા ભક્તે અને લોકોએ તેનો વિરોધ કર્યો, તેમણે શરીર સાચવ્યું. ત્રણ દિવસ પૂરાં થતાં ફરી સાંઈબાબા શરીરમાં આવી ગયા ને ત્યાર પછી બત્રીસ વર્ષ એ શરીરમાં રહ્યા.\nભાગોજી કરીને એક રક્તપીતિયો હતો. એના હાથપગનાં આંગળાં સડી ગયાં હતાં ને પરુ વહેતું હતું. એ રોજ મસીદમાં આવતો ને બાબાની ચરણસેવા કરતો. લોકો કહે`બાબા, તમને આનો ચેપ લાગશે!'બાબા કહે`જોઈએ, કોને કોનો ચેપ લાગે છે!એનો મને કે મારો એને!'\nભાગોજીને બાબાનો ચેપ લાગ્યો-એ સાજો થઈ ગયો. બાબાએ સમાધિ લીધી ત્યાં લગી ભાગોજીએ બાબાની સેવા કરી. બાબા બહાર નીકળતા ત્યારે ભાગોજી એમને માથે છત્રી ધરી એમની જોડે જોડે ચાલતો!\nસને 1897થી રામનવમીનો (ચૈત્રસુદ નોમ) ઉત્સવ બાબા ખૂબ ધામધૂમથી ઉજવાવતા. તે જ દિવસે મુસલમાનોનો સંદેલનો ઉત્સવ પણ ઉજવાતો. સાંઈધામનો આ મોટામાં મોટો ઉત્સવ છે. લાખ લાખ માણસો તેમાં ભાગ લે છે. સને 1914ના રામનવમીના ઉત્સવમાં બનેલો એક બનાવ અહીં નોંધવા જેવો છે. વહેલી સવારના બાબા દ્વારકામાઈ મસીદમાં ભક્તોને દર્શન આપવા બેઠા હતા. દર્શનાર્થીઓની ભીડ ધણી હતી. સવારની બપોર થઈ, પણ ભીડ ઓછી થવાને બદલે વધતી હતી. કેટલાક ભક્તોએ બાબાને વિનંતી કરી` બાબા, હવે તમે જમી લો, ને થોડો આરામ કરો!' બાબા કહે`ના રે, મને ભૂખ નથી! આજે રામનવમી છે ખરીને!'\nતે વખતે પાંસઠસિત્તેર વરસની એક ડોશી બહાર ગામથી બાબાનાં દર્શન કરવા આવી હતી, પણ ભીડમાંથી રસ્તો કરી શકતી નહોતી, એટલે બૂમો પાડતી હતી`બાબા, આ ગરીબ ડોશી પર દયા કરો!'\nએની બૂમ બાબાના એક અંતરંગ ભક્તે સાંભળી. ડોશીનો હાથ પકડી એ એને ભીડમાંથી માર્ગ કરી બાબાની પાસે લઈ ગયો. બાબાને ડોશીની આંખોમાંથી હર્ષના આંસુ વહી ચાલ્યાં. બાબાએ કહ્યું`મા, ક્યારનો ભૂખ્યો છું, મારા માટે શું ખાવાનું લાવી છો?'\nડોશીએ કહ્યું`એક રોટલો ને બે કાંદા લાવી હતી, પણ રસ્તામાં ભૂખ લાગી એટલે અડધો રોટલો ને એક કાંદો ખાઈ ગઈ. હવે મારો એંઠો અડધો રોટલો તમને કેમ અપાય?'\nબાબાએ હસીને કહ્યું` અપાય, કેમ ન અપાય?]ટ કાઢ, મને ભૂખ લાગી છે.'\nડોશીએ સાલ્લાના છેડે બાંધેલો અડધો રોટલો ને કાંદો કાઢી બાબાને ધર્યો. થોડી વાર પહેલાં જ જેણે ભૂખ નથી કહી ખાવાની ના પાડી હતી, તે જ બાબા ત્યાં બેઠા બેઠા જ એ અડધો રોટલો ને કાંદો ખાઈ ગયા! ડોશીના હર્ષનો પાર ન રહ્યો.\nબીજા એક પ્રસંગે એક યોગી મહારાજ બાબાનાં દર્શન કરવા આવેલા. તે વખતે બાબા રોટલો ને કાંદો ખાતા હતા. એ જોઈ યોગીના મનમાં વિચાર આવ્યો કે `કાંદો તમાસી ચીજ હોઈ નિષિદ્ધ છે. આ કાંદો ખાનારો વળી સંતપુરુષ શેનો!'\nબાબા તેના મનની વાત પામી ગયા. ખાતાં ખાતાં જ તેમણે કહ્યું` કાંદો તે જ ખાઈ શકે જે એની તામસી અસરથી પર રહી શકે!'\nયોગી મહારાજનો સંશય હવા થઈ ગયો.\nબાબા સૌને પોતપોતાના ઈષ્ટ દેવની ઉપાસના કરવાનું કહેતા. કોઈ ધર્મ કે પંથ તરફ એમને પક્ષપાત નહોતો. તેઓ હંમેશા સદાચાર ઉપર ભાર મૂકતા. એક વાર એક વકીલ કહે`બાબા, સાચું જૂઠું કરવું પડે છે, એટલે ધંધો છોડી દેવાનું મન થાય છે.' બાબા કહે`શા સારું? જૂઠું કર્યા વિના થાય એટલો જ ધંધો કરવો!'\n`અલ્લા માલિક!' આ શબ્દો બાબાની જીભે સદા રમતા રહેતા. જે કંઈ થાય છે તે ઈશ્વરનું જ ધાર્યું થાય છે, માટે સર્વ વાતે ઈશ્વરને જ પૂરા સમર્પિત થઈ જવું એ એમનો ઉપદેશ હતો.\nસાંઈબાબા ગામમાં ભિક્ષા માગા નીકળતા ત્યારે બોલતાં`માંઈ, એક રોટીનો ટુકડો દે!' રોટલો, શાક, દાળ, દૂધ કે દહીં જે મળે તે બધું તેઓ એક માટીની કૂંડીમાં ઠાલવતાં ને પ્રેમથી જમતા. કૂતરાં, બિલાડાં ને કાગડા પણ તેમાં ભાગ પડાવતાં. બાબા એ સૌને પ્રેમથી નિમંત્રતા.\nસંત કબીરની પેઠે બાબા કહેતાઃ` હિંદુના રામ અને મુસલમાનના રહીમ બંને એક જ છે. માટે હિંદુ-મુસલમાન બેઉં ડાહ્યા થઈને સંપીને રહો, દલીલબાજી છોડો, કજિયા છોડો ને ભેગા મળી સહજનહારના ગુણ ગાઓ!'\nબાબાનું આસન તો ગુણપાટના ટુકડાનું હતું, પણ ભક્તો તેના પર ગાદી નાખતા અને પીઠના ટેકા માટે ભક્તો તકિયો મૂકતા. કોઈ વાર કોઈની પાસે બાબા દક્ષિણા પણ માગતા. એનું રહસ્ય સમજાવતાં બાબા કહેતાઃ`હું તો તમને ઋણમુક્ત કરવા આમ કરું છું.' દક્ષિણારૂપે એમની પાસે જે કંઈ ભેગું થાય તે બધું જ તેઓ સાંજે ખેરાત કરી દેતા- પોતાની પાસે કંઈ જ રાખતા નહિ!\nબાબાની વાણી હંમેશા અર્થગર્ભ રહેતી. સીધી રીતે તે સમજાતી નહિ. એક વાર એક બાઈની પાસે બાબાએ છ રૂપિયા માંગ્યા. બાઈના પાસે તો એક દોકડો ય નહોતો. એ ચિંતામાં પડી ગઈ. પાછળથી એને સમજાયું કે છ રૂપિયા એટલે છ દુર્ગુણો! બાબા એની પાસે છ દુર્ગુણોનો ત્યાગ માગતા હતા.\nબાબા કહેતાઃ` મારી વાત સાવ અનોખી છે'\nએક વાર એક શ્રીમંત ખિસ્સામાં નોટોનાં બંડલ ભરી બાબાની પાસે ગયો. કહે` બાબા, મારી બાસે ગાડી, લાડી, વાડી, બંગલા, નોકરચાકર બધું જ છે. કોઈ ચીજની કમી નથી. કમી કેવળ એક બ્રહ્મ-દર્શનની છે. તે તમે કરાવો! હમણાં જ!\nબાબા કહે` મારી પાસે આવનારા બધા ધન, માન, નોકરી, આયુષ્ય, ને એવું એવું માંગે છે, બ્રહ્મજ્ઞાન માગનારો જ્વલ્લે કોઈ હોય છે. તમે આવ્યા તે સારું કર્યુઁ. તમને હમણાં જ બ્રહ્મદર્શન કરાવું!' આમ કહી તેમણે એક છોકરાને કહ્યું`મારે પાંચ રૂપિયા જોઈએ છે. જા, ફલાણાની પાસેથી પાંચ રૂપિયા ઊછીના લઈ આવ!'\nછોકરાએ દોડતા જઈને પાછા આવી કહ્યું`બાબા, એને ઘેર તાળું છે.'\nબાબાએ કહ્યું` તો પેલાને ત્યાંથી લાવ.'\nએ `પેલો' પણ ઘેર નહોતો.\nદરમિયાન શ્રીમંત અકળાતો હતો. તેણે કહ્યું`મારી ગાડી ખોટી થાય છે. તમે બ્રહ્મદર્શન ક્યારે કરાવશો?'\nબાબાએ કહ્યું`એ જ તો કરાવી રહ્યો છું! હું પાંચ રૂપિયા મગાવું છું. પણ તમારા ખિસ્સામાં તો પચાસ ગુણ્યા પાંચ છે, તોય તમે કશું બોલતા નથી! કારણ કે તમારે મન લોભ એ બ્રહ્મ છે. તમારા એ લોભ-બ્રહ્મનું મેં તમને દર્શન કરાવ્યું! હવે મારી આ વાત જો ગળે ઊતરે તો ઉતારજો, તમને લાભ થશે. આ દ્વારકામાઈમાં બેસી હું કદી જૂઠું બોલ્યો નથી!'\nશ્રીમંતનું મોં પડી ગયું. એ વીલે મોંએ ચાલી ગયો.\nએક વાર બહારગામથી આવેલી એક વૃદ્ધ બાઈએ બાબાને કહ્યું` તમે મારા ગુરુ, તમે મને મંત્ર આપો!'\nબાબાએ કહ્યું` તારા ઈષ્ટદેવનું નામ જપ!'\nબાઈએ કહ્યું`ના, તમે મારા કાન ફૂંકી મંત્ર આપો, નહિ તો હું અહીં ઉપવાસ કરી મરીશ!'\nબાઈએ ઉપવાસ શરૂ કર્યા. ત્રણ દિવસના ઉપવાસ થયા ત્યારે ભક્તો બાબાને વઢવા લાગ્યા કે બાબા, બાઈ મરી જશે તો લોકો આપને દોષ દેશે!'\nબાબાએ ફરી બાઈને બોલાવી કહ્યું`મા, સાચે જ તું મારી મા છે, હું તારો બાળક છું. મારા પર દયા કર અને મારી વાત સાંભળ!મારા ગુરુ દયાળુ સંત પુરુષ હતા. તેમણે જ મને ઊછેરીને મોટો કર્યો હતો. હું બાર વરસ તેમની સાથે રહ્યો. મારા પર તેમને અપાર પ્રેમ હતો. પણ તેમણે મને કદી કોઈ મંત્ર આપ્યો નથી, પછી હું તને ક્યાંથી મંત્ર આપું? મને પણ તારી પેઠે મંત્રની બહુ ઉત્કઠા હતી. ત્યારે ગુરુએ મારું માથું મૂંડાવી નાખ્યું ને મારી પાસે દક્ષિણાના બે પૈસા માગ્યા! મેં તેમને એ પૈસા આપ્યા. દક્ષિણાનો એક પૈસો તે ગુરુ પર શ્રદ્ધા ને બીજો પૈસો તે ધીરજ! માટે તું કોઈની પાસેથી મંત્ર કે ઉપદેશ લેવાની ગરબડમાં પડ મા, અને મને ગુરુ માનતી હો તો મારામાં નિષ્ઠ રાખ! જેમ તું મને નીરખશે તેમ હું તને નીરખીશ! કાચબી દૂર રહીને જેમ નજર વડે બચ્ચાનું પોષણ કરે છે તેમ હું કરીશ. આ મસીદમાં બેસીને હું જૂઠું બોલતો નથી.'\nહવે બાઈના મનનું સમાધાન થયું.\nબાબા ભક્તોને જ્ઞાનેશ્વરી, એકનાથી ભાગવત્ ભાવાર્થ રામાયણ, ગુરુ ચરિત્ર, વિષ્ણુસહસ્ત્ર નામ, ભગવદ્ગીતા કે ઉપનિષદનું અધ્યયન કરવાનું કહેતા; કોઈને એકાંતમાં બેસવાનું કહેતા, તો કોઈને બીજા સંત મહાત્મા પાસે પણ મોકલતા. કોઈને સ્વપ્નમાં એની શંકાઓનું સમાધાન બતાવતા, તો કોઈને સામે બેસાડીને ગીતા વગેરે ગ્રંથના ગૂઢ અર્થ સમજાવતા.\nએક વાર એક ભક્તે બીજા ભક્તની ગેરહાજરીમાં એ ભક્તની નિંદા કરી. તે વખતે તો બાબા કંઈ બોલ્યા નહિ.પણ સાંજે બાબા બહાર નીકળ્યા ત્યારે તેમણે એક ભૂંડને વિષ્ઠા ખાતું જોયું. પેલા નિંદા કરનારા ભક્ત તે વખતે બાબાની સાથે હતા. બાબાએ એમને પેલું ભૂંડ દેખાડી કહ્યું`જોયું, કેવું આનંદથી એ વિષ્ટા ખાઈ રહ્યું છે! બીજાની નિંદા કરનારા આવી રીતે બીજાનો મળ પોતાની જીભ વડે સાફ કરે છે! કેટલાં પુણ્યે આ મનુષ્યદેહ મળ્યો છે, પણ જે આવું ભૂંડ જેવું વર્તન કરે તેને શીરડી શું કરી શકે ને સાંઈબાબા ય શું કરી શકે?'\nબાબા કેટલીક વાર હસવું આવે એવા રૂપકમાં વાત કરતા. એક વાર કહે`એક વાર અહીં એક સોદાગર આવ્યો. તેની ઘોડીએ નવ લીંડીઓ મૂકી. સોદાગરે લીંડીઓ ભેગી કરી ધોતિયામાં બાંધી લીધી. એથી એના ચિત્તને શાંતિ મળી!'\nઆટલી વાર્તા કહી બાબા ભક્તને પૂછે`કેમ રે, તેં નવ લીંડીઓ ભેગી કરવા માંડી?'\nભક્ત મૂંઝાય એટલે બાબાને ગમત થાય. પછી કહે`નવ લીંડીઓ એટલે નવધા ભક્તિ! નવમાંથી એકનું પણ સેવન કરો તો તમારો બેડો પાર!'\nએકવાર બાબાના એક ભક્તને હાથ પર સાપ કરડયો ને ઝેર ચડવા માંડયું. એ બાબાની મદદ માગવા આવ્યો. મસીદના પગથિયા પર એણે પગ દીધો કે બાબાએ ક્રોધ કરી કહ્યું`દુષ્ટ, ઉપર ચડતો નહિ, હેઠો ઊતર!' ભક્ત ગભરાઈ ગયો કે અજાણે મારાથી કોઈ અપરાધ થઈ ગયો છે એટલે બાબા મને કાઢી મૂકે છે! હવે મારું કોણ? ત્યાં બાબાએ કહ્યું`ગભરા મા!હું તને નહિ, સાપને કહું છું.' ભક્તે જોયું તો સાપનું ઝેર ચડતું અટકી ગયું હતું.\nબાબા સાપ વીંછીને મારવાની ના કહેતા. તેઓ કહેતાઃ`સર્વ પ્રાણીમાં ઈશ્વરનો વાસ છે-પછી તે સાપ હોય કે વીંછી! પ્રભુની ઈચ્છા વિના તેઓ કોઈને ઈજા કરી શકતા નથી. માટે પ્રાણીમાત્ર પર દયા રાખવી.'\nએક વાર એક ભક્તે પૂછયું`બાબા, અસંખ્ય લોકો તમારાં દર્શન કરવા આવે છે, તે બધાને તમારો લાભ મળતો હશે ખરો?' બાબાએ કહ્યું`પેલો આંબો જો! કેટલો મોર આવ્યો છે! પણ બધાં ફૂલને ફળ બેસશે? મોરના હિસાબે આંબા પર કેરીઓ તો થોડીક જ હશે.'\nબાબા કદી ઉપવાસ કરતાં નહિ કે બીજાને ઉપવાસ કરવાનું કહેતા નહિ. તેઓ કહેતા કે પ્રથમ આત્માને સંતોષવો જોઈએ. પેટમાં ખોરાકનું સત્વ નહિ હોય તો ક્યાં ચક્ષુથી પ્રભુને દેખશું?' કઈ જીભથી પ્રભુના ગુણ ગાશું? કયા કાનથી પ્રભુના ગુણ સાંભળશું? ભૂખ્યા પેટે પ્રભુપ્રાપ્તિ થતી નથી, એટલે તો ભૂખ્યેં જમાડવાનું કહ્યું છે.'\nબાબા કેટલીકવાર પોતે રસોઈ કરી ભક્તોને જમાડતા. કોઈ વાર માંસવાળી રસોઈ પણ કરતા, પણ જે લોકો માંસ નથી ખાતા એમને માંસ ખાવાનું તેઓ કદી કહેતા નહિ, એથી ઊલટું માંસાહારીઓને માંસાહારથી વારતા. પણ તેમનો હેતુ માંસાહારની સૂગ કાઢવાનો હતો. આજે જમાનો બદલાયો છે, માંસાહારીઆએ અને અમાંસાહારીઓ સૌએ સાથે રહેવાનું છે, એટલે કોઈ કોઈનો તિરસ્કાર કરે કે સૂગ રાખે તે ન ચાલે.\nશ્રીમોટા ગુજરાતના મહાન સંત થઈ ગયા. તેમણે પોતે એક ઠેકાણે લખ્યું છે કે માંસ પ્રત્યેની સૂગ કાઢવા મેં રાજીખુશીથી એકવાર માંસ ખાધું હતું. સાંઈબાબાનો પણ આવો જ હેતુ હતો. તેઓ કહેતાઃ`માંસ ન ખાય તે ઊંચો ને ખાય તે હલકો એ વાત ખોટી!'\nપોતાના હાથે રાંધીને બાબાને જમાડવાની ભક્તોને હોંશ હોય તે સ્વાભાવિક છે. આવી રીતે ઘણા ખાવાનું લઈ આવતા, પણ બાબા કોઈકનું જ ભાણું સ્વીકારતા. પરંતુ એકવાર એક બાઈ થાળ લઈને આવી તો બાબા ઝટઝટ ખાવા જ બેસી ગયા. ત્યારે એક ભક્તે બાબાને પૂછયું`આજે આમ કેમ?' બાબાએ કહ્યું`આજનું ભોજન અસામાન્ય છે. આ બાઈ એક જન્મમાં ગાય હતી; બીજા જન્મે તે માળીને ઘેર જન્મી. તે પછી તે એક ક્ષત્રિયને ઘરે જન્મી અને હવે તેનો જન્મ બ્રાહ્મણને ઘેર થયો છે. દીર્ધકાળ પછી તેને જોઈ એટલે આજે મને ઉમળકો આવ્યો!'\nએક વાર એક ભક્ત પર લોકમાન્ય ટિળક મહારાજ કૃત `ગીતારહસ્ય' ગ્રંથ ટપાલમાં આવ્યો. બાબાએ ગ્રંથ હાથમાં લઈ જોયો, પછી એના પર એક રૂપિયો મૂકી પેલા ભક્તને કહે`આ ગ્રંથ બરાબર વાંચજે, તને લાભ થશે.'\nએક વાર શીરડીમાં એક સંન્યાસી આવ્યો. તેણે બાબાને પ્રણામ કર્યા. ત્યાં બાબાએ ક્રોધ કરી કહ્યું`કાઢી મૂકો આને! એનો સંગ નકામો છે.' સંન્યાસી કંઈ સમજ્યો નહિ. તેણે બાબાને કહ્યું`બાબા, દેશમાં મારી મા બહુ માંદી છે, મને ઘેર જવાની રજા આપો!' બાબાએ કહ્યું` મા મા કરે છે તો સંન્યાસી થયો શું કરવા? જા, મુકામ પર જઈને ભાગવત વાંચ! ત્રણ અઠવાડિયામાં ત્રણ પારાયણ કરવાનાં છે. ચોર ખાતર પાડવા ટાંપી રહ્યા છે!'\nસંન્યાસીએ બે પરાયણ પૂરાં કર્યા. ત્રીજું અડધું થયું ત્યાં એક દિવસ એ બાબાનાં દર્શન કરવા આવ્યો અને એમના ખોળામાં માથું મૂકી ગુજરી ગયો. બાબાને ચોર (મૃત્યુ)ની ખબર પડી ગઈ હતી, તેથી તેને ઉગારી લીધો.\nબાબા ધૂણીની રાખને ઉદી કહેતા. ભક્તોને છૂટથી ઉદી આપતા. કોઈ વાર ભક્તના કપાળમાં ઉદી લગાડતાં અને મસ્તીમાં આવી ગાતાઃ` રમતે રામ આયોજી આયોજી, ઉદિયાંકી ગોનિયાં લાયોજી લાયોજી!'\nભૌતિક અને દેવી બંને વસ્તુની પ્રાપ્તિમાં ઉદી સહાય કરે છે તેવું ભક્તો માનતા. પણ ઉદીનો એક અર્થ સાવ સ્પષ્ટ છે. ઉદી સમજાવે છે કે દુન્વયી જીવન આ રાખ જેવું જ ક્ષણિક છે, દુન્વયી જીવનની છેવટે રાખ જ થવાની છે.\nએક વાર બાબાએ કહ્યું`મને ખૂબ ભૂખ લાગી છે.' આ સાંભળી એક બાઈ દોડતી ઘેર જઈને રોટલા શાક લઈ આવી. બાબાએ તે જ ઘડીએ એ ખાવાનું એક કૂતરાને ધરી દીધું. બાઈએ કહ્યું`બાબા, ભૂખ ભૂખ કરતા હતા ને તમે તો એક ટુકડોયે ખાધો નહિં!'\nબાબાએ કહ્યું`તો આ કોણે ખાધું?' કૂતરાની ભૂખ એટલે મારી ભાગી! પ્રાણીમાત્રનો અંતર્યામી હું જ છું, સર્વ ઠેકાણે હું જ છું, જીવજંતુ, કીડી, જળચર, ખેચર, શ્વાન, શૂકર બધામાં હું જ નિરંતર ભર્યો પડયો છું. મને અન્ય ન ધારશો, મને દૂર ન ધારશો. હું તમારી સાથે જ છું. મારું શરીર ભલે અહીં હોય ને તમે સાત સમુદ્રની પેલી પાર હો, પણ તમે જે કંઈ કરશો તેની મને ખબર પડશે. કારણ, હું તમારો અંતર્યામી છું.'\nપ્રાણીમાત્ર પ્રત્યે બાબાની એવી એકાત્મતા હતી કે એક વાર કોઈએ એક રખડતી કૂતરીને લાકડી ફટકારી તો એના સોળ બાબાના શરીર પર પડયા હતા! એક વાર કોઈ દરિદ્રની બાબતમાં કોઈકે કહ્યું`બાબા, સૌ સૌનાં કર્મ ભોગવે છે. એનાં કર્મ એની સાથે ને મારાં કર્મ મારી સાથે!'\nબાબાએ કહ્યું`હું પણ એ જ કહું છું. એનાં કર્મ એ ભોગવે છે, પણ તું જો અત્યારે એનું આતિથ્ય નહિ કરે, એની સેવા નહિ કરે તો સેવા નહિ કર્યાનું તારું જે કર્મ એ તારી સાથે રહેશે ને તને ડુબાડશે. એટલા માટે હું તને દયા કરવાનું નથી કહેતો, સેવા કરવાનું કહું છું.'\nમસીદમાં એક જૂની ઈંટ હતી. એ ઈંટ બાબાનું ઓશીકું બનતી, ટેકો કે તકિયો પણ બનતી અને આસન પણ બનતી. એક વાર ઝાડું કાઢનારા છોકરાના હાથમાંથી એ ઈંટ પડી ગઈ, એના બે ટુકડા થઈ ગયા. બાબા કહે`એ ઈંટ નહોતી, મારું ભાગ્ય હતું. મારી જીવન ભરની ે સાથી હતી. મારા જીવ જેટલી જ મને એ વહાલી હતી! એ ગઈ. હવે-'\nબધા સમજી ગયા કે બાબા હવે દેહ છોડવાનું કરે છે. તેથી એક ભક્તે કહ્યું`બાબા, તમે જશો પછી અમારું કોણ?'\nબાબાએ કહ્યું`જ્યારે પણ કોઈ ભક્ત મારું ચિંતન કરશે ત્યારે હું ત્યાં હાજર થઈશ. શ્રદ્ધા રાખજો, મારો દેહ પડયા પછી મારી સમાધિ બોલશે, હાલશે ચાલશે અને મારું શરણ પકડનારાની જોડે વાતો પણ કરશે. મારાં હાડકાં તમારા કલ્યાણની વાત કરશે અને તમે તે સાંભળશો.'\nઆ પછી બાબાની તબિયત લથડી. તેમણે એક ભક્તને `રામજય' ગ્રંથ વાંચવા કહ્યું. વાંચન પૂરું થયું. બાબાએ સૌની વિદાય લીધી. પછી બોલ્યાઃ`મને બુટીના દગડી વાડામાં લઈ જાઓ!' આ શબ્દો સાથે તેમણે દેહ તજી દીધો. ઈ.સ.1918.\nબાબાના મૃત દેહને ભક્તોના દર્શન માટે છત્રીસ કલાક રાખવામાં આવ્યો. તે પછી વૈદિક વિધિપૂર્વક પૂજા આરતી કરી બુટીના વાડામાં તેમને સમાધિ આપવામાં આવી. શ્રી બાપુ સાહેબ બુટી નામે શ્રીમંત ગૃહસ્થ બાબાના ભક્ત હતા ને તેમણે શીરડીમાં બગીચા સાથેનું એક મંદિર બનાવ્યું હતું. એ મંદિરમાં મુરલીધરની મૂર્તિ પધરાવવાની હતી, પણ બાબાએ કહેલું કે `હું જ ત્યાં રહેવા જઈશ!' એવું જ થયું. એ મૂર્તિની જગાએ આજે ત્યાં બાબાની સુંદર મૂર્તિ બિરાજે છે ને મૂર્તિ સામે જ બાબાની સમાધિ છે. રોજ વિધિપૂર્વક બ્રાહ્મણો એની પૂજા કરે છે. સાંઈબાબાનું આ સમાધિ મંદિર ભારતનું એક વિખ્યાત તીર્થ ગણાય છે. એ મંદિરમાં બગીચાનાં ફૂલઝાડને બાબાએ પોતે પોતાના હાથે કાચી માટીના ઘડા ભરી ભરીને પાણી પાયું છે.\n1. જેઓ બીજાની ઈર્ષ્યા કરી બૂરું કરે છે તેઓ મારા હ્રદયમાં છરી ભોંકી મને જફા કરે છે. પણ જેઓ સહન કરીને ભોગવી છૂટે છે તેઓ મને બહુ વહાલા છે.\n2. તમે પ્રાણીમાત્રમાં મારું દર્શન કરશો તો તમે પણ સર્વવ્યાપકભાવ અનુભવશો અને મારી જોડે એકત્વ પામશો.\n3. સમગ્ર ભાવે મારું શરણ પકડનારો તેમ જ મારું સ્મરણ કરનારનો હું ઋણી છું. તેમને મુક્તિ આપીને જ હું ઋણ મુક્ત થઈશ.\n4. પગે દોરો બાંધેલ ચકલીની પેઠે હું દૂર દૂર સાત સમુદ્ર પારથી મારા માણસને મારી પાસે ખેંચી લાવું છું-આ મારો સિદ્ધાંત છે.\nઋણ સ્વીકાર -હું કોણ છું? http://www.hukonchu.com


રોટરી ક્લબ ઓફ વિસનગર રાઉન્ડ ટાઉન તથા સ્વસ્તિક મિત્રમંડળ આયોજીત વિસનગરમાં સ્મશાનગૃહના લાભાર્થે નવરાત્રી મહોત્સવ – Prachar Weekly\nHome > News > રોટરી ક્લબ ઓફ વિસનગર રાઉન્ડ ટાઉન તથા સ્વસ્તિક મિત્રમંડળ આયોજીત વિસનગરમાં સ્મશાનગૃહના લાભાર્થે નવરાત્રી મહોત્સવ\nરોટરી ક્લબ ઓફ વિસનગર રાઉન્ડ ટાઉન તથા સ્વસ્તિક મિત્રમંડળ આયોજીત વિસનગરમાં સ્મશાનગૃહના લાભાર્થે નવરાત્રી મહોત્સવ\nરોટરી ક્લબ ઓફ વિસનગર રાઉન્ડ ટાઉન તથા સ્વસ્તિક મિત્રમંડળ આયોજીત\nવિસનગરમાં સ્મશાનગૃહના લાભાર્થે નવરાત્રી મહોત્સવ\nવિસનગરમાં અદ્યતન સ્મશાનગૃહ બને તે માટે તમામ સમાજના લોકો, સંસ્થાઓ પ્રયત્ન કરી રહ્યા છે. રોટરી ક્લબ ઓફ વિસનગર રાઉન્ડ ટાઉન અને સ્વસ્તિક મિત્ર મંડળ દ્વારા સ્મશાનગૃહના લાભાર્થે ચાર દિવસ નવરાત્રી મહોત્સવનુ આયોજન કરવામાં આવ્યુ છે. આ વર્ષે પાસ મેળવી નવરાત્રી મહોત્સવનો આનંદ મેળવનાર ખેલૈયા સ્મશાનગૃહના નિર્માણમાં પણ મદદરૂપ બનશે. લીમીટેડ પાસ તૈયાર કરાયા હોવાથી વહેલા તે પહેલાના ધોરણે પાસ આપવામાં આવશે. ત્યારબાદ પાસ મળશે નહી.\nરોટરી ક્લબ ઓફ વિસનગર રાઉન્ડ ટાઉન દ્વારા આમ તો દર વર્ષે જરૂરીયાતમંદ ઉચ્ચ ટકાવારી મેળવનાર વિદ્યાર્થીઓની લોનના વ્યાજની સ્કોલર્શીપ માટે નવરાત્રી મહોત્સવનુ આયોજન કરવામાં આવે છે. પરંતુ વિસનગરમાં સાર્વજનિક સ્મશાનગૃહના વિકાસનો પ્રશ્ન ગુંચવાયેલો હોઈ, સ્મશાનગૃહના વિકાસ માટે જ્યારે સ્વસ્તિક મિત્રમંડળે બીડુ ઝડપ્યુ છે ત્યારે તેમાં સહકાર આપવાની ઉમદા ભાવનાથી આ વર્ષે સાર્વજનિક સ્મશાનગૃહના નવિનીકરણના લાભાર્થે નવરાત્રીની આસો સુદ-એકમથી ચોથ સુધી એટલેકે તા.૨,૩,૪ અને ૫ ઓક્ટોબર સુધી નવરાત્રી મહોત્સવ-૨૦૧૬ નુ આયોજન કરવામાં આવ્યુ છે. કાંસા રોડ સ્વામિનારાયણ મંદિર પાસે વિશાલ પાર્ટી પ્લોટમાં ચાર દિવસ રાત્રે ૯-૦૦ કલાકે નવરાત્રી મહોત્સવ યોજાશે. પાલનપુર સ્થિત ટહુકાર બીટ્‌સના ખ્યાતનામ કલાકારો પોતાના કલાવૃંદ અને ગાયક કલાકારો સાથે ગરબાની રમઝટ બોલાવશે. દરરોજ ૩૫૦૦ ખેલૈયાજ ગરબા રમવાનો આનંદ માણી શકશે. ખેલૈયામાંથી ટ્રેડીશન ડ્રેસ પહેરેલ ખેલૈયાઓનેજ ગરબા રમવા દેવામાં આવશે. દરરોજ ૧૦ ઈનામો આપવામાં આવશે. આ નવરાત્રી કાર્યક્રમમાં સીસીટીવી કેમેરા અને ડ્રોન દ્વારા ફોટોગ્રાફી કરવામાં આવશે. સ્વાદપ્રીય જનતા માટે ફૂડ કોર્ટનુ પણ આયોજન કરાયુ છે. પાસ લઈ એન્ટ્રી મેળવનારને ડીસ્પ્લે સ્ટોલ્સ જોવાનો પણ લાભ મળશે. દર્શકો ખેલૈયાઓને રમતા જોઈ શકે તે માટે વિશાળ એલ.ઈ.ડી.ડીસ્પ્લે પણ લગાવવામાં આવશે. લીમીટેડ પાસ તૈયાર કરાયા હોવાથી આ પાસના વિતરણ બાદ પાસ મળશે નહી. જેથી નવરાત્રીના શોખીનોએ વહેલા તે પહેલાના ધોરણે પાસ મેળવી લેવા. પાસ મેળવવા દિપક હાર્ડવેર-જી.ડી.હાઈસ્કુલ રોડ, જલારામ સેનેટરી-સોના કોમ્પલેક્ષ, રામ કેમીસ્ટ-રેલ્વે સર્કલ પાસે તથા પ્રચાર સાપ્તાહિક કાર્યાલય-કોમર્સ કોલેજ સામે સંપર્ક કરવાનો રહેશે.\nસ્મશાનગૃહના લાભાર્થે લોકો દાનની સરવાણી વહાવી રહ્યા છે. ત્યારે ચાર દિવસનો નવરાત્રી મહોત્સવનો પ્રસંગ એવો છેકે પાસ મેળવનાર લોકો રાસ ગરબાનો આનંદતો મેળવશેજ સાથે સ્મશાનગૃહના નવિનીકરણમાં પણ સહયોગી બનશે. પાસ મેળવી સહયોગ આપવા આયોજકો દ્વારા ખેલૈયા યુવાનો, યુવતીઓ અને દાતાઓને અપીલ કરવામાં આવી છે.\nભાવનગરમાં બે પાટીદાર યુવાનોને માર મારવાના બનાવમાં વિસનગર તાલુકા પાટીદારોએ મામલતદારને આવેદન આપ્યુ\nઅરજદારોને પડતી મુશ્કેલીનું નિવારણ લાવવા જીલ્લા કલેકટર દ્વારા ટોલ ફ્રી નં-૧૮૦૦ર૩૩રર૬પ શરૂ કરાયો


સંભાર સ્વાદમાં જ નહીં, સ્વાસ્થ્ય માટે પણ છે ફાયદાકારક\nHealth benefits of south indian food sambhar immunity\nSeptember 3, 2018 | 3:38 pm IST\nજો ખાણી-પીણીની વાત કરવામાં આવે તો ભારતથી સમૃદ્ધ દેશ બીજો કોઇ ન હોય શકે. સારી વાત તો એ છે કે અંહી દરેક વાનગીનો એક અલગ સ્વાદ હોય છે. પરંતુ સાઉથ ઇન્ડિયન ફૂડનો સ્વાદ સૌથી અલગ હોય છે. જેમા સંભાર તો દરેક લોકોને ભાવે છે. તેનો સ્વાદ અલગ જ હોય છે. પરંતુ શુ તમને ખબર છે કે સંભાર કેટલાક ફાયદા પણ છે. ખાસ કરીને સંભાર વગર સાઉથ ઇન્ડિયન ફૂડ અધૂરું છે. સંભારની અંદર ઉમેરવામાં આવતી સામગ્રી સ્વાસ્થ્ય માટે ખૂબ ફાયદાકારક છે. તો ચાલો જોઇએ સંભારમાં ઉમેરવામાં આવતી સામગ્રીથી સ્વાસ્થ્યને કયા કયા ફાયદા થાય છે.\nસાઉથ ઇન્ડિયન ફૂડ દરેક લોકોને પસંદ હોય છે. એમા પણ સ્વાદિષ્ટ સંભાર બનાવવો કોઇ સહેલી વાત નથી. સંભારને સાઉથ ઇન્ડિયન ફૂડનો કિંગ કહેવામાં આવે છે. જેને લોકો અલગ-અલગ રીતે બનાવે છે. પરંતુ તેમા જે ખાસ સામગ્રી ઉમેરવામાં આવે છે તે છે હળદર, કાળામરી અને કોળું.. આ ત્રણ સામગ્રીના કારણે સંભાર સ્વાસ્થ્ય માટે ખૂબ ફાયદાકારક હોય છે.\n– સંભારમાં ઉમેરવામાં આવતું કોળું સ્વાસ્થ્ય માટે ફાયદાકારક માનવામાં આવે છે. તે રોગ પ્રતિકારક શક્તિને બૂસ્ટ કરવામાં મદદરૂપ થાય છે. સંભાર એક એવું ફૂડ છે જેને બાળકોથી લઇને વૃદ્ધ દરેક લોકો ખાઇ શકે છે અને તે રોગ પ્રતિકારક શક્તિને બૂસ્ટ કરે છે.\n– કેટલાક લોકો સંભારમાં ડ્રમસ્ટિક (સરગવાની સીંગ) પણ ઉમેરે છે. ડ્રમસ્ટિકના પાન અને બીજ પણ સ્વાસ્થ્ય માટે ખૂબ ફાયદાકારક માનવામાં આવે છે.\n– સંભારમાં પ્રોટીન, ફાઇબર, જિંક, ફોલિક એસિડ, આર્યન અને મિનરલ્સનું પરફેક્ટ બેલેન્સ હોય છે. જે પાચન શક્તિ એન રોગ પ્રતિકારક શક્તિને વધારે છે.\n– આયુર્વેદની ઔષધિય વનસ્પતિઓમાં હળદરને એક શ્રેષ્ઠ ઔષધ માનવામાં આવે છે. હળદર સ્વાસ્થ્યની સાથે સાથે સૌંદર્યવર્ધક પણ છે.\n– સંભારને રાઇસ, ઇડલી તેમજ ઢોંસા સાથે સર્વ કરવામાં આવે છે. સાથે અન્ય કેટલીક સાઉથ ઇન્ડિયન ડિશ સાથે પણ ખાઇ શકાય છે.


હવાઈ નિયમોનું ઉલ્લંઘન કરતા હવે 1 કરોડ દંડ થશે - Govt of Gaurang\nહવાઈ નિયમોનું ઉલ્લંઘન કરતા હવે 1 કરોડ દંડ થશે\nનવી દિલ્હી : સંસદે મંગળવારે વિમાન સુધારણા બિલ -2020 ને મંજૂરી આપી દીધી છે જેમાં નિયમોના ઉલ્લંઘનના કિસ્સામાં મહત્તમ દંડની મર્યાદા વધારીને રૂપિયા 10 લાખથી વધારીને એક કરોડ કરવામાં આવી છે. બજેટ સત્રમાં લોકસભામાં આ ખરડો પસાર કરવામાં આવ્યો હતો જ્યારે રાજ્યસભામાં ચોમાસુ સત્રના બીજા દિવસે મંગળવારે બિલને વોઇસ મતથી મંજૂરી આપવામાં આવી હતી. આ રીતે, બિલને સંસદ દ્વારા મંજૂરી આપવામાં આવી છે.નાગરિક ઉડ્ડયન પ્રધાન હરદીપસિંહ પુરીએ આ બિલ પરની ચર્ચામાં જણાવ્યું હતું કે કેટલાક સભ્યોએ એટીસી સ્ટાફની અછતનો મુદ્દો ઉઠાવ્યો છે.\nજ્યારે વાસ્તવિકતા એ છે કે છેલ્લા ત્રણ વર્ષમાં 3000 એટીસીની નિમણૂક કરવામાં આવી છે.વિમાનમથકોના ખાનગીકરણના પ્રશ્ન પર તેમણે કહ્યું કે તેને એતિહાસિક દૃશ્યમાં જોવું જોઈએ. વર્ષ 2006 માં દિલ્હી અને મુંબઇના બે મોટા એરપોર્ટોનું ખાનગીકરણ કરવામાં આવ્યું હતું અને પરિણામે એરપોર્ટ ઓથોરિટી ઑફ ઇન્ડિયા (એએઆઈ) ને અત્યાર સુધીમાં 29 હજાર કરોડ રૂપિયાની આવક થઈ છે. તેમણે કહ્યું કે ખાનગીકરણ પછી આ બંને એરપોર્ટ પર પેસેન્જર ટ્રાફિકમાં 33 ટકાનો વધારો થયો છે.તેમણે કહ્યું કે, વર્ષ 2018 માં6એરપોર્ટનું ખાનગીકરણ કરવાની તૈયારી કરવામાં આવી હતી. સૌથી વધુ બોલીઓ એરપોર્ટ માટે આવી છે. આ માટે વિશ્વભરની કંપનીઓએ બોલી લગાવી છે.\nપુરીએ કહ્યું કે રાજ્ય સરકારે પણ કેરળના એરપોર્ટના ખાનગીકરણ માટે બિડ લગાવી હતી, પરંતુ તેની બોલી સૌથી વધુ બોલીના 93 ટકાથી ઓછી હતી. ત્યારબાદ ગૃહે અવાજ દ્વારા આ ખરડો પસાર કર્યો. જેડીયુના રામચંદ્ર પ્રસાદસિંહે કહ્યું કે પટણાની બહાર એરપોર્ટ વિકસાવવા માટે સંમતિ થઈ છે, જેના પર કામ કરવાની જરૂર છે. તેમણે બિહારના દરભંગા અને પૂર્ણિયાથી હવાઈ સેવા શરૂ કરવાની માંગ કરી. આ સાથે, ધાર્મિક સ્થળ ગયાથી આંતરરાષ્ટ્રીય એરલાઇન શરૂ કરવા પર ભાર મૂક્યો હતો. આરજેડીના મનોજકુમાર ઝાએ પણ દરભંગા અને પૂર્ણિયાથી હવાઈ સેવા શરૂ કરવા પર ભાર મૂક્યો હતો. તેમણે કહ્યું કે કોઈ કંપનીનું ખાનગીકરણ કરતા પહેલા સંબંધિત પક્ષો સાથે વાતચીત થવી જોઈએ.\nરાષ્ટ્રવાદી કોંગ્રેસ પાર્ટીના પ્રફુલ પટેલે જણાવ્યું હતું કે ઘણા લોકો હવાઇ મુસાફરી કરવા માંગે છે અને સામાન્ય લોકો પણ આ યાત્રાનો લાભ લઈ રહ્યા છે. તેમણે કહ્યું કે વર્ષમાં માત્ર એક જ વાર પાંચથી પાંચ ટકા લોકો ઉડાન ભરે છે. તેમણે કહ્યું કે, જો ઉત્તર-પૂર્વ ક્ષેત્રના લોકો દક્ષિણ ભારતમાં જવું ઇચ્છે છે, તો તેઓ બે દિવસમાં ટ્રેન દ્વારા પહોંચશે, જ્યારે વિમાન દ્વારા આ મુસાફરી ખૂબ ટૂંકા સમયમાં થઈ શકે છે. આ ચર્ચામાં ડાબેરી વિયોન વિશ્વામ, ટીડીપીના કનકમેડલા રવિન્દ્ર કુમાર શિવસેનાના અનિલ દેસાઇ, એઆઈએડીએમકેના એમ. થંબીદુરાઈ, ભાજપના ડીપી વત્સ, કોંગ્રેસના વિવેક ટંખા, સીપીઆઇના ઝુલ્નાદાસ, વાયએસઆર કોંગ્રેસ કે વિજય સાઇ રેડ્ડી અને બસપાના વિશ્વંભર પ્રસાદ નિશાદે પણ ચર્ચામાં ભાગ લીધો હતો.\nTotal Users : 1647356\nTotal views : 5685630


ગરમીથી બચવા માટે નહાતી વખતે તમે તો નથી કરતાંને આ ભુલ? ગરમીથી બચવા માટે નહાતી વખતે તમે તો નથી કરતાંને આ ભુલ? - Sandesh\nગરમીથી બચવા માટે નહાતી વખતે તમે તો નથી કરતાંને આ ભુલ?\nApril 13, 2017 | 5:35 pm IST\nગરમીની શરૂઆત થતાં જ ઠંડા પાણીથી કલાકો સુધી નહાવાનું મન થાય છે. આ સમયમાં મોટાભાગના લોકોને દિવસમાં 2થી3વખત નહાવાની આદત પડી જાય છે. પરંતુ શું તમે જાણો છો કે કલાકો સુધી નહાવાથી શરીરને નુકસાન થાય છે? નથી જાણતાં તો આજે જાણી લો કે નહાતી વખતે કઈ કઈ બાબતોનું ધ્યાન રાખવું જોઈએ અને કઈ ભુલ ન કરવી.\nઉનાળામાં પણ સ્નાયુને રેલેક્સ કરવા માટે લોકો ગરમ પાણીથી નહાતાં હોય છે. આમ કરવાથી ત્વચાનું નેચરલ ઓઈલ દૂર થઈ જાય છે અને ત્વચા રૂક્ષ થવા લાગે છે. આ આદતને કારણે ત્વચા સંબંધિત કેટલીક સમસ્યાઓ પણ થઈ શકે છે.\nશાવર નીચે કલાકો સુધી નહાવું\nઠંડા પાણીથી નહાવા માટે લોકો શાવરનો ઉપયોગ કરે છે. પરંતુ વધારે સમય માટે ઠંડા પાણીથી નહાવાનું પણ ટાળવું જોઈએ. ત્વચામાં જે કુદરતી નમી હોય છે તે નષ્ટ થઈ જાય છે. શાવરથી નહાવાનું હોય ત્યારે 10 મિનિટથી વધારે સમય માટે પાણીમાં ન રહેવું.\nગરમીમાં મોટાભાગના લોકો સુગંધિ સાબુનો જ ઉપયોગ કરવાનું પસંદ કરે છે. પરંતુ આવા સાબુમાં જે કેમિકલનો ઉપયોગ થયો હોય છે તેનાથી પણ ત્વચા રૂક્ષ થઈ શકે છે. તેથી નહાતી વખતે 1થી વધારે વખત સાબુનો ઉપયોગ કરવાનું ટાળવું અને શરીરને સારી રીતે સાફ કરી અને બોડી લોશનનો ઉપયોગ કરવો.\nનહાવાનું બ્રશ બદલતાં રહેવું\nનહાવા માટે જે લુફાનો ઉપયોગ કરતાં હોય તેને થોડા-થોડા દિવસોમાં બદલી દેવું જોઈએ. આ લુફામાં પણ બેક્ટેરિયા થઈ શકે છે જે ત્વચાને નુકસા પહોંચાડી શકે છે.\nહરિયાણામાં ધો.-12ના વિદ્યાર્થીએ શિક્ષિકાને ચાકુથી માર્યા 10 ઘા, હચમચાવતો Video આવ્યો સામે\n‘તુમ્હારી સુલુ’નું ટ્રેલર રિલીઝ, ચોક્કસ જોઈને આવશે તમારા ચહેરા પર સ્માઈલ\nહે તૂટ્યો , હે પડ્યો, હે મર્યા, હાશ….


article by kanti bhatt|ગુરુદત્ત નામના કલાકારના કાળજા અને કલેવરને જાણીએ\nડૉ. એલેક્ઝાન્ડર ચેઝ નામના પશ્ચિમના ધુરંધર લેખકે ફિલ્મસ્ટારોનું બહુમાન કરેલું. તેણે ફિલ્મોના એક્ટર વિશે રત્ન જેવું વાક્ય લખેલું કે સામાન્યજન માટે કોઈ ફિલ્મનો એક્ટર એક દેવતા સમાન છે. તેની ઘણા લોકો તો પૂજા કરે છે. આજે જમાનો બદલાયો છે, પણ એક જમાનામાં મહેબૂબ ખાન, રાજ કપૂર અને ગુરુદત્તનાં મંદિરો પણ હતાં! મારે આજે નવી પેઢીના જુવાન પ્રેક્ષકોને જૂની પેઢીના ડાર્લિંગ હીરો ગુરુદત્ત વિશે જણાવવું છે. તમે દીપિકા પદુકોણનું નામ જાણો છો. ગુરુદત્ત એ નામ બંગાળી સુગંધવાળું છે પણ ગુરુદત્ત બંગાળી નથી. દીપિકા પદુકોણ ભારતમાં કોંકણ કે રત્નાગિરિ સાઈડમાં જન્મેલી દક્ષિણ ભારતીય છે. બંગાળી નથી.\nગુરુદત્ત ઉર્ફે ગુરુદત્ત પદુકોણ બેંગલોરમાં9જુલાઈ, 1925માં આજથી 93 વર્ષ પહેલાં જન્મેલો. ગુરુદત્ત જ્યારે પાંચ વર્ષનો હતો ત્યારે તેનાં માતા-પિતા કલકત્તામાં હિજરત કરી ગયાં. ગુરુદત્ત ટીનેજર હતો ત્યારે તેને ફિલ્મસ્ટાર થવાના કોઈ અરમાન નહોતા. ગુરુદત્તને નૃત્યકળામાં વધુ પ્રવીણ થવામાં રસ હતો. ગુરુદત્તના મામા બેનેગલે તેને માટે સ્કોલરશિપ મેળવી. પ્રખ્યાત નૃત્યકાર ઉદય શંકર સાથે પરિચય થયો અને ત્યારે ગુરુદત્તને નૃત્યનું ઘેલું લાગ્યું હતું. બીજા વિશ્વયુદ્ધ દરમિયાન ઉદય શંકરની નૃત્યશાળા બંધ થઈ અને ગુરુદત્તે મુંબઈ આવવું પડ્યું.\nગુરુદત્ત ટીનેજર હતો ત્યારે તેને ફિલ્મસ્ટાર થવાના કોઈ અરમાન નહોતા. તેને નૃત્યકળામાં પ્રવીણ થવામાં રસ હતો. તે કોંકણી-મરાઠી હતો છતાં સરસ બંગાળી બોલતો\nગુરુદત્તના મામાએ તેનું અસલ નામ પાડેલું. તે નામ પ્રમાણે આપણો હીરો- (કરુણ રોલ ભજવતો- ગમગીનીનાં ગીત ગાતો) ગુરુદત્તનું અસલી નામ વસંતકુમાર શિવશંકર પદુકોણ હતું. ગુરુદત્ત માત્ર 39 વર્ષ જીવ્યા હતા. ગુરુદત્ત પહેલા તો ગીતા દત્તના પ્રેમમાં પડ્યા. તેની સાથે ગુરુદત્તના લગ્ન પણ થયા. ગીતા અને ગુરુ દત્તની મુલાકાત ‘બાજી'ના શૂટિંગ વખતે થઇ હતી. 1953માં બંનેએ લગ્ન કર્યાં હતાં. ગુરુના જીવનમાં વહીદાની એન્ટ્રી થઇ. બંને બહુ નજીક આવ્યાં હતાં. આ સંબંધોને લઇને ગીતા દત્ત નારાજ હતી, પણ ગુરુ દત્ત, ગીતા અને વહીદા બન્નેને છોડવા નહોતા માંગતા.\nગુરુદત્ત હંમેશાં તમારા મન ઉપર પ્રભાવ પાડનારી ફિલ્મો જ બનાવતો. ‘કાગઝ કે ફૂલ,’ ‘પ્યાસા,’ ‘સાહેબ બીબી ઔર ગુલામ’ અને ‘ચૌદવી કા ચાંદ’ એ બધી તેની વિખ્યાત ફિલ્મો છે. આજે પણ જર્મની અને ફ્રાંસમાં ગુરુદત્તની ફિલ્મો હાઉસફુલ થિયેટરમાં જોવાય છે અને ત્યાં જર્મન થિયેટરોમાં તેની ફિલ્મ વખતે હાઉસફુલના બોર્ડ લાગે છે. TIME મેગેઝિને 100 ફિલ્મોમાં આ ગુરુદત્તની ફિલ્મ ‘પ્યાસા’ને ઊંચો નંબર આપ્યો છે. 2002માં ‘સાઈટ એન્ડ સાઉન્ડ’ મેગેઝિને ગુરુદત્તની ફિલ્મો ‘પ્યાસા’ અને ‘કાગઝ કે ફૂલ’ને જગતની 160 ગ્રેટ ફિલ્મોમાં સ્થાન આપ્યું છે. ગુરુદત્તનાં માતા-પિતા ચિત્રપુરનાં સારસ્વત બ્રાહ્મણ હતાં. દક્ષિણ કનારા જિલ્લામાં તેનું બચપણ ગયું. આજે તે કર્ણાટક કે મૈસુર તરીકે ઓળખાય છે. ગુરુદત્તના પિતા શરૂમાં સ્કૂલના હેડમાસ્ટર હતા અને પછી બેન્કમાં નોકરી કરતા. માતા વાસંતીબાઈ શરૂમાં એક ગૃહિણી તરીકે રહેતાં. અને પછી સ્થિતિ ગરીબ આવતાં તેણે સ્કૂલમાં શિક્ષિકા તરીકે કામ કરવું પડ્યું.\nગુરુદત્તની માતા ટ્યૂશનો ભણાવીને માંડ કુટુંબનું પૂરું કરતાં. તેનાં માતા-પિતા રોજ આ ગરીબીને કારણે ઝઘડતાં. એ જમાનામાં બાળકના નામ સાથે અનેક વહેમો હતા. એટલે ગુરુદત્તનું અસલ નામ બદલીને વસંતકુમાર પદુકોણને બદલે માત્ર ગુરુદત્ત રખાયું. ગુરુદત્ત નામ ત્યારે શરૂમાં શુકનિયાળ નીવડયું પણ ફિલ્મ કારકિર્દીમાં ‘અપશુકનિયાળ’ ઠર્યું! તેણે આપઘાત કરીને દુ:ખી અને એકલતાભર્યા જીવનનો 39ની વયે અંત આણ્યો. ગુરુદત્તને ત્રણ ભાઈઓ હતા. તેમાં આત્મારામ, દેવીદાસ અને વિજયને તમે જાણો છો. તેની એક બહેનનું નામ લલિતા હતું. કદાચ તમે કલ્પના લાજમી નામની ફિલ્મ ડિરેક્ટરને જાણતા હો તો તે ગુરુદત્તની ભાણેજ થાય છે. કલકત્તામાં ભવાનીપુર વિસ્તારની સ્કૂલમાં ગુરુદત્ત ભણતો અને માંડ માંડ સ્કૂલની ફી ભરતો. ગુરુદત્તને બંગાળી ભાષા પ્રત્યે પ્રેમ હતો અને તે કોંકણી-મરાઠી હતો છતાં સરસ બંગાળી બોલતો.\nગુરુદત્તને એક્ટિગ કરતાં નૃત્યુમાં વધુ દિલચશ્પી હતી. ગુરુદત્તને કોલેજમાં જવું હતું પણ ખાટલે મોટી ખોટ કે ફી ભરવાના પૈસા નહોતા એટલે કોલેજનું શિક્ષણ લીધું નહીં. ઉદયશંકરની નૃત્ય મંડળીની સાથે ગુરુદત્ત જોડાયો. ઉદયશંકરનું અલમોડા ખાતેનું સેન્ટર નૃત્ય, ડ્રામા અને સંગીત શીખવતું. પંદર વર્ષની ઉંમરે ગુરુદત્ત આ નૃત્ય શાળામાં જોડાયો. બીજા વિશ્વયુદ્ધમાં આ સેન્ટર બંધ થયું એટલે ગુરુદત્તને ટેલિફોન ઓપરેટરની નોકરી સ્વીકારવી પડી! તેણે કલકત્તાની લીવર બ્રહ્મર્ષિની ફેક્ટરીમાં પણ મજૂર તરીકે કામ કરેલું. પણ આ કામ નહીં ગમતા તે 1944માં સ્વેચ્છાથી બેકાર રહ્યા અને મુંબઈ આવ્યા.\nફિલ્મી દુનિયામાં કેમ આવ્યા? નોકરીની શોધ કરતા હતા ત્યારે તેના મામાએ ત્રણ વર્ષના કોન્ટ્રાક્ટથી તેને પ્રભાત ફિલ્મ કંપનીમાં નોકરી અપાવી. (પુણેમાં). તે વખતે જ વ્હી.શાંતારામે તેનું કલા મંદિર શરૂ કર્યું. અહીં કલા મંદિરમાં ગુરુદત્તને રહેમાન અને દેવ આનંદ સાથે ઓળખાણ થઈ. 1944માં તેને ‘ચાંદ’ ફિલ્મમાં શ્રીકૃષ્ણનો રોલ મળેલો. ત્યારે તેનું ફેમિલી માટુંગા રહેતું. ગુરુદત્ત ચાલીને સ્ટુડિયોમાં જતો પણ પ્રભાત સ્ટુડિયોમાંથી રજા મળતા 19 મહિના બેકાર રહ્યો. એ સમયે જ દેવ આનંદની કંપની નવકેતન ધમધોકાર હતી તેમાં ગુરુદત્તને સારી કામગીરી મળી. તે નવકેતનમાં ગુરુદત્ત ડિરેક્ટર બન્યો તેમાં ગુરુદત્તની પ્રથમ ફિલ્મ ‘બાઝી’ બની અને તે હિટ ગઈ!\nગુરુદત્તની આ નવી ડિરેક્ટર તરીકેની નોકરીમાં દેવ આનંદ સાથે એક ઘોંચ પડી. બન્ને વચ્ચે મતભેદ થયો. પણ ગુરુદત્તની આર્થિક સ્થિતિ કંગાળ હતી. ગુરુદત્ત ઘણી વખત દેવ આનંદનું શર્ટ ચોરીને તે પહેરીને સ્ટુડિયોમાં આવતો! 39 વર્ષની વયે ગુરુદત્તે દુનિયાને અલવિદા કહ્યું હતું.\nગુરુદત્ત વિશે ગાડાં ભરી ભરીને લખી શકાય. છાપનાર જોઈએ. ચાલો તેના ગાયેલા ગીતની પંક્તિઓથી લેખ પૂરો કરીએ.\n(1) યે મહલો, યે તખ્તો, યે તાજો કી દુનિયા\nયે ઈન્સાન કે દુશ્મન- સમાજો કી દુનિયા\nયું દુનિયા અગર મિલ ભી જાએ તો ક્યા હૈ\nયે દુનિયા જહાં આદમી કુછ નહીં હૈ\nયહાં પ્યાર કી કદ્ર હી કુછ નહીં હૈ\nજલા દો, ઈસે ફૂંક ડાલો યે દુનિયા\nતુમ્હારી હૈ તુમ હી સંભાલો યે દુનિયા\n(2) ... દેખી જમાને કી યારી, બિછડે સભી બારી બારી\nક્યા લે કે મિલે અબ દુનિયાસે\nઆંસુ કે સિવા કુછ પાસ હી નહીં\nમતલબ કી દુનિયા હૈ સારી\nબિછડે સભી બારી બારી\n‘કાગઝ કે ફૂલ’ જહાં ખિલતે હૈ\nએક હાથ સે દેતી હૈ દુનિયા\nસો હાથોં સે લે લેતી હૈ\nયહ ખેલ હૈ કબ સેજારી


ધર્મ અને વિકાસ .. | પ્રાર્થના..\nArchive for the ‘ધર્મ અને વિકાસ ..’ Category\nશ્રીમદ ભાગવત ગીતા ..ના સંદર્ભે.. “પર્યાવરણ બચાઓ..”\nPosted: એપ્રિલ 19, 2010 in ધર્મ અને વિકાસ ..\nટૅગ્સ:ધર્મની તાર્કિક વાત, પર્યાવરણ બચાઓ.\nહજી તો ફક્ત ગત પોસ્ટ માં ફક્ત વાત જ કરી છે , અને ખરેખર તેના બીજા દિવસ થી જ પેપર માં સમાચાર આવી ગયા કે\n“યુરોપ માં આઈસબર્ગ આઈલેન્ડ માં જ્વાળામુખી ફાટ્યો… તેના પરિણામ સ્વરૂપે આકાશમાં રાખના વાદળો બની ગયા.. પુરા વાતાવરણ માં રાખ પથરાઈ ગઈ..”\nઆજથી લગભગ ૫ દિવસ પર આવેલા સમાચાર લગભગ દરરોજ દરેક પેપર ના ફ્રન્ટ પેજના સમાચારોમાં સ્થાન મેળવે છે. કારણકે . આ વાતાવરણમાં પથરાયેલી રાખના કારણે લગભગ દરરોજ સેંકડો ફ્લાઈટ્સ કેન્સલ થાય છે. અને તે દિવસથી ફસાયેલા મુસાફરો હજી તેમના ઘરે પહોચી શક્ય નથી. અને આ લખાય છે ત્યાં સુધી લગભગ ૪૦૦૦૦ … હા ચાલીસ હજાર જેટલી ફ્લાઈટ્સ કેન્સલ થઇ છે. યુરોપના ૨૪ કરતા વધારે દેશોમાં વિમાની સેવાઓ ઠપ્પ થઇ ગયી છે. અને તજજ્ઞો કહે છે કે હજી પણ આ રાખના વાદળો ઘટ્ટ થશે. અને આ સદીની સૌથી વધારે આઘાતજનક ઘટના ૯/૧૧ કરતા પણ વધારે કટોકટીભરી પરિસ્થિતિ ત્યાં ઉભી થયેલી છે.\nકોઈપણ દેશના વિકાસને અસર કરતુ પરિબળ પરિવહન છે. એટલે કે વાહનવ્યહાર. જેમાં વિમાની સેવાઓ મુખ્ય છે. કારણકે તે બહારના દેશો સાથે સંપર્ક સ્થાપે છે. અને તેનાથી સીધો વિકાસ થાય છે.\nપરંતુ હવે લાગે છે કે … પ્રકૃતિ ને આપણો વિકાસ ગમે છે પણ તેના માટે અપનાવવામાં આવેલ રસ્તાઓ પસંદ નથી. અને એટલે જ આટલી મોટી કટોકટી ભરી પરિસ્થિતિ ઉભી થઇ છે. આપ સૌ જાણતા જ હશો , કે છેલ્લા ૨ વર્ષથી ..\nએન્ટાર્કટિકા ખંડ કે જ્યાં બારે માસ બરફ છવાયેલો હોય છે .. ત્યાં લીલી ઘાસ ઉગવાની શરૂઆત થઇ છે..\nઅને દુબઈ માં ધોધમાર વરસાદ પડવાની શરૂઆત થઇ છે.. જ્યાં પહેલા પાણીનો છાંટો પણ પડતો ન હતો.\nકહેવાનો મતલબ એક જ છે.. કુદરત તેનો સંકેત જ આપે છે.. ફક્ત આપણે સમજી જવાનું છે.. આ પરિસ્થિતિ કુદરતે ઉભી કરી નથી.. પણ આપણી વિકાસ તરફની આંધળી દોડ ના કારણે આ બનેલું છે. કુદરતે આપેલા સંસાધનોનો શિસ્તબદ્ધ ઉપયોગ જ આપણને આવી કપરી પરીસ્થીમાં થી બચાવી શકશે.. અને હું તો આ બ્લોગ માં એક જ પ્રાર્થના કરીશ કે..\nબને તેટલા વધુ વૃક્ષો વાવો. અને વૃક્ષોના ભોગે વિકાસ ન થવો જોઈએ.. ગત પોસ્ટ માં પણ લખ્યું હતું અને હજી પણ જવાનું છુ.. ” વૃક્ષો હવા શુદ્ધ કરવાનું કુદરતી મશીન છે. . વરસાદ લાવવા માટે પણ જરૂરી છે.. અને તે જ ઇકો એન્વાયર્ન્મેન્ટ ના કોન્સેપ્ટ ને સિદ્ધ કરે છે. .\nકુદરતની બીજી અનમોલ ભેટ છે પાણી.. પાણી આપતા કુદરતી સંપર્કો ને આપને ખતમ કરી રહ્યા છીએ. નદીઓ પૂરાઈ રહી છે. તળાવો પુરીને તેના પર માનવી રહેવા માટે ઘર બનાવે છે. અને અંતે પીવાનું પાણી જ્યાંથી મળે તે જગાઓ જ ખતમ થાય છે એટલું નહિ .પરંતુ જયારે કુદરત પાણી વરસાવે છે ત્યારે આ જગાઓમાં જ પાણી નો સંગ્રહ થાય છે . પરંતુ હવે ત્યાં મકાનો બની ગયા છે એટલે તે પાણી કુદરતનું પોષક બનવાને બદલે નાશક બને છે. કારણ કે સાચી રીતે વણ સંગ્રહાયેલું પાણી પૂર સ્વરૂપે માનવી ને જ તારાજ કરે છે..\nઆં પ્રાર્થના બ્લોગ માં સૌને એક જ પ્રાર્થના..\nકુદરત ના સંકેતને સમજીને ચાલીએ….વૃક્ષોના ભોગે વિકાસ ન કરીએ અને પાણીનો પણ ઉપયોગ સમજી વિચારીને કરીએ.. જેથી કુદરત ના આ મૂલ્યવાન ખજાનાને આપણે સાચવી શકીએ..\nPosted: એપ્રિલ 15, 2010 in ધર્મ અને વિકાસ ..\nઆજે ખરેખર એક સુંદર વિષય મળી ગયો . જે સંપૂર્ણ આ બ્લોગ “પ્રાર્થના” ને અનુરૂપ છે. અને ખરેખર ઈશ્વરીય સંકેતના સ્વરૂપે છે. આમ તો શ્રીમદ ભાગવત ગીતા એ સર્વે માનવ જગત માટે છે. પરંતુ માનવ તે પુસ્તકને વાંચવાની તસ્દી લેતો હોય તેમ લાગતું નથી. અને એટલે જ પ્રભુએ ભાગવત ગીતામાં આપેલા સંકેતો ને પારખવાની શક્તિ પણ આપને ગુમાવી બેઠા છીએ.\nસાંપ્રત સમયની સળગતી સમસ્યાઓમાં જેનો સમાવેશ થાય તેવી એક સમસ્યા છે . પર્યાવરણની . ઈકો- એન્વાયર્મેન્ટ … અત્યારે ચારે તરફ પ્રગતિની વાતો થઇ રહી છે. ચારે તરફ રસ્તાઓ , નહેરો વગેરે ખોદાઈ રહ્યા છે. નવા નવા બાંધકામો થઇ રહ્યા છે. નવી નવી ટેકનોલોજી શોધાઈ રહી છે. મોબાઈલ તો જાણે જીવન જરૂરીયાત થઇ ગયો છે. નવા નવા વાહન વ્યવહારના સાધનો પણ જીવન જરૂરીયાત બની ગયા છે. લાઈટ પણ જીવન માં વણાઈ ગયી છે. લાગે છે કે અત્યારના માનવની ત્રણ મૂળભૂત જરૂરીયાત છે. મોબાઈલ, વીજળી અને સ્કૂટર કે ગાડી. . અને વાત પણ બરાબર છે , અત્યારની ફાસ્ટ લાઈફને અનૂકૂળ થવા માટે આ ત્રણ વસ્તુઓ જરૂરી છે. અને તો જ પ્રગતિ શક્ય બને છે.\nપરંતુ આ જરૂરિયાતોને સંતોષવા માટે શું આપની મૂળભૂત (કુદરતી) જીવન જરૂરિયાત ની વસ્તુઓનો ભોગ લેવાઈ નથી રહ્યો? લાગે છે કે આપને આપની કુદરતી જીવન જરૂરીયાત ને ભૂલી ગયા છીએ. તે છે… હવા, પાણી અને ખોરાક… અને અત્યારે આપની આ જરૂરીયાતોને પ્રદુષિત કરી રહ્યા છીએ. આપની નવી ટેકનોલોજી પ્રમાણે બનેલા સાધનો હવાને , ફેક્ટરીઓ પાણીને અને. પશ્ચિમી સંસ્કૃતિના અનુકરણમાં આપનો ખોરાક .. અભડાઈ ચૂક્યા છે. આપને તેમને શુદ્ધ રીતે મેળવવામાટે રીતસરના તલસી જઈએ તેવી હાલત છે. અને એટલે જ કદાચ કૂદરત અને ધરતી આપની પર રુઠેલી છે.\nરહી રહી ને માનવ જાત જાગી છે. ગ્લોબલ વોર્મિંગ અને કૂલિંગ ને સમજી ને હવે સૌ હવા અને પાણીનું મહત્વ સમજ્યા છે. વિકાસ માટે પહેલા વૃક્ષોનું નિકંદન કાઢ્યું. સમજ્યા વગર નવા બાંધકામ માટે વચ્ચે આવતા વૃક્ષોને કાપી તેમનું ઉચ્છેદન કર્યું. પછી યાદ આવ્યું … ” અરે , આ વૃક્ષો તો હવાનું પ્રદુષણ દૂર કરવાની કૂદરતી વ્યવસ્થા છે. ( જેમ સૌ જાણે છે કે વૃક્ષો વાતાવરણનો કાર્બન ડાયોક્સાઈડ શોષીને શુદ્ધ ઓક્સિજન ઉત્પન કરે છે. પણ તે પછી થી યાદ આવ્યું. ) ” હવે ગ્લોબલ વોર્મિંગ ને બેલેન્સ કરવું હોય તો વૃક્ષો વાવો. વુક્ષો ફક્ત હવાને શુદ્ધ કરે છે તેમ જ નહિ , વરસાદને લાવવામાં પણ તે જ મોટો ભાગ ભજવે છે. આમ સમગ્ર માનવ જાત માટે વૃક્ષો લાભદાયી અને વરદાન છે. અત્યારે લાંબા અને પહોળા રસ્તા બનાવીને વિકાસ કરવામાં આવે છે. પણ વૃક્ષોના ભોગે. અમદાવાદ -વડોદરા એક્ષપ્રેસ રોડ , ખૂબ સુંદર છે. સુવણઁ ચતુર્ભૂજ સ્વરૂપે આપના દેશનું ગૌરવ છે. હજારો માનવ કલાકોની બચત થાય છે. પણ કદી વિચાયું છે ખરું કે , કેટલા વૃક્ષો નું નિકંદન થયું?” તે રોડ પર જો શિયાળામાં પણ પંચર પડે તો માણસ ગરમીમાં હેરાન થઇ જાય પછી ઉનાળામાં તો પૂછવું જ શું? કારણકે રસ્તામાં કોઈ વૃક્ષ આવતું નથી. હવે બંને રોડની વચ્ચે વનસ્પતિના છોડ ઉગાડવામાં આવે છે. જે વૃક્ષોની ગરજ કદાપી સારી શકે નહિ. અરે અમને પહેલા ગર્વ હતું કે અમે ભારતમાં સૌથી વધારે લીલોતરી ધરાવતા પ્રદેશ.. ” ચરોતર” માં રહીએ છીએ. પરંતુ અત્યારે તો અમારા પ્રદેશમાં પણ ઘણા વૃક્ષો કપાઈ ચુક્યા છે.\nબસ.. આજ વાત છે. શ્રીમદ ભાગવત ગીતામાં પણ કહ્યું છે કે વૃક્ષો એ ધરતીની જરૂરીયાત છે. જો ધરતીને તેની જરૂરીયાત નહિ સંતોષાય તો તે આપણી જરૂરીયાત કઈ રીતે સંતોષી શકશે ? અને પોતાની જરૂરીયાત નહિ સંતોષતા . ધરતી આપની પર રૂઠી છે. આ ધરતીકંપો, કે પૂર વગેરે કુદરતી આફતો તેનું જ પરિણામ છે.\nજોગાનું જોગ આજના દિવ્ય ભાસ્કરમાં એક એવી જ વાત વાંચવાની મળી. હાલમાં દિવ્ય ભાસ્કરમાં શ્રીમદ ભાગવત ગીતા નો મર્મ સમજવામાં આવે છે. અને તેમાં પણ રાજા પૃથુ અને ધરતી વચ્ચે સંવાદ ની ચર્ચા કરવામાં આવી છે. ધરતીએ પણ તેમાં તે જ જણાવ્યું છે કે જો તેની જરૂરીયાત પૂર્ણ ના થાય તો તેનું પરિણામ શું આવી શકે? જે નીચે મૂજબ છે. ..\n“શ્રીમદ ભાગવત ગીતામાં પ્રભુના અવતારોની સમ્પૂર્ણ ચર્ચા કરેલ છે. જેમાં નૃસીમ્હાવતારમાં ધ્રુવ વિષે વર્ણન છે. જેની કથા લગભગ દરેક જણ જાણે જ છે. પરંતુ તેના કરતા વધારે .. તે આવતાની ચર્ચા બાદ ધ્રુવની આગળની પેઢી વિષે વર્ણન છે. જેમાં રાજા પૃથુ વિષે વાત આવે છે. રાજા પૃથુ માં સમયમાં લોકો રાજાને ફરિયાદ કરવા લાગ્યા કે ” રાજન , આ પૃથ્વી જે આપના તાબામાં છે તે અમોને હેરાન પરેશાન કરી રહી છે. દરેક જાતના ખનીજ , અનાજ ઉપરાંત અનેક કુદરતી ભંડારો હોઈ . તે દરેક પોતાની અંદર સમાવીને બેઠી છે અને અમારી મહેનતના પરિણામ સ્વરૂપે અમને કઈ વળતર આપતી નથી. ખેતી કરીએ તો પણ કાંઈ નીપજતું નથી. .”\nઆ ફરિયાદ થી રાજા ગુસ્સે થયા અને પૃથ્વી સામે શાસ્ત્ર ઉગામીને તેને મારવા તૈયાર થયા..તે સમયે પૃથ્વી માનવ સ્વરૂપે રાજા સમક્ષ પ્રગટ થઇ અને રાજાનો ગુસ્સો જોઈને કરગરીને કહેવા લાગી. ” હે રાજન.. તમે મને મારવા તત્પર થયા છો. ધરતી હંમેશા રાજાની પુત્રી સ્વરૂપે હોય છે. તમારો ગુસ્સો જોઈને હું આપની શરણમાં આવીને ખાતરી આપું છુ કે હવેથી આપની પ્રજાને હેરાન નહિ કરું. પરંતુ હે રાજન , હું આપની પુત્રી સમાન છુ. આખી દુનિયાનું ભરણપોષણ હું જ કરું છુ. તો આપે કદાપી મારી પાસેથી એ જાણવા માંગ્યું છે કે હું આટલી બધી નિર્દય કેમ થઇ ગઈ? “\nરાજા વિચાર કરવા લાગ્યા..તેમને લાગ્યું કે હા બરાબર છે . મેં પૃથ્વીનો પક્ષ તો સાંભળ્યો જ નથી. પોતાની ભૂલ સમજતા તેમને પોતાના શસ્ત્રો મ્યાન કર્યા અને પૃથ્વીને પૂછ્યું..” હા ,તારી વાત સાચી છે . તું તારો પક્ષ રાખી શકે છે. “\nપૃથ્વીએ પછી પોતાની વ્યથા જણાવી. ” હે રાજન , આ સમગ્ર માનવ જાત મારો દુરુપયોગ કરી રહી છે. બ્રહ્માએ મારું સર્જન માનવજાતના પાલનપોષણ માટે કરેલું છે, પણ તે જ માનવજાત મારા માટે જરૂરી વસ્તુઓને ખતમ કરી રહી છે. મારા જીવન માટે જરૂરી તેવા વૃક્ષો નું નિકંદન કાઢી રહી છે. પાણીને પ્રદુષિત કરી રહી છે. હવે તમે બતાઓ રાજન , જો કોઈ મારું રક્ષણ ના કરે તો હું ખુદ મારું રક્ષણ આ રીતે જ કરી શકું ને?”\nપૃથુ રાજાને સાચે જ પોતાની ભૂલ નો એહસાસ થતા તે સમયે તેમણે પૃથ્વીને અભયવચન આપ્યું અને તેનું રક્ષણ કરવાની ખાતરી આપી. અને તેના પરિણામ સ્વરૂપે પૃથ્વી તરફથી પણ તેમની પ્રજાને પૂરતું કુદરતી વળતર મળવા લાગતાં તેમની પ્રજા પણ સુખ સમૃદ્ધીને વરી.”\nરાજા પૃથુ સાત્વિક અને દૈવી પુરુષ હતો એટલે ધરતીને અભયવચન આપી શક્યો. પરંતુ સાંપ્રત સમયમાં આવો રાજા કઈ રીતે મળી શકે? ધરતી તો એમ જ કહે છે કે ” હું તો રાજા માત્રની પુત્રી છુ..” પણ ધરતીને પુત્રી તરીકે પાલવી શકે તે સ્તરનો રાજા હાલમાં મળવો અશક્ય છે. અને કદાચ એટલે જ . હાલ માં પૂરી માનવ જાત કુદરતી આફતોથી ત્રસ્ત છે.\nઅને જોગાનું જોગ.. આજ પેપરના ફ્રન્ટ પેજ પર .. ચીન માં થયેલા ૭.૧ ના રિક્ટર સ્કેલના ભૂકંપના સમાચાર છે… શું આપને આ પ્રભુનો સંકેત નથી લાગતો? લાગે છે કે પ્રભુ પણ હવે સમજી ગયા છે કે આ માનવને જો અખબાર દ્વારા સંકેત પાઠવીશું તો કદાચ તેના પર અસર થશે. .\nસૌને “પ્રાર્થના” બ્લોગ તરફથી .. પ્રાર્થના..\n” આ પૃથ્વી પર થનાર દરેક બાળકનો જન્મ એ સંકેત આપે છે કે હજી ભગવાનને માનવજાત પર શ્રદ્ધા છે.” તો દોસ્તો શું આપણે પ્રભુના આ વિશ્વાસને સાચો ઠેરવી ન શકીએ? વિકાસ માટે ભલે વૃક્ષો કાપવા પડે . પરંતુ મને લાગે છે હાલ માં માનવ પાસે કૂદરત પાસે પહોચવાનો એક જ માર્ગ છે..વૃક્ષો વાવો.. . તો દરેક વ્યક્તિ એક વૃક્ષ વાવે અને તેનું જાતન કરે.. . એ જ પ્રાર્થના સહ.. વિરામ લઉં છુ..


એએમસીએ જિમ બંધ કરાવતા સંચાલકો આકરા પાણીએઃ ધરણાં પર બેઠા – City Watch News\nએએમસીએ જિમ બંધ કરાવતા સંચાલકો આકરા પાણીએઃ ધરણાં પર બેઠા\nBy CITY WATCH NEWS April 3, 2021 100\nઅમદાવાદમાં શુક્રવારે જીમ સંચાલકોએ પોલીસ કમિશનરના જાહેરનામા અને કેન્દ્રની ગાઈડલાઈન મુજબ જિમ ખોલ્યાં હતાં. મ્યુનિસિપલ કમિશનરના ૧૭ માર્ચના પરિપત્ર મુજબ જિમ, ગાર્ડન વગેરે આગામી ર્નિણય ન લેવાય ત્યાં સુધી બંધ જ રહેશે તેમ જણાવ્યું છે. જેથી આજે ૫૦ જેટલા જિમ સંચાલકોએ દાણાપીઠ મ્યુનિસિપલ કોર્પોરેશન ઓફિસ ખાતે બેનરો સાથે વિરોધ કરી અને કોરોનાની ગાઈડલાઈન સાથે જિમ શરૂ કરવા રજુઆત કરી હતી. કોર્પોરેશન ઓફિસના પ્રાંગણમાં જિમ સંચાલકોએ “અમારી ભૂલ કમળનું ફુલ”ના નારા લગાવ્યા હતા. બેનરો પર અમે બેરોજગાર છીએ અને રોડ પર છીએ, અમે દારૂ કે ડ્રગ્સ નથી વેચતાં અમે સમાજમાં ઇમ્યુનીટી વધારીએ છીએ.. આવી રીતે તેઓએ બેનરો સાથે રજૂઆત કરી હતી.\nપોલીસ કમિશનરના જાહેરનામા અને મ્યુનિસિપલ કમિશનરના પરિપત્રને લઈ જિમ ખોલવા બાબતે શુક્રવારે અસમંજસ ઉભી થઇ હતી. છેવટે સાંજે મ્યુનિસિપલ કમિશનરના પરિપત્ર મુજબ જિમ બંધ જ રાખવાનો આદેશ માન્ય રહેશે જ જિમ ખુલશે તો તેમની સામે એપેડેમીક એકટ અને જાહેરનામા ભંગ બદલ ગુનો નોંધવામાં આવશે. તેમ જણાવ્યું હતું. જિમ સંચાલક જિગર શાહે જણાવ્યું હતું કે પોલીસ કમિશનરનું જાહેરનામું અને સેન્ટ્રલની ગાઈડલાઈન મુજબ એસઓપી પાલન સાથે જિમ ખુલ્યા છે. રાજયમાં ચૂંટણી અને અન્ય જગ્યાઓ જેવી કે રેસ્ટોરન્ટ વગેરેમાં લોકો ગાઈડલાઈનના પાલન સાથે જતાં હોય તો જિમ પણ ર્જીંઁ સાથે ચાલુ કરી શકાય જેથી જિમ શરૂ થયા છે. મુકેશકુમારના પરિપત્ર મુજબ જિમ બંધ રાખવાના જ અપાયા છે.\nરાજકોટમાં લુખ્ખાઓનો આતંકઃ એકનું માથું ફોડ્યુ, ત્રણની ધરપકડ\nખેડૂત નેતા રાકેશ ટિકૈત આવતીકાલે આબુ રોડથી ટ્રેક્ટર યાત્રા લઇ ગુજરાતમાં એન્ટ્રી કરશે\nસુરતમાં કોરોનાના નવા સ્ટ્રેનના લક્ષણ બદલાયાઃ લોકોમાં ચિંતા\nરાજ્યમાં સપ્તાહમાં જ ૧૬.૦૪ કરોડના ગોલ્ડ બોન્ડ વેચાયા\nડોકટરની ઘોર બેદરકારીથી થયેલ મૃત્યુની તપાસ તેમજ વળતર અંગે કોંગ્રેસ ધારાસભ્યનો કલેકટરને પત્ર\nBy CITY WATCH NEWS May 19, 2022


Suryakumar Yadav Disappoint after Team Declare, But Rohit Helps Him\nટીમમાં સિલેક્શન ન થતાં સૂર્યકુમાર યાદવ હતો નિરાશ, રોહિત શર્માની આ વાતે વધાર્યો ઉત્સાહ\nNovember 22, 2020 | 10:28 pm IST\nઈન્ડિયન પ્રીમિયર લીગ (IPL) અને ઘરેલુ ટૂર્નામેન્ટમાં સતત પ્રદર્શન કર્યા પછી પણ ઓસ્ટ્રેલિયા પ્રવાસ માટે અવગણવામાં આવ્યા બાદ સૂર્યકુમાર યાદવ (Suryakumar Yadav) નિરાશ થયો હતો. પરંતુ મુંબઈ ઈન્ડિયન્સ (MI)ના કેપ્ટન રોહિત શર્મા (Rohit Sharma) સાથે વાત કર્યા પછી તેને પોતાની રમત પર ધ્યાન આપવામાં મદદ મળી હતી. સૂર્યકુમારે કહ્યું, તે સમયે (ટીમની ઘોષણા પછી) રોહિત મારી પાસે જીમમાં બેઠો હતો અને તેણે મારી સામે જોયું અને મેં કહ્યું કે દેખીતી રીતે હું થોડો નિરાશ છું કારણ કે તે અનુભવી શકે છે. હું સારા સમાચારની રાહ જોઈ રહ્યો હતો.\nસુર્યકુમારે કહ્યું કે રોહિતે મને કહ્યું કે તમે હાલમાં ટીમ માટે એક સરસ કામ કરી રહ્યા છો, અને તે વિશે (પસંદગી કરવામાં નહીં આવે) વિચાર કરવાને બદલે તમે ફક્ત આ વસ્તુઓ કરો જે તમે આ આઈપીએલમાં અગાઉ કર્યું છે. અને જ્યારે સમય યોગ્ય હશે ત્યારે તમને તક મળશે. તમારે તમારામાં વિશ્વાસ કરવો પડશે. આઇપીએલ પહેલાંની ઘરેલુ સીઝનમાં પણ સૂર્યકુમાર થોડા વર્ષોથી સતત સારો દેખાવ કરી રહ્યો હતો, પરંતુ તેમ છતાં તેને ભારતીય ટીમમાં તક મળી ન હતી.\nસુર્યકુમારે કહ્યું કે રોહિતના તે શબ્દોએ તેને નિરાશામાંથી બહાર આવવામાં મદદ કરી. તેણે કહ્યું મને ખરેખર સારું લાગ્યું હતું કારણ કે હું જાણું છું કે તે બોલતા પહેલા તે સમયે હું કેવું અનુભવું છું. તે મારી આંખોમાં સ્પષ્ટ રીતે જોઈ શકતો હતો. મને લાગે છે કે તેનાથી મને આ નિરાશામાંથી બહાર નીકળવામાં મદદ મળી. મુંબઇના 30 વર્ષીય બેટ્સમેને સ્વીકાર્યું કે ઓસ્ટ્રેલિયન પ્રવાસ માટે ટીમની પસંદગી તેના મગજમાં છે. તેમ છતાં મન ભટકતું ન રહે તે માટે તેણે પોતાની જાતથી કેટલીક વસ્તુઓ અલગ કરી.\nમધ્યમ ક્રમના બેટ્સમેને કહ્યું કે, ટૂર્નામેન્ટ દરમિયાન હું થોડો નિરાશ થયો હતો. હું જાણતો હતો કે તે દિવસે ટીમની પસંદગી થવાની હતી. હું મારી જાતને વ્યસ્ત રાખવાનો પ્રયત્ન કરી રહ્યો હતો અને પસંદગીની બાબતોને મારા મગજમાં આવવા દીધી નહોતી. જ્યારે સૂર્યકુમારે જોયું કે તેનું નામ સૂચિમાં નથી, ત્યારે નિરાશ થયા હતા. તેણે કહ્યું, હું એક ઓરડામાં બેસીને વિચારવા લાગ્યો કે મારું નામ કેમ નથી, પરંતુ ટીમ જોયા પછી લાગ્યું કે તેમાં ઘણા એવા ખેલાડીઓ છે જેમણે ભારતીય ટીમમાં અને આઈપીએલમાં ઘણા બધા રન બનાવ્યા છે.\nતેણે કહ્યું, પછી મેં વિચાર્યું કે આ બાબતોને વિચારવાને બદલે મારે મારું કાર્ય કરવું જોઈએ, જે સતત સ્કોર કરવાનું છે. આ મારા હાથમાં છે અને જ્યારે તક મળે ત્યારે તેને બંને હાથથી અપનાવો. પાંચમી વખત મુંબઈ ઈન્ડિયન્સને ચેમ્પિયન બનાવવામાં મુખ્ય ભૂમિકા ભજવી હતી. તેણે કહ્યું કે, જ્યારે ટુર્નામેન્ટની શરૂઆત થઈ ત્યારે મને લાગ્યું કે વધુ રન બનાવ્યા કરતા વધારે હું ટીમને જીતવા કેવી રીતે મદદ કરી શકું.\nઆ વીડિયો પણ જુઓઃ વડોદરામાં વેપારીઓ દ્વારા પાલિકાને સીલ મારવાની કાર્યવાહી સામે રોષ


November 28, 2018 TV9 Web Desk6 Mumbai Report, National 0\nબાળકોની માસૂમ ઉંમર સાથે રમતની ઘટના સામે આવી છે. હાલમાં એક નાની બાળકીએ ડાન્સ કરતાં કરતાં પોતાનો જીવ ગુમાવ્યો છે. આ ઘટના મુંબઈના કાંદિવલી વિસ્તારમાં એક ડાન્સ સ્પર્ધાનું આયોજન કરવામાં આવ્યું હતું. જેમાં 13 વર્ષની બાળકી અનિશા શર્માએ ભાગ લીધો હતો.\nઆ પણ વાંચો: SAARC સંમેલન માટે શું વડાપ્રધાન મોદી પાકિસ્તાન જશે? સુષ્મા સ્વારજે કર્યો ખુલાસો\nREAD દશેરા નિમિત્તે PM મોદી દિલ્હીના દ્વારકામાં રામલીલા અને રાવણ દહનના કાર્યક્રમમાં રહ્યા હાજર\nઅનિશા જ્યારે સ્ટેજ પર ડાન્સ કરવા માટે પહોંચી અને ડાન્સ કરી રહી હતી. જે પછી થોડાં જ સમયમાં અનિશા શર્મા અચાનક ઢળી પડી હતી. પહેલાં આસપાસ હાજર લોકો બેહોશ અનિશાને જગાડવામાં લાગ્યા પરંતુ પછી અનિશાને હોસ્પિટલ લઇ જવામાં આવી હતી.\nટ્રાયડેન્ટ હોસ્પિટલમાં અનિશાને મૃત જાહેર કરવામાં આવી છે. જ્યાં ફરજ પર હાજર તબીબે તેને તપાસ કરી હતી. અનિશાનું મૃત્યુનું ખરૂ કારણ તો પોસ્ટમોર્ટમ રિપોર્ટ બાદ જ સામે આવશે. અનિશા ધો-7માં અભ્યાસ કરે છે. જેના મૃત્યુ પછી પોસ્ટમોર્ટમ કરવામાં આવ્યા બાદ જ કારણ સામે આવશે.\nREAD મહારાષ્ટ્રમાં સત્તાની ખેંચતાણઃ NCP નેતા અજીત પવારે કહ્યું કે, શિવસેનાના સંજય રાઉતે મારો સંપર્ક કર્યો છે\nREAD ISRO આવતીકાલે RiSAT-2BR1 સેટેલાઈટ લોન્ચ કરશે, ભારતની રડાર ઈમેજિંગ તાકાતમાં વધારો થશે


અમદાવાદમાં ગરમીનાં કારણે રોગચાળો વધ્યો; છેલ્લા 11 દિવસમાં 666 દર્દીઓ દાખલ\nઝાડાઉલ્ટીના 435, કમળાના 73 અને ટાઈફોઈડના 158 કેસ નોંધાયા\nઅમદાવાદમાં ગરમીના કારણે રોગચાળો વધ્યો છે ચાલુ મહીનાના છેલ્લા 11 દિવસમાં ઝાડાઉલ્ટીના 435, કમળાના 73 અને ટાઈફોઈડના 158 મળીને 666 જેટલા દર્દીઓ તો મ્યુનિ. હોસ્પિટલોમાં દાખલ થયેલા છે. હાલ બરફના ગોળા, હલકા પ્રકારના શરબત, કાપેલા ખુલ્લાં ફળો, ભેળસેળવાળો કેરીનો રસ, ગંદી જગ્યામાં કઢાતો શેરડીનો રસ, લારી પર વેચાતો વાસી નાસ્તો વગેરેના કારણે ઝાડા-ઉલ્ટીનો રોગચાળો ફેલાય છે.\nમેલેરિયાના 97, ફાલ્સીપેરમના9અને ચિકનગુનિયાનો 1 મળીને 107 દર્દીઓ સારવાર માટે મ્યુનિ. હોસ્પિટલોમાં દાખલ થયા છે. જ્યારે મ્યુનિ.ના હેલ્થ વર્કરોએ મેલેરિયા જેવા લક્ષણો ધરાવતાદર્દીઓના લોહીના અને ડેન્ગ્યુના લક્ષણો ધરાવતા 171 દર્દીના સીરમના નમૂના ચકાસણી માટે લેવાયા છે.